NewsChittagong24.Com » বিপুল ভোটের ব্যবধানে নারায়ণগঞ্জের মেয়র ফের আইভী\nবিপুল ভোটের ব্যবধানে নারায়ণগঞ্জের মেয়র ফের আইভী\nনিউজচিটাগাং২৪/ এক্স প্রকাশ:| বৃহস্পতিবার, ২২ ডিসেম্বর , ২০১৬ সময় ০৯:৪৮ অপরাহ্ণ\nনারায়ণগঞ্জ সিটি কর্পোরেশন (নাসিক) নির্বাচনে ক্ষমতাসীন আওয়ামী লীগের প্রার্থী ডা. সেলিনা হায়াৎ আইভী মেয়র পদে\nবিপুল ভোটের ব্যবধানে বেসরকারিভাবে নির্বাচিত হয়েছেন। তার প্রতিদ্বন্দ্বী ধানের শীষ প্রতীক নিয়ে বিএনপির প্রার্থী সাখাওয়াত হোসেন খানের চেয়ে ৭৮ হাজার ভোট পেয়ে নির্বাচিত হন। সেলিনা হায়াৎ আইভী নৌকা প্রতীক নিয়ে পেয়েছেন ১ লাখ ৭৪ হাজার ৬০২ ভোট আর তার নিকটতম প্রতিদ্বন্দ্বী প্রার্থী সাখাওয়াত হোসেন খান ধানের শীষ প্রতীক নিয়ে পেয়েছেন ৯৬ হাজার ৭০০ ভোট। এ নিয়ে ডা. সেলিনা হায়াৎ আইভী মেয়র পদে দ্বিতীয়বারের মতো নির্বাচিত হলেন।\nএর আগে, বৃহস্পতিবার সকাল ৮টা থেকে শুরু হয়ে বিরতিহীনভাবে চলে ভোটগ্রহণ। প্রায় ৫ লাখ ভোটারের ভোটগ্রহণের এ বিশাল কর্মযজ্ঞে কোথাও কোনো প্রকার অপ্রীতিকর ঘটানার খবর পাওয়া যায়নি।\nপ্রধান দু’দলের প্রার্থী, রিটার্নিং কর্মকর্তা, নির্বাচন সংশ্লিষ্ট কর্মকর্তাদের পাশাপাশি সন্তুষ্ট ভোটাররাও।\nদ্বিতীয়বারের মতো অনুষ্ঠিত এই নির্বাচনে মোট ২০১ জন প্রার্থী প্রতিদ্বন্দ্বীতা করেন। মেয়র পদে লড়াই করেন সাতজন। আর ২৭ ওয়ার্ডে ২৭টি কাউন্সিলর পদে ১৫৬ জন এবং সংরক্ষিত নারী কাউন্সিলরের ৯টি পদে ৩৮ জন প্রার্থী প্রতিদ্বন্দ্বীতা করেন।


কেমন কাটবে বলিউড তারকাদের নতুন বছর\nসর্বশেষ আপডেট : ৪১ মিনিট ৩১ সেকেন্ড আগে শুক্রবার, ২৮ জুলাই, ২০১৭, খ্রীষ্টাব্দ | ১৩ শ্রাবণ ১৪২৪ বঙ্গাব্দ |\tDownload Our Toolbar\nডেইলি সিলেট ডট কম :: প্রকাশিত হয়েছে : জানুয়ারি ১, ২০১৭ | ১:২৫ অপরাহ্ন সংবাদটি ৫১৭ বার পঠিত\n০\tবিনোদন ডেস্ক:: অনেক আলোচিত ঘটনার মাধ্যমে শেষ হল ২০১৬ সাল। বলিউডে গেল বছর ঘটে গেছে তোলপাড় করা নানা ঘটনা। তবে সেসব প্রাপ্তি-অপ্রাপ্তি শেষে নতুন বছরে তারাও কাজে নেমে পড়ার প্রস্তুতি নিচ্ছেন নিশ্চয়। কেমন যাবে বলিউডের প্রভাবশালী কিছু তারকার ২০১৭ সাল? এ বিষয়ে আগাম বার্তা দিয়েছেন মুম্বাইয়ের প্রখ্যাত জ্যোতিষী বেজান দারুওয়ালা।\nশাহরুখ খান: বিদায়ী বছরটা বলিউড বাদশা শাহরুখ খানের জন্য ততটা ভালো ছিল না। গত দুই বছর শাহরুখ খান বলিউড বক্স অফিসে তেমন কোনো সু-খবর দিতে পারননি। তার অভিনীত সর্বশেষ তিনটি সিনেমা সমালোচকদের খুব একটা মন ভরাতে পারে নি। বৃশ্চিক রাশির জাতক তিনি। ২০১৭-২০১৮ সালে বেশ কয়েকটি হিট সিনেমা উপহার দিবেন তিনি। সুতরাং আসছে বছর শাহরুখ ভক্তরা জ্যোতিষীর কথাতে আশায় বুক বাঁধতেই পারেন।\nসালমান খান: বলিউডকে বলা হয় খানদের সাম্রাজ্য। সালমান, আমির ও শাহরুখ বলিউডের তিন খান। মজার ব্যাপার হলো- এই তিন বলিউড মহিরুহ জন্মেছেন প্রায় সমসাময়িক সময়ে। সালমান খানের বিয়ের ব্যাপারে তিনি বলেছেন- আসছে বছর সাল্লু গাঁটছড়া বাঁধতে পারেন। তবে সেটা ২০১৮ সালে হলেও তিনি অবাক হবেন না।\nবিরাট কোহলি-আনুশকা শর্মা: বিরাটকে প্রায়ই শচীন টেন্ডুলকারের সাথে তুলনা করা হয়। শাহরুখের মতো বৃশ্চিক রাশির এই জাতক বলিউড নায়িকা আনুশকা শর্মার সাথে চুটিয়ে প্রেম করছেন। জ্যোতিষী বেজান দারুওয়ালা বিরাট আর আনুশকার বিয়ের ব্যাপারে আগাম বার্তা দিয়েছেন। তিনি বলেছেন, ‘২০১৭-১৮ সালেও তারা চুটিয়ে প্রেম করবেন। তবে ২০১৮ সালের শেষের দিকে বিয়ে করতে পারেন এই জুটি।\nআলিয়া ভাট: বলিপাড়ার উঠতি নায়িকা আলিয়া ভাট। গত কয়েক বছর তিনি বেশ কয়েকজন প্রথম সারির অভিনেতার সঙ্গে জুটি বেঁধে বেশ কয়েকটি ভালো সিনেমা উপহার দিয়েছেন। ২০১৭ সালেও তার এই ধারা অব্যাহত থাকবে বলে প্রবীণ এই জ্যোতিষী মনে করেন।\nকারিনা কাপুর: বলিউডের অন্যতম আলোচিত অভিনেত্রী কারিনা কাপুর। কিছু দিন আগে প্রথম সন্তানের জন্ম দিয়েছেন তিনি। ফলে ২০১৬ সালটা তার সিনেমা ক্যারিয়ারে খুব একটা ভালো যায়নি। তবে তুলা রাশির এই জাতিকা ২০১৮ সালে সদর্পে বলিউডে পদার্পন করবেন।\nরণবীর সিং-দীপিকা পাড়ুকোন: গত কয়েক বছর ধরে বলিউডের বাতাসে কান পাতলেই শোনা যায় রণবীর সিং ও দীপিকা পাড়ুকোনের প্রেমের খবর। ২০১৭ সালেও তাদের এই প্রেমের উষ্ণ ধারা অব্যাহত থাকবে।\nপ্রিয়াংকা ও দীপিকা: গত বছর থেকে তারা দুজনই বলিউডের পাশাপাশি হলিউডে নিয়মিত হয়েছেন। কিন্তু এই দুজনের মধ্যে হলিউডে কে ভালো করবেন? এই প্রশ্নের উত্তর দিয়েছেন জ্যোতিষী বেজান দারুওয়ালা মনে করেন, দুজনই ভালো করবেন তবে দীপিকার চেয়ে প্রিয়াংকা একটু এগিয়ে থাকবেন।\nরণবীর কাপুর: অ্যায় দিল হ্যায় মুশকিল সিনেমাটি খুব বেশি সফল না হলেও খ্যাতিমান এই জ্যোতিষ রণবীর সম্পর্কে বেশ উচ্চ আশা পোষণ করেন। ২০১৭ সালেও রণবীর ভালো করবেন বলে তিনি আশা ব্যক্ত করেছেন।\nহৃতিক রোশান: খুব বেশি দিন হয়নি হৃতিক-সুজানার বিবাহ বিচ্ছেদ হয়েছে। তবে মজার তথ্য দিয়েছেন বর্ষীয়ান এই জ্যোতিষী। তিনি বলেছেন, ‘আগামী ১১ মাসের মধ্যে হৃতিক আবার বিয়ে করবেন।’


ফেয়ারনেস ক্রিম বাড়ায় ক্যান্সারের ঝুঁকি! – BangaliTalks\nHome / HEALTH / ফেয়ারনেস ক্রিম বাড়ায় ক্যান্সারের ঝুঁকি!\nদেশে দেশে এখনো গায়ের রঙটাকে সৌন্দর্যের একটা মাপকাঠি হিসেবে ধরা হয়। গায়ের রঙ যদি ফর্সা হয়, তাহলে সে সুন্দর বা সুন্দরী হিসেবে বিবেচিত হয় অনেকের কাছে। তাই অনেকই নিজের গায়ের রঙ ফর্সা করার জন্য বাজার চলতি নানা রকম ফেয়ারনেস ক্রিম ব্যবহার করেন। কিন্তু এই ফেয়ারনেস ক্রিমেই লুকিয়ে রয়েছে ক্যান্সারের ঝুঁকি! অন্তত এমনটাই জানিয়েছেন চর্মরোগ বিশেষজ্ঞরা।\nবিশেষজ্ঞদের দাবি, এই ফেয়ারনেস ক্রিম থেকেই হতে পারে ত্বকের ক্যান্সার। এছাড়াও এর ফলে ত্বকে অন্যান্য অনেক সমস্যা দেখা দিতে পারে। কারণ, এই ধরনের ক্রিমে এমন কিছু রাসায়নিক মেশানো থাকে যা আমাদের ত্বকের ক্ষেত্রে অত্যন্ত ক্ষতিকর।\nতারা জানান, একাধিক পরীক্ষায় প্রমাণ মিলেছে, এই ধরনের ক্রিমে স্টেরয়েড, হাইড্রোকিউনিয়ন, ট্রিটিনিয়ন’র মতো ক্ষতিকর রাসায়নিক মেশানো থাকে। এগুলো ত্বকের সংস্পর্শে এলে ক্যান্সার, ব্রনের সমস্যা, লিভারের সমস্যার মতো একাধিক সমস্যা বেড়ে যায়। এই ধরনের সমস্যা সাধারণত ২০ থেকে ৩০ বছরের নারীদের মধ্যেই বেশি দেখতে পাওয়া যায়।\nচর্মরোগ বিশেষজ্ঞ ড. নিতিন ওয়ালিয়া জানিয়েছেন, ১৪ থেকে ১৫ বছর বয়সীদের মধ্যে ফর্সা হওয়ার প্রবণতা বেশি লক্ষ্য করা যায়। এর মধ্যে ৩০ শতাংশ ব্যবহারকারী যদি নিয়মিত এই ধরনের ক্রিম ব্যবহার করেন, তাহলে ক্ষতির শঙ্কা অনেকটাই বেশি থাকে।\nPrevious কনুইয়ের ভাঁজে হাঁচি, চলুন সবাই বাঁচি (ভিডিও)\nNext ভারতে করোনায় আরো ১ জনের মৃত্যু!\nকরোনা মহামারীর শুরুর পর থেকে হাতের জীবাণু ধ্বংস করতে হ্যান্ড স্যানিটাইজারের ব্যবহার অনেকাংশে বেড়ে গেছে। ...


শার্লি এবদোয় প্রাণঘাতী হামলা: অভিযোগ ও বাস্তবতা - Sakil Adnan\nশার্লি এবদোয় হামলা\nশার্লি এবদোয় কীভাবে এই হামলা?\nশার্লি এবদোর ধৃষ্টতা- ১\nশার্লি এবদোর ধৃষ্টতা- ২\nশার্লি এবদোর ধৃষ্টতা- ৩\nনবীজীর সা. শানে বারবার কেনো এই গোস্তাখি?\nশুধু আবেগ নয়, বাস্তবতাও বিবেচনা করুন\nনবীজীর সা. ব্যাঙ্গচিত্র বা কার্টুন ইস্যুটি ২০০৫ ’র শেষদিকে প্রথমবারের মতো ব্যাপক আলোচনায় আসে। আপনার মনে আছে নিশ্চয়ই- ২০০৫ সালের ৩০ এ সেপ্টেম্বর ডেনমার্কের ‘জিল্যান্ড পোস্টেন’ পত্রিকায় নবীজীর সা. ১২টি ব্যাঙ্গচিত্র ছাপা হলে গোটা মুসলিম বিশ্ব ক্ষোভে উত্তাল হয়ে ওঠে।\n৫৯ টি মুসলিম রাষ্ট্রে লাগাতার বিক্ষোভ চলেছে দিনের পর দিন। পরিস্থিতি এতোটাই জটিল আকার ধারণ করেছিলো যে, ২২টি দেশ থেকে ডেনমার্ক সরকার তার রাষ্ট্রদূতদের প্রত্যাহার করতে বাধ্য হয়। ফ্রান্সসহ ইউরোপের আরো কিছু পত্রিকা এসময় জিল্যান্ড পোস্টেনের সমর্থনে নতুন করে সেসব কার্টুন প্রকাশ করলে পরিস্থিতি আরো জটিল আকার ধারণ করে। ফ্রান্সের এক সম্পাদককে তখন চাকরিচ্যুতও হতে হয়।\nনবীজীর সা. অবমাননা এবং কার্টুন ইস্যুতে ডেনমার্কের সাথে তখনই প্রথম ফ্রান্সের নামও জড়িয়ে যায়।\nরাজপথে বিক্ষোভ ও কূটনৈতিক প্রতিবাদের পাশাপাশি ডেনমার্কের পণ্য বর্জনের মধ্য দিয়েও সেসময় নতুন এক প্রতিবাদ জানানো হয়- বিশেষত আরব বিশ্বের পক্ষ থেকে। ডেনিশ সরকারের সূত্রমতে- কেবল সৌদি আরবের এক সপ্তাহের বর্জনের কারণেই তাদের আড়াইশ মিলিয়ন ডলারের লোকসান গুনতে হয়েছিলো। প্রতিবাদের এই দিকটাই কৌশলগতভাবে সবচেয়ে কার্যকর প্রমাণিত হয়েছিলো।\nপ্রথমবারের মতো বিশ্বজুড়ে এমন ব্যাপক, নজিরবিহীন ও লাগাতার প্রতিবাদের পরও ওরা থেমে যায়নি। যেমন থাকেনি অতীতে। ঠিক ছয় বছরের মাথায় আবার নবীজীর সা. ব্যাঙ্গচিত্র প্রকাশের খবর আসে। পত্রিকা এবার- শার্লি এবদো, দেশ- ফ্রান্স । প্রথমবার কেবল সমর্থনে থাকলেও এবার এই জঘন্য কাজে জড়িয়ে পড়ে ইউরোপের বুকে সংখ্যাগরিষ্ঠ মুসলিম সদস্যের দেশ, শিল্প-সাহিত্য ও মানবাধিকারের দেশ হিসেবে খ্যাত ফ্রান্স নিজেই।\nউল্লেখ্য, ফ্রান্সের এই পত্রিকাটি সমসাময়িক ঘটনা নিয়ে বিদ্রুপাত্মক কার্টুন, রিপোর্ট এবং কৌতুক প্রকাশের জন্য বিখ্যাত।\n২০১১ সালের নভেম্বর মাসে শার্লি এবদোয় রাসূলকে সা. নিয়ে কার্টুন ছাপা হয়। ২০০৫ এর ধৃষ্টতার পর আবারও বিনা উস্কানিতে কার্টুন ছাপানোয় পত্রিকাটি বিক্ষুব্ধ জনতার রোষের মুখে পড়ে, অফিসেও আগুন দেওয়া হয়। হ্যাকিংয়ের শিকার হয় পত্রিকাটির ওয়েবসাইট। আলকায়েদাসহ বেশ কিছু কট্টরপন্থী সংগঠনের পক্ষ থেকে সম্পাদককে হত্যার হুমকিও আসে। এরপর ধীরে ধীরে ব্যাপারটা আড়ালে চলে যায়, জীবনের আর সব ঘটনার মতো এই প্রতিবাদের উত্তাপও একসময় কমে আসে। শার্লি এবদো নামটাই আমরা ভুলে যাই।\nতবে- আমরা ভুলে গেলেও কোনো কোনো পক্ষ বেশ ভালো করেই নামটা মনে রেখেছিলো। তারা কারা, কেনো বা কী ভাবনায় নামটা মনে রেখেছিলো আমরা জানতাম না। আমাদের জানার সুযোগ ঘটে ২০১৫’র জানুয়ারিতে। অকল্পনীয় এক হামলার মুখে পড়ে সম্পাদকসহ মোট ১২ জনের প্রাণহানির মধ্য দিয়ে আবারও শার্লি এবদো আমাদের মানসপটে ভেসে ওঠে, ভয়াবহ কিছু চিত্র ও বাস্তবতা সাথে নিয়ে।\nভিডিও এবং উপস্থিত লোকদের সাক্ষের ভিত্তিতে পুলিশ দু’জনকে চিহ্নিত করে, তারা আপন দু’ ভাই ফ্রান্সেরই নাগরিক সাঈদ এবং শরিফ কোয়াচি।\n৭ জানুয়ারি ২০১৫ সকাল, স্থানীয় সময় সাড়ে এগারটায় দু’জন সশস্ত্র মুখোশধারী ফ্রান্সের প্যারিসে অবস্থিত ব্যাঙ্গাত্মক সাপ্তাহিকী শার্লি এবদোর অফিসে ঢুকে পড়ে। তারা আল্লাহু আকবার ধ্বনি দিতে দিতে ৫০টির মতো গুলি ছোড়ে। এতে মোট ১১ জন সাংবাদিক ঘটনাস্থলেই নিহত হয়, আহত হয় আরো ১১ জন। এরপর পালানোর সময় তারা একজন পুলিশ অফিসারকেও হত্যা করে। নিজেদের তারা আল কায়েদা ইয়েমেন শাখার সদস্য দাবি করে, যারা ইতোমধ্যে হামলার দায়-দায়িত্ব স্বীকারও করে নিয়েছিলো।\nক’দিন পর অন্য এক প্রদেশে এক ইহুদি সুপার শপে হামলার ঘটনায় নিহত হয় আরো পাঁচজন। ফ্রান্স সরকার একে ইতিহাসের জঘন্যতম নৃশংস ঘটনা হিসেবে আখ্যায়িত করে এবং দেশজুড়ে সর্বোচ্চ নিরাপত্তা বলয় গড়ে তোলার ঘোষণা দেয়। ভিডিও এবং উপস্থিত লোকদের সাক্ষের ভিত্তিতে পুলিশ দু’জনকে চিহ্নিত করে, তারা আপন দু’ ভাই ফ্রান্সেরই নাগরিক সাঈদ এবং শরিফ কোয়াচি।\n৯ জানুয়ারি ফ্রান্স পুলিশের বিশেষ এক অভিযানে হামলায় অংশ নেওয়া দুই ভাই নিহত হন। রহস্যে মোড়ানো এ হামলার প্রকৃত কারণ ও পূর্বাপর ফলাফল ভাবনাকে পাশ কাটিয়ে নিহত সাংবাদিকদের জন্য গোটা বিশ্ব সংবেদনশীল হয়ে ওঠে।\n১১ জানুয়ারি ৪০ জন বিশ্বনেতার উপস্থিতিতে প্রায় বিশ লাখ মানুষ প্যারিসে জাতীয় ঐক্য ও সংহতিমূলক এক বিশাল সমাবেশে জড়ো হন।\nফ্রান্সের অন্যান্য প্রদেশেও এ র‌্যালির সাথে একাত্মতা ঘোষণা করে আরো প্রায় ৩৫ লাখ মানুষের জমায়েত হয়। সাম্প্রতিককালে ইউরোপের ইতিহাসে এ এক নজিরবিহীন ঘটনা।\nতবে এতোসবের পরও নিজেদের সংযত না করে পরের সপ্তাহে বরং ঘোষণা দিয়ে পুরো প্রচ্ছদে আরো বিশাল আকারের একটি কার্টুন ছাপায় শার্লি এবদো।\nযে পত্রিকার সর্বোচ্চ সার্কুলেশন রেকর্ড মাত্র খাঁ হাজারের, সেই পত্রিকাটি ১৬টি ভাষায় মোট ৩০ লাখ কপি ছাপিয়ে বিশ্বব্যাপী ছড়িয়ে দেয়া হয়। প্রকাশ্য ঘোষণা দিয়ে নবীজীর সা. এমন অবমাননায় ফের বিশ্বজুড়ে বিক্ষোভ ছড়িয়ে পড়ে। নিহত হয় নবীপ্রেমিক অন্তত ১০ জন মুসলমান।\nপড়–ন বিশেষভাবে চয়িত ও সম্পাদিত সে সময়ের ক’টি সংবাদ ভাষ্য।\nফরাসি ব্যাঙ্গাত্মক ম্যাগাজিন শার্লি এবদোর কভারপেজে মহানবী হজরত মুহাম্মদকে সা. নিয়ে কার্টুন ছাপানোর প্রতিবাদে এশিয়া, আফ্রিকা ও মধ্যপ্রাচ্যসহ গোটা বিশ্বের মুসলিমপ্রধান দেশগুলোতে ব্যাপক বিক্ষোভ অনুষ্ঠিত হয়েছে। এতে অন্তত দশজন নিহত ও অসংখ্য লোক আহত হয়েছেন। শার্লির পক্ষ নিয়ে যুক্তরাষ্ট্র মুসলিম বিশ্বের এ বিক্ষোভের নিন্দা জানিয়েছে।\nসবচেয়ে বেশি বিক্ষোভ হয়েছে আফ্রিকার দেশ নাইজারে। যে দশজন নিহত হয়েছেন তারা সবাই নাইজারের নাগরিক। গত দুইদিন ধরে সেখানে বিক্ষোভ অব্যাহত রয়েছে। প্রথম দিন শুক্রবার জুমার নামাজের পর দেশটির রাজধানী নিয়ামিসহ বেশ কয়েকটি শহরে বিক্ষোভ হয়। এ সময় দেশটির দ্বিতীয় বৃহত্তম শহর জিন্দারে বিক্ষোভকারীদের সঙ্গে পুলিশের সংঘর্ষে অন্তত দশজন নিহত হন।\nআহত হন অর্ধশতাধিক। ওইদিন বিক্ষোভের পর নাইজার সরকার সমাবেশের ওপর নিষেধাজ্ঞা জারি করে এবং চার মুসলিম নেতাকে আটক করে। এতে জনগণ আরও ক্ষুব্ধ হয় এবং শনিবার আবারও রাস্তায় নেমে আসে। এ সময় অন্তত দুটি চার্চে আগুন ধরিয়ে দেয় তারা। গৌরি শহরে পররাষ্ট্রমন্ত্রির বাসভবনে হামলা চালায়। এ ছাড়া দেশটিতে অবস্থিত ফরাসি সংস্কৃতি কেন্দ্রেও হামলা চালানো হয়েছে।\nএদিকে, নাইজারের এমন সহিংস পরিস্থিতিতে দেশটিতে অবস্থিত ফরাসি নাগরিকদের প্রতি সতর্কতা জারি করেছে ফ্রান্স। নাইজারে অবস্থানরত ফরাসি নাগরিকদের ঘরের বাইরে না যাওয়ারও পরামর্শ দেওয়া হয়েছে।\nএ ছাড়া পশ্চিম আফ্রিকার দেশ মালি, সেনেগাল, মৌরতানিয়া এবং উত্তর আফ্রিকার দেশ আলজেরিয়াতে ব্যাপক বিক্ষোভ হয়েছে। প্রসঙ্গত উল্লেখ্য- এই সব ক’টি দেশ এক সময় ফ্রান্সের অধীনে ছিল।\nএকই ঘটনার প্রতিবাদে শুক্রবার পাকিস্তানে বিক্ষোভ অনুষ্ঠিত হয়। এতে দেশটির করাচি শহরে পুলিশের গুলিতে বার্তাসংস্থা এএফপির এক ফটো সাংবাদিক আহত হয়েছেন। এ ছাড়া রাজধানী ইসলামাবাদেও বিক্ষোভ হয়। অন্যদিকে, বিক্ষোভ হয়েছে আফগানিস্তানে। রাজধানী কাবুলে শুক্রবার জুমার নামাজের পরপর বেশ কিছু লোক বিক্ষোভ করেছে।\nএ সময় তারা ফ্রান্সের পতাকায় আগুন ধরিয়ে দেয় এবং ফ্রান্সবিরোধী স্লোগান দেয়। সেইসঙ্গে শার্লি এবদোর অফিসে যারা হামলা চালিয়েছে তাদের প্রশংসা করা হয়।\nশার্লি এবদোর পাতায় নবী কারিমকে সা. নিয়ে কার্টুন ছাপানোর প্রতিবাদে বিক্ষোভ হয়েছে ফিলিস্তিনে। আল আকসা মসজিদে জুমার নামাজ আদায়ের পর রাস্তায় নেমে বিক্ষোভ করে সেখানকার মুসলমানরা। এ সময় ফিলিস্তিনি প্রেসিডেন্ট মাহমুদ আব্বাসের বিরুদ্ধে স্লোগান দেয় বিক্ষোভকারীরা। কারণ প্যারিসে নিহতদের শোকসভায় উপস্থিত হয়েছিলেন আব্বাস।\nএকই ঘটনার প্রতিবাদে বিক্ষোভ হয়েছে তুরস্ক, ইয়েমেন, সুদান, জর্ডানসহ অন্যান্য আরব দেশে। তবে এসব দেশে তাৎক্ষণিকভাবে হতাহতের কোনো খবর পাওয়া যায়নি।\nএদিকে, শার্লি এবদোর ঘটনার প্রতিবাদে মুসলিম সংখ্যাগরিষ্ঠ দেশগুলোতে যে সহিংস বিক্ষোভ হয়েছে তার নিন্দা জানিয়েছে ওয়াশিংটন। শুক্রবার করাচির ফরাসি কনস্যুলেট অফিসের বাইরে সংঘর্ষে অন্তত তিনজন লোক আহত হওয়ার পর এক বিবৃতি দিয়েছে যুক্তরাষ্ট্র। বিবৃতিতে শার্লি এবদোর পক্ষাবলম্বন করে বলা হয়েছে- ব্যাঙ্গচিত্রসহ তথ্য প্রকাশের ক্ষেত্রে এটি তাদের সার্বজনীন অধিকার।\nসূত্র- বিবিসি, আলজাজিরা\nফ্রান্সের বিদ্রƒপাত্মক পত্রিকা সাপ্তাহিক শার্লি এবদোর প্রচ্ছদে মানবতার মুক্তিদূত হযরত মুহাম্মদকে সা. অবমাননা করে নতুন করে কার্টুন ছাপানোয় তীব্র নিন্দা ও ক্ষোভ প্রকাশ করেছেন মুসলিম বিশ্বের রাজনৈতিক ও ধর্মীয় নেতারা।\nনতুন করে কার্টুন প্রকাশ করায় বিশ্বব্যাপী মুসলমানরা এর তীব্র প্রতিক্রিয়া জানিয়েছেন। মুসলিম দেশগুলোর বিভিন্ন ব্যক্তি ও প্রতিষ্ঠান এটিকে উস্কানিমূলক বলেও অভিহিত করেছেন। এবদোর চলতি সংস্করণ প্রকাশের আগে মিশরের ধর্মীয় নেতারা হুঁশিয়ার করে দিয়ে বলেছেন- ইসলামের নবীকে নিয়ে যেনো আর কোনো কার্টুন ছাপা না হয়। তাদের মতে- এ নিয়ে যতো বেশি বাড়াবাড়ি করা হবে ততো বেশি ইসলামিক চরমপন্থীদের হামলার হুমকিতে পড়তে হবে। মিশরের প্রেসিডেন্ট আবদেল ফাত্তাহ সিসি তার সরকারের প্রধানমন্ত্রিকে ধর্ম অবমাননাকারী পত্রিকা নিষিদ্ধ করার ক্ষমতা দিয়ে ডিক্রি জারি করেছেন।\nতুরস্কের প্রেসিডেন্ট রিসেপ তাইয়েপ এরদোগান ইউরোপের ইসলামভীতি এবং মুসলিমবিরোধী কার্যকলাপ বন্ধে ব্যর্থতার জন্য পশ্চিমা নেতৃত্বের সমালোচনা করেছেন। একই সঙ্গে তিনি পবিত্র ধর্ম ইসলাম ও মুসলমানদের ব্যাপারে পশ্চাত্যের মনোভাবের নিন্দা করেন। তুরস্কের একটি আদালত এই প্রচ্ছদটিকে অপমানজনক, অপরাধমূলক ও ধর্মদ্রোহী কাজ হিসেবে উল্লেখ করেছে। এই প্রচ্ছদটি যেসব ওয়েবসাইটে থাকবে সেগুলোকে ব্লক করার জন্য আদেশ দেওয়া হয়েছে।\nঅপরদিকে শার্লি এবদে নিষিদ্ধ করেছে সেনেগাল। শার্লি এবদোর প্রচ্ছদের কার্টুনটি লিবারেশান নামে ফ্রান্সের আরেকটি পত্রিকায় ছাপা হওয়ার কারণে সেই পত্রিকাটিও সেনেগালে নিষিদ্ধ করা হয়েছে। জর্ডানের আদ-দুস্তুর পত্রিকা লিখেছে- প্রচ্ছদে আবারো হযরত মুহাম্মদের সা. কার্টুন আঁকায় শার্লি এবদো নতুন করে প্ররোচনা দিচ্ছে। ইরানের অফিসিয়াল টিভি চ্যানেল আইআরআইএনএনও এটিকে একটি উস্কানিমূলক কাজ হিসেবে বর্ণনা করেছে। নতুন এই প্রচ্ছদ হয়তো আবারো নতুন কোনো সহিংসতার কারণ হতে পারে বলে আশঙ্কা করে নিউইয়র্ক টাইমসও একটি খবর প্রকাশ করেছে।\nসংবাদমাধ্যম জানায়, গত বুধবার শার্লি এবদোর প্রথম সংখ্যা প্রকাশ করা হয় এবং এর প্রচ্ছদে হজরত মুহাম্মদকে সা. অবমাননা করে আবার ব্যাঙ্গচিত্র ছাপানো হয়। নতুন সংখ্যায় মহানবীর অবমাননাকর কার্টুন ছাপানোর পর ফ্রান্সের মুসলিম সংগঠনগুলো মুসলমান সম্প্রদায়কে শান্ত থাকার আগাম আহ্বান জানিয়েছিল।\nকিন্তু তা সত্ত্বেও ফরাসি মুসলমানরা সাপ্তাহিকীটির ন্যক্কারজনক তৎপরতার বিরুদ্ধে তাদের ক্ষোভ এবং নিন্দা প্রকাশ থেকে বিরত থাকতে পারেন নি।\nফরাসি একজন মুসলমান বলেন- ওরা মুসলমানদের উস্কে দেওয়ার তৎপরতা অব্যাহত রেখেছে, একজন মুসলমানের কাছে তার মা-বাবার চেয়ে অনেক বেশি সম্মানীয় রাসূল সা., মুসলমানদের বিশ্বাসের প্রতি সম্মান জানানো কেনো ওদের জন্য এতো কষ্টকর হয়ে উঠছে- বোঝা যাচ্ছে না। শার্লি এবদোর ঘটনায় যারপরনাই ক্ষুব্ধ আরেক ফরাসি মুসলমান বলেন- আমি কাউকেই অবমাননা করতে চাই না, কিন্তু ফ্রান্স কেনো মুসলমানদের মূল্যবোধের প্রতি সম্মান দেখাতে পারে না?\nএদিকে ফরাসি সাপ্তাহিকের এ হঠকারিতার তীব্র নিন্দা জানিয়েছেন বিশ্বের ধর্মীয় নেতারা এবং এ তৎপরতাকে তারা সরাসরি মুসলমানদের প্রতি অবমাননা বলে অভিহিত করেছেন।\nপ্যারিসের শার্লি এবদোয় প্রকাশিত সর্বশেষ কার্টুনটিতে দেখা যাচ্ছে যে, সন্ত্রাসী হামলায় নিহত ব্যক্তিদের স্মরণে শোক জানিয়ে ‘যে সুই শার্লি’ বা আমিই শার্লি লেখা একটি প্ল্যাকার্ড হাতে ইসলামের নবী দাঁড়িয়ে রয়েছেন। ওপরে লেখা- ‘সব অপরাধ ক্ষমা করা হলো’।\nনতুন এ সংখ্যাটি ১৬টি ভাষায় ৩০ লাখ কপি ছাপানো হয়েছে। এর আগে পত্রিকাটি মাত্র ৬০ হাজার কপির মতো ছাপা হতো। সূত্র- আল-জাজিরা, সিএনএন, এএফপি।\nইসলামকে কটাক্ষ করে ব্যাঙ্গাত্মক কার্টুন প্রকাশের পর প্যারিসে সন্ত্রাসী হামলার জন্য ইউরোপের রাজনৈতিক সংস্কৃতিকে দায়ী করেছেন তুরস্কের প্রধানমন্ত্রি আহমেদ দাভুতৌলু। রোববার প্যারিসে তিনি বলেন, ইউরোপে ধর্ম ও বিভিন্ন সাংস্কৃতিক বিভেদকে রাজনৈতিক হাতিয়ার হিসেবে ব্যবহার করায় সাম্প্রদায়িক সহিংসতা ঘটছে।\nসুদূর প্যারিসে শার্লি এবদো কার্যালয় ও সুপারশপে বন্দুকধারীর গুলিতে নিহতদের স্মরণে রোববার জেরুজালেম পৌরসভায় আয়োজিত অনুষ্ঠানে এমন আবেগঘন পরিবেশের সৃষ্টি হয়।\nহারানো স্বজন আর স্বগোত্রীয়দের সম্মান জানানোর পাশাপাশি হামলার ঘটনার তীব্র নিন্দা জানান অংশগ্রহণকারীরা। তারা বলেন, ‘আশা করি, ফ্রান্সের নিরাপত্তা বাহিনী এখন আরো বেশি সজাগ হবে এবং নিরাপত্তা পরিস্থিতি স্বাভাবিক রাখতে আরও বেশি মনোযোগী হবে। শার্লি এবদো’র কার্যালয় ও সুপারশপে হামলার মতো ঘটনা আবার যেন না ঘটতে পারে তা তারা নিশ্চিত করবে।’\nতবে ইসলামকে কটাক্ষ করে ব্যাঙ্গাত্মক কার্টুন প্রকাশের পর প্যারিসে সন্ত্রাসী হামলার জন্য ইউরোপের সাম্প্রতিক রাজনৈতিক প্রবণতাকে দায়ী করেন তুরস্কের প্রধানমন্ত্রি। রোববার সন্ত্রাসী হামলার নিন্দা জানাতে আয়োজিত সংহতি সমাবেশে যোগ দিতে প্যারিসে আসেন তিনি।\nতুর্কি প্রধানমন্ত্রি আহমেদ দাভুতৌলু বলেন- ‘দুঃখজনক যে, ইউরোপে সাম্প্রতিককালে ধর্ম ও বিভিন্ন সংস্কৃতির মধ্যে পার্থক্য ও বিভেদকে রাজনৈতিক হাতিয়ার হিসেবে ব্যবহার শুরু হয়েছে। আর এটাই সাম্প্রদায়িক সহিংসতার উত্থানের মূল কারণ। বহু সংস্কৃতির সমাজে বিভিন্ন ধর্মের, বর্ণের মানুষ যেন ঐক্যের সঙ্গে বাস করতে পারে- শান্তির জন্য তা নিশ্চিত করতে হবে। সূত্র- বিবিসি, সিএনএন\nতিনটি পৃথক সংবাদভাষ্য এখানে তুলে ধরলাম- পুরো ব্যাপারটা বিচারের ক্ষেত্রে নানাভাবে এটা সহায়ক হবে। এবার এ ঘটনার মূলের দিকে দৃষ্টি দেয়া যাক-\nকেনো এরা বারবার নবীজীর শানে এমন গোস্তাখি করে? কেনো বারবার এমন কার্টুন ছেপে বিশ্বকে সংঘাতের দিকে ঠেলে দেয় বা দিতে চায়?\nইসলামকে আক্রমণের এই ঘৃণ্য ধারাটি সুলতান সালাহুদ্দীন আইয়ূবীর সময়কাল থেকেই চলে আসছে। তার যুগেই ইহুদি-খৃষ্টানরা এক হয়ে ইসলামকে পৃথিবীর বুক থেকে নিঃশেষ করে দেওয়ার জন্য ভয়ংকর সব ষড়যন্ত্র শুরু করে। আর এ ষড়যন্ত্রের অংশ হিসেবেই মুসলমানদের ধর্মীয় নিদর্শন এবং মহান সব ব্যক্তিদের নিয়ে ব্যাপকভাবে উপহাস করা শুরু করে।\nতাদের এসব জঘন্য আচরণে ক্ষোভে ফেটে পড়ে মুসলিম জাহান। উন্মুক্ত হয় ক্রুসেড বা সর্বাত্মক ধর্মীয় যুদ্ধের পথ। ক্রুসেডে ইতিহাসখ্যাত মুসলিম বীর সালাহুদ্দীন আইয়ূবীর হাতে সম্মিলিত কুফরি শক্তির শোচনীয় পরাজয় ঘটে। তবে ওরা থেমে যায়নি বা থাকেনি। বরাবরই নানাভাবে এসব ষড়যন্ত্র অব্যাহত রেখেছে।\nপাকিস্তানের প্রখ্যাত কলামিস্ট ইয়াছির মুহাম্মদ খান বলেন- ক’বছর আগে খৃষ্টান চার্চের পাদরি থেকে মুসলিম হওয়া আমাদের এক ভাইয়ের একটি বই পড়ার সৌভাগ্য হয়েছিলো।\nতাতে তিনি লিখছেন- ‘মুসলমানদের মহান ব্যক্তিদের অপমান করা একটি সূচিবদ্ধ ষড়যন্ত্রের অংশ। এর মূল উদ্দেশ্য হলো- মুসলমানদের ঈমানী শক্তি আন্দাজ করা, মেপে দেখা- এখনো তারা কতোটা সচেতন। কতোটা টগবগে আল্লাহর প্রতি তাদের বিশ্বাস।’\nক’বছর পরপরই তারা এসব ষড়যন্ত্রের জাল বিছিয়ে পরখ করার চেষ্টা করে মুসলমানরা এখনো কতোটা মুসলমান আছেন বা কতোটা বদলে গেছেন। আর এসবে ইন্ধন যোগায় ইউরোপ-আমেরিকারই কোনো-না-কোনো দেশ।\nযুগ যুগ ধরে প্রতি পাঁচ-সাত বছর অন্তর এই খেলার আয়োজন এরা করে আসছে। কখনো নিজেরা, কখনো সালমান রুশদী বা তসলিমার মতো ভাড়াটে মুসলিম নামধারীরা ওদের হয়ে কাজগুলো করে দেয়।\nতাই দুঃখ-কান্না-ক্ষোভের পাশাপাশি সচেতনতা এবং কৌশলী হওয়ারও বিকল্প নেই আজকের মুসলিম জাহানের।\nআরো কিছু কথা এখানে বলে রাখা দরকার। শার্লি এবদোয় হামলার ঘটনাটিকে কেবল নবীপ্রেমের প্রতিশোধ হিসেবে ভেবে নিলে অন্যায় হবে। আমরা জানি না- প্রকৃতপক্ষে কারা এই হামলার সাথে জড়িত।\nপশ্চিমা মিডিয়া আমাদের বলেছে দু’জন মুসলিম তরুণ এ হামলা চালিয়েছে- সেটা সত্য হতে পারে, নাও হতে পারে। আজকের জটিল বিশ্ববাস্তবতায় ঘটনার দৃশ্যমান কারণের চেয়েও মূল বিবেচ্য বিষয় হয়- এর দ্বারা কে কতোুঁকু লাভবান হচ্ছে।\nনবীজীর সা. অবমাননাকারীদের শাস্তি আমরা অবশ্যই চাই, কিন্তু শার্লির ঘটনায় যেভাবে রিএ্যাক্ট এসেছে- তাতে কেবল মুসলিম যুবকদ্বয়ের হামলার খবরে বিশ্বাস রাখা মুশকিল। তারা হামলা চালিয়েছে না তাদের দিয়ে হামলা চালানো হয়েছে বিশেষ কোনো পরিকল্পনার অংশ হিসেবে- সেটা কে ঠিক করবে?\nএই হামলার পর নিরাপত্তার নামে ইউরোপজুড়ে যেভাবে অভিযান পরিচালিত হয়েছে এবং প্রতিনিয়ত ইউরোপের লাখো মুসলিম যেভাবে বিড়ম্বনার শিকার হয়েছেন বা হচ্ছেন সেটাও সমান গুরুত্ব দিয়ে বিবেচনায় নিতে হবে।\nশার্লি এবদোয় হামলা হওয়ার মাত্র দু সপ্তাহের ব্যবধানে তখন ফ্রান্সজুড়ে ১২৮ টি হামলার ঘটনা ঘটেছে মুসলিমদের ওপর। মসজিদগুলোও রক্ষা পায়নি।\nগ্রেনেড হামলা, আগুন জ্বালিয়ে দেয়া, রাস্তাঘাটে হয়রানি, শারীরিক নির্যাতন, বাচ্চাদের উঠিয়ে নেওয়া বা পাসপোর্ট জব্দ করাসহ বাদ যায়নি কিছুই। শুধু জনগণ নয় প্রশাসনও জড়িয়ে পড়ে এসব ঘটনায়। মুসলিম অভিবাসন বন্ধ এবং ইসলাম নিষিদ্ধে পেগিডার মতো বৃহৎ আন্দোলন ফ্রান্স-জার্মানি হয়ে পুরো ইউরোপে ছড়িয়ে পড়ে।\nইতোপূর্বে চলতে থাকা শিক্ষা, চাকরি বা ধর্ম পালনের বৈষম্য আরো বাড়ার পাশাপাশি শার্লি এবদোর ঘটনা মূলত ফ্রান্স থেকে মুসলিম জনগোষ্ঠীকে বিচ্ছিন্ন করার অপচেষ্টাকে সামনে নিয়ে আসে।\nমুসলিম নাগরিকদের সন্ত্রাসী বা সন্দেহভাজন জঙ্গি হিসেবে তুলে ধরতে পারলে পশ্চিমের অনেক লাভ। এই লাভ বা প্রয়োজনের জন্য তারা শার্লির চেয়েও বড় ঘটনা ঘটাতে পিছপা হবে না, এটা বুঝতে খুব বেশি বুদ্ধির দরকার হয় না। হিসেবটাও তাই সবদিক বিবেচনা করেই মেলানো প্রয়োজন।\nএসব দুর্ঘটনায় পশ্চিমের নিরপরাধ মানুষের প্রতি সংহতি জানানোর পাশাপাশি আমরা তাই অসহনীয় ভোগান্তির শিকার আমাদের মুসলিম ভাই-বোনের কথাও সমান গুরুত্ব দিয়ে ভাবনায় নিতে চাই। সেটা বিবেক এবং সময়েরও দাবি।\nশার্লি এবদোর ঘটনার প্রেক্ষাপটে পরিচিতি ও বিস্তৃতি পাওয়া পেগিডা অনলাইন-অফলাইনে তাদের কাজ সমানভাবেই অব্যাহত রেখেছে, অপচেষ্টা চালাচ্ছে আরো জোরদার করে ইসলাম বিদ্বেষী এই আন্দেলনকে বিশ্বজুড়ে ছড়িয়ে দিতে।\nসুতরাং আবেগ পাশে রেখে বাস্তবতার প্রতি গুরুত্ব দিয়ে পরিস্থিতিগুলো বিবেচনা করাই কি উচিত নয়? নবীঅবমাননার প্রতিশোধ নিতে এই হামলা মুসলিম ভ্রাতৃদ্বয় যেমন করতে পারে, মুসলিমদের কোণঠাসা করতে এবং তথাকথিত ইসলামী জঙ্গিবাদের ঢোল পেটানো বজায় রাখতে পশ্চিমারা নিজেরাও ঘটাতে পারে- এই সম্ভাবনা আপনি নাকচ করে দেবেন কোন যুক্তিতে?


December 30, 2017 | The Sultaan\n> 2017 > December > 30\nঅথোর- দ্য সুলতান টপিক- ইন্টারনেট পাবলিশড- December 30, 2017\nলিখেছেন মোজাম্মেল হোসাইন ত্বহা\nসারা পৃথিবীতে সম্ভবত আপনাকে সবচেয়ে ভালোভাবে চেনে গুগল এবং ফেসবুক। আপনার নাম, ঠিকানা, বয়স, ভাষা, আপনি সারা জীবনে গুগলে কী কী সার্চ করেছেন, অর্থাৎ আপনার পছন্দের বিষয়গুলো কী কী, ইউটিউবে আপনি কোন ভিডিও কতক্ষণ ধরে দেখেছেন, আপনার কণ্ঠস্বর এবং বাচনভঙ্গি কী রকম, আপনি বছরের কোন দিন কোথায় ছিলেন, আপনি কার সাথে কতগুলো ইমেইল আদান-প্রদান করেছেন, কী কী বিষয়ে চ্যাট করেছেন- এসবই গুগল জানে এবং যত্ন সহকারে সংরক্ষণ করে রাখে! আপনি যদি গুরুত্বপূর্ণ কেউ হয়ে থাকেন, তাহলে আপনার ভয় পাওয়ার যথেষ্ট কারণ আছে। এসব তথ্য বিশ্লেষণ করে গুগল আপনার সম্পর্কে এমন প্রোফাইল তৈরি করতে পারবে, যা হয়তো আপনি নিজেও নিজের সম্পর্কে জানেন না।\nগুগল আপনার সম্পর্কে ঠিক কী কী তথ্য সংরক্ষণ করে রেখেছে, সেটা জানতে পারবেন গুগল ড্যাশবোর্ড এবং মাই অ্যাকটিভিটি থেকে। গুগলে লগ-ইন করা অবস্থায় এই লিংকে ক্লিক করলেই গুগল আপনার অ্যাকাউন্ট সম্পর্কিত যাবতীয় তথ্য আপনার সামনে হাজির করবে। এরপর সেখানে থেকে কোন তথ্যগুলো আপনি রাখতে চান, আর কোনগুলো মুছে ফেলতে চান, সেটি সহজেই নিয়ন্ত্রণ করতে পারবেন।\nআপনি সারা জীবনে কী কী সার্চ করেছেন : গুগল এবং সার্চ যেন একে অপরের প্রতিশব্দ। বিশ্বের অধিকাংশ মানুষের কম্পিউটারের ব্রাউজারেই হোমপেজ হিসেবে গুগল সেট করা। সার্চ করা বোঝাতে অনেকেই এখন ‘গুগল করা’ শব্দ দুটি ব্যবহার করে। কিন্তু আপনি কি জানেন, জিমেইল অ্যাকাউন্ট খোলার পর থেকে লগইন করা অবস্থায় এ পর্যন্ত সারা জীবনে আপনি যত হাজার বা লক্ষ বিষয় সার্চ করেছেন, তার সব কিছুই গুগল সংরক্ষণ করে রেখেছে?\nআপনার হাজার হাজার সার্চ লিস্ট দেখতে হলে প্রথমে এই লিংক থেকে গুগলের My Activity পেজে যান। এখানে Today সেকশনের নিচে অবস্থিত Search এর উপর ক্লিক করলেই আপনার সকল সার্চ করা বিষয়ের তালিকা সময় অনুযায়ী আপনার সামনে হাজির হবে। সেকশনটির নাম Today হলেও আপনি নিচে নামতে থাকলে ধীরে ধীরে গতকালের, তার আগের দিনের, এভাবে আপনার সর্বপ্রথম সার্চ আইটেম পর্যন্ত দেখতে পারবেন। কিপ রিডিং…\nবাংলাদেশ থেকে সবচেয়ে বেশিবার সার্চ করা ব্যক্তিদের তালিকায় এক নম্বরেই আছে মডেল সাবিলা নুর। বিশ্বব্যাপী মানুষ ২০১৭ সাল জুড়ে সবচেয়ে\nভারতে গুগলের ‘ডিজিটাল আনলক’\nটেক ডেস্ক : বিশ্বসেরা তথ্যপ্রযুক্তি প্রতিষ্ঠান গুগল ‘ডিজিটাল আনলক’ শীর্ষক কর্মসূচি ভারতে চালু করেছে । গতকাল বুধবার ভারতে আয়োজিত এক\nভিডিও দেখা আর শেয়ার করার এক দারুণ ওয়েবসাইট ইউটিউব। কত কী শেখার আর শেখানোর উপায় আছে এখানে! যেন এক আলাদিনের


– টিস্যু বক্সে বঙ্গবন্ধুর ছবি, জড়িতদের শাস্তি পেতে হবে: শিক্ষাউপমন্ত্রী\nMar 05, 2020 সম্পাদনা- সোহেল রেজা রাজনীতি\nটিস্যু বক্সে জাতির পিতা বঙ্গবন্ধু শেখ মুজিবুর রহমানের ছবি ছেপে দিয়েছে মাধ্যমিক ও উচ্চ শিক্ষা অধিদপ্তর (মাউশি)। বঙ্গবন্ধু শেখ মুজিবুর রহমানের ছবি সম্বলিত টিস্যু বক্স বিভিন্ন কক্ষে বিতরণের জন্য রাখা হয়েছে। যা নিয়ে সমালোচনার ঝড় বইছে।\n‘মুজিববর্ষের লোগো অনাকাঙ্ক্ষিতভাবে যত্রতত্রভাবে প্রিন্ট করার একটি ঘটনা, যা মাধ্যমিক ও উচ্চ শিক্ষা অধিদপ্তরে হয়েছে, তা আমাদের দৃষ্টিগোচর হয়েছে। আমরা ইতিমধ্যে এই প্রিন্টের বক্সগুলো বাজেয়াপ্ত করেছি এবং এর পিছনে কে সেটি জানাতে বলেছি।\nপরিকল্পিতভাবে এই কাজ করা হয়ে থাকলে অবশ্যই শাস্তি পেতেই হবে। আমাদের সমাজ, প্রশাসন, রাজনীতিক পরিমন্ডলের সবখানেই অবিবেচক আর অতিউৎসাহীর কোনো কমতি নাই। পাশাপাশি অপরাজনৈতিক শক্তির দোসররা তো আছেই! এরা চাইবে যে কোনো ভাবে প্রশ্নবিদ্ধ করতে, বিতর্ক সৃষ্টি করতে।\nএই চ্যালেঞ্জটি আমাদের আছেই। এই বিশাল প্রশাসনের কোথায় কে কোন বিতর্ক ঘটিয়ে ফেলেছে তা আগে থেকে নিয়ন্ত্রণ কঠিন। তাই দৃষ্টান্তমূলক শাস্তি আর ব্যবস্থা নিয়েই আমাদের এগোতে হবে। সকলের অবগতির জন্য আমরা জানাচ্ছি ‘মুজিববর্ষের’ আনুষ্ঠানিকতা কার্যক্রম, ইত্যাদির দিক নির্দেশনা দেয়ার জন্য একটি জাতীয় বাস্তবায়ন কমিটি আছে।\nএর প্রধান, মাননীয় প্রধানমন্ত্রী বঙ্গবন্ধু কন্যা জননেত্রী শেখ হাসিনা। এই কমিটি কর্তৃক নির্দেশিত কাজের বাইরে কিছু করতে চাইলে আমাদের প্রানপ্রিয় প্রধানমন্ত্রী বলে দিয়েছেন দুস্থ, গৃহহীন, পিছিয়ে পড়া জনগোষ্ঠীর জন্য কল্যানমূলক কিছু করতে, যেমন তাদের জন্য গৃহনির্মান।\nএতে বঙ্গবন্ধুর স্বপ্নের সোনার বাংলায় তার সাধারণ মানুষের জন্য যেই সমান অধিকারের দেশ তিনি রেখে যেতে চেয়েছিলেন, তা বাস্তবায়নের পথে আমরা অনেক দুর এগুতে পারবো। সুতরাং অতিউৎসাহীরা সাবধান!\nনোয়াখালীর সুবর্ণচরে নিজের গায়ে আগুন দিয়ে গৃহবধূর আত্মহত্যা ‘নরেন্দ্র মোদিকে সম্পূর্ণ নিরাপত্তা দেওয়া হবে’- পররাষ্ট্রমন্ত্রী\n‘তারেক রহমানের নির্দেশনা অনুসরণে করোনা মোকাবেলা সহজ...\nMar 24, 2020 ০\nদোষী হলে জেলে দিন, না হয় দায়মুক্তি দিন: গোলাম রাব্বানী


সুপ্রিম কোর্ট নির্দেশিত কমিটি থেকে নিজেকে সরিয়ে নিলেন ভূপিন্দর সিং মান! নেপথ্যে কোন কারণ, Bhupinder Singh Mann recuses himself from SC-appointed panel to resolve impasse over farm laws, - Bengali Oneindia\n| Updated: Thu, Jan 14, 2021, 19:34 [IST]\nদেশে চড়তে থাকা কৃষক আইন নিয়ে প্রতিবাদের মধ্যেই এবার সুপ্রিম কোর্টের নির্দেশ প্রকাশ্যে আসে। সুপ্রিম কোর্ট সেই আইনে স্থগিতাদেশ দিয়ে একটি কমিটি গঠনের নির্দেশ দেয়। সেই কমিটিতে ৪ সদস্যের মধ্যে একজনের নাম ছিল ভূপিন্দর সিং মান। যিনি নিজেকে সরিয়ে নিলেন কমিটি থেকে।\nসুপ্রিম কোর্টের কমিটি থেকে সরে দাঁড়ালেন কৃষক নেতা ভূপিন্দর সিং\nপ্রশ্ন উঠতেই পারে যে কেন ভূপিন্দর সিং মান নিজেকে এভাবে সরালেন? প্রসঙ্গত, ভারতীয় কিষাণ ইউনিয়নের নেতা ও অল ইন্ডিয়া কিষাণ কো অর্ডিনেশনের নেতা ভূপিন্দর দুটি কৃষক সংক্রান্ত সংগঠনের থাকার কারণে নিজেরে সরিয়ে নিয়েছেন। তিনি জানিয়েছেন, যখন কৃষকদের স্বার্থ বিবেচিত হচ্ছে ,তখন তা নিরপেক্ষভাবে হওয়া প্রয়োজন। ফলে সেই কমিটিতে তিনি থাকলে নিরপেযক্ষতা নিয়ে প্রশ্ন উঠতে পারে। ফলে কমিটি স্বচ্ছ্ব রাখতেই সুপ্রিম কোর্টকে ধন্যবাদ জানিয়ে কমিটি থেকে সরে আসেন ভূপিন্দর সিং মান।\nভূপিন্দর সিং মান জানান, তিনি তাঁর কৃষক সঙ্গীদের সঙ্গে সবসময় আছেন। প্রসঙ্গত, সুপ্রিম কোর্টের এই নির্দেশিত এই কমিটিতে ভূপিন্দর ছাড়াও রয়েছেন অনিল ঘানওয়াত। প্রমোদ যোশী, অশোক গুলাটি। এঁদের কেউ কিষাণ সংগঠনের প্রতিনিধি কেউ আবার কৃষি অর্থনীতি বিশেষজ্ঞ। তবে কমিটি থেকে ভূপিন্দর সরে যেতে পরিস্থিতি কোনদিকে যায়, সেদিকে নজর সকলের।\nfarmer india কৃষক ভারত supreme court


ই কমার্স : আমাদের ভরসা যেন কাচের দেয়াল : সংবাদ অনলাইন সংবাদ অনলাইন » ই কমার্স : আমাদের ভরসা যেন কাচের দেয়াল\nক্ষুধা ও চাহিদার কোন সীমা আজ পর্যন্ত কোন বিজ্ঞানীও বের করতে পারেনি। বেঁচে থাকার জন্য একজন মানুষের কত সম্পদ/ টাকার প্রয়োজন? একজন পুলিশ কর্মকর্তার সরকারের দেয়া যথেষ্ট বেতন, বোনাস, রেশন, পোশাক ছাড়াও সম্মান, ক্ষমতা, সবকিছুই থাকে। অবসরের পরও পেয়ে থাকেন অনেক টাকা। তারপরও তিনি আরও চান! একটা জীবনে ভালোভাবে বেঁচে থাকতে কত টাকার প্রয়োজন? সম্প্রতি দেশ ছেড়ে পালানোর পর ভারতে গ্রেপ্তার ঢাকার বনানী থানার পরিদর্শক (তদন্ত) শেখ সোহেল রানার চারটি দেশসহ বিপুল পরিমাণ অর্থসম্পদের তথ্য বেরিয়ে আসছে। তার এ বিপুল সম্পদের কথা শুনে খোঁদ পুলিশের অনেক ঊর্ধ্বতন কর্মকর্তা বিস্মিত। এই সোহেল রানা আলোচনায় আসেন ই-অরেঞ্জ নামের একটি ই-কমার্স প্রতিষ্ঠানের বিরুদ্ধে ১ হাজার ১০০ কোটি টাকা আত্মসাতের অভিযোগে মামলা হওয়ার পর। ওই মামলায় তার বোন সোনিয়া মেহেজাবিন ও ভগ্নিপতি মাসুকুর রহমান এখন কারাগারে। তার চতুর্থ স্ত্রী নাজনীন নাহার (বীথি) পলাতক। পুলিশের গুলশান বিভাগের কর্মকর্তারা বলছেন, সোহেল রানা দেশ ছেড়ে পালিয়ে যাওয়ার মধ্য দিয়ে প্রতীয়মান হয় যে তিনি ই-অরেঞ্জের অপকর্মে জড়িত।\n‘ডাবল ভাউচার’ অফার দিয়ে গ্রাহকের কাছ থেকে টাকা নেয় ই-অরেঞ্জ। অফারের ভাষ্য ছিল, কেউ ১ লাখ টাকা জমা দিলে ২ লাখ টাকার ভাউচার পাবেন। ওই ভাউচার দিয়ে আমানতকারী প্রতিষ্ঠানটির মাধ্যমে পণ্য কিনতে পারবেন। কিন্তু দ্বিগুণ অর্থের পণ্য কেনা তো দূরের কথা বরং মূল অর্থেই গ্রাহকরা পণ্য বুঝে পাচ্ছেন না। বর্তমানে পৃথিবীটিতে অনলাইন শপিং একটি দারুণ কম্পিটিশন মার্কেট। কোন কোম্পানি কত দ্রুত প্রোডাক্ট ডেলিভারি ও সেবা দেবে এ প্রতিযোগিতা। আর আমাদের দেশে মাসের পর মাস বসে থাকার পরে শোনা যায় পণ্য আসবে না! কী সেলুকাস! বিশ্বে অনলাইন ব্যবসায়ীরা সততা, আস্থা, স্বচ্ছতা ও দ্রুত হস্তান্তরের কম্পিটিশন করে। আর আমরা আছি চুরি আর ফাঁদের কম্পিটিশন নিয়ে! আমরা বলতে চাই, ই-অরেঞ্জ ও ইভ্যালিকে কোন মান ও দিক দিয়ে ‘ই-কমার্স’ বলে মনে করা যায় কী? বিশ্বে এমন কোন ই-কমার্স কোম্পানি আছে যারা ২ মাস, ৬ মাসে পণ্য ডেলিভারি দেয়? আবার কোন কোন ক্ষেত্রে বছর ফুরিয়ে গেলেও পণ্য ডেলিভারি দিতে অপারগ। তাছাড়া এমন কোথাও আছে কী, যারা নতুনদের টাকায় পুরোনোদের পণ্য দেয়?\nদেশের স্বনামধন্য গ্রুপ অব কোম্পানি যমুনা গ্রুপ ই-ভ্যালিতে বিনিয়োগ করবে না বলে জানিয়ে দিয়েছে। কথা দিয়ে কথা না রাখলে কেমন লাগে এখন নিশ্চয়ই বুঝছেন ই-ভ্যালির প্রধান নির্বাহী ও সিইও রাসেল সাহেব। আমরা মনে করি ব্যবসায়িক খাতে বিনিয়োগজনিত ব্যাপারে সিদ্ধান্ত চূড়ান্ত না করে বিনিয়োগের ঘোষণা দেয়া ঠিক হয়নি যমুনা গ্রুপের। যমুনা গ্রুপ হাজার কোটি টাকা বিনিয়োগ করছে বলে সর্বসাধারণ হার্ড ব্রেক খেয়ে ই-ভ্যালিতে ফের অর্ডার করে দ্বিতীয়বার প্রতারণার স্বীকার হয়েছে।\nবাংলাদেশে বর্তমানে অনলাইনে কী কী পণ্য কেনাবেচা হয় না বলে, বলতে হবে কী নেই সেখানে! বিভিন্ন ইলেকট্রনিক গ্যাজেট, পোশাক, প্রসাধনী ও কসমেটিকস এসব তো নস্যি! এগুলো পুরোনো খবর। যারা সময়ের স্বল্পতার জন্য ছোট মাছ কাটতে পারেন না, সবজি সঠিক সাইজে কাটতে পারেন না তাদের জন্য চালু হয়েছে রেডি টু কুক নামের এক ধরনের উদ্যোগ। সেখানে মাছ, গরু-ছাগলের বট, কেটে, ধুয়ে, পরিষ্কার করে রান্নার উপযোগী করে ডেলিভারি দেয়া হয়। বলতে গেলে জীবনযাপন সহজ ও ঝামেলামুক্ত করতে যত ধরনের পণ্য ও সেবা প্রয়োজন তার সবই এখন অনলাইন বিজনেসের মাধ্যমে উদ্যোক্তারা প্রদান করে যাচ্ছেন। খাবার, শাক-সবজি, ফল, মাছ, গোশত, গরু, ছাগল, শুঁটকি থেকে শুরু করে প্রায় সবকিছু নিয়েই ব্যবসা পরিচালনা করছেন উদ্যোক্তারা। বাংলাদেশে গত কয়েক বছর ঘরে বসে অনলাইনে পণ্য কেনাকাটা বা ই-কমার্স ব্যাপক জনপ্রিয় হয়ে উঠেছে। কিন্তু কয়েকটি প্রতিষ্ঠানের বিরুদ্ধে প্রতারণার অভিযোগ ওঠার পর গোটা খাতটি এখন ভুগছে আস্থার সংকটে।\nই-কমার্সে ভোক্তার আস্থা সবচেয়ে বড় শর্ত। কিন্তু এমন অঘটন ঘটলে মানুষ ই-কমার্স প্রতিষ্ঠানের ওপর আস্থা হারাবে যা এই শিল্পকে ক্ষতির মুখে ফেলবে বলে আমরা মনে করি। আমাদের দেশের ইলেকট্রনিক কমার্স বা ই-বাণিজ্য এখন অকল্যাণের অনুসঙ্গেও রূপ নিয়েছে। শ্রেণী বিশেষের কারণে পুরো পদ্ধতিকেই এখন সন্দেহের চোখে দেখছে সাধারণ মানুষ। অনলাইনে পণ্য বিক্রিতে ব্যবসার পদ্ধতি, ধরন এক সময়ের আলোচিত এমএলএম কেলেঙ্কারির কথাই মনে করিয়ে দিচ্ছে। বড় অঙ্কের ক্যাশব্যাক, অফারের নামে ক্রেতাকে সময়মতো পণ্য না দেয়া ও বিক্রেতা প্রতিষ্ঠানের অর্থ না দেয়াসহ বিভিন্ন অভিযোগে গত এক বছরে সবচেয়ে বেশি আলোচনায় ছিল ই-কমার্স প্রতিষ্ঠান ইভ্যালিসহ অন্তত ১৫ প্রতিষ্ঠান।\nবাংলাদেশে ই-কমার্সের কার্যক্রম যেভাবে ধোকা ও দুর্নীতিতে জড়িয়ে গেছে, তাতে অতি শিগগিরই বিদেশি প্রতিষ্ঠান এই সুযোগ নিয়ে নেবে। ই-কমার্সের বাজার দ্রুত সম্প্রসারিত হওয়ায় বিশ্বের বড় কোম্পানিগুলো বাংলাদেশর ব্যাপারে আগ্রহী। বিশ্বের সবচেয়ে বড় ই-কমার্স প্রতিষ্ঠান অ্যামাজনও বাংলাদেশ তাদের কার্যক্রম শুরু করেছে। যুক্তরাষ্ট্রের এই প্রতিষ্ঠান ইতোমধ্যে ভ্যাট নিবন্ধন করেছে। ইউরোপের আরেকটি বড় প্রতিষ্ঠান কিউবি বাংলাদেশের বাজারে আসার আগ্রহ নিয়ে স্বল্প পরিসরে কাজ করছে। চীনের আরেক বড় ই-কমার্স প্রতিষ্ঠান টেনসেন্টও বাংলাদেশের বাজারে আগ্রহী। ই-কমার্স সময়ের চাহিদা। মানুষ ই-কমার্সে যাচ্ছে। প্রচলিত ব্যবসার জায়গা করে নেবে ই-কমার্স। এ জন্য স্থানীয় উদ্যোক্তাদের প্রস্তুত হতে হবে। তা না হলে নতুন বিদেশি প্রতিষ্ঠান এই সুযোগ নিয়ে নেবে।\nশুধু জাতীয় ভোক্তা অধিকার সংরক্ষণ অধিদপ্তরেই ২০১৮ সালের জুলাই থেকে চলতি বছরের জুন পর্যন্ত চার বছরে ইভ্যালি, ই-অরেঞ্জ, আলেশা মার্ট, ধামাকা, প্রিয়শপসহ ১৯টি ই-কমার্স প্রতিষ্ঠানের বিরুদ্ধে ১৩ হাজার ৩১৭টি অভিযোগ দায়ের করেছেন গ্রাহকরা। বাণিজ্য মন্ত্রণালয়ের কেন্দ্রীয় ডিজিটাল কমার্স সেল, দুদক, বাংলাদেশ ব্যাংকের ফাইন্যান্সিয়াল ইন্টেলিজেন্স ইউনিট, জাতীয় ভোক্তা অধিকার সংরক্ষণ অধিদপ্তর, র‌্যাব, সিআইডির সাইবার ইউনিট, ডিবি, শুল্ক গোয়েন্দা ও তদন্ত অধিদপ্তর এবং নিরীক্ষা, গোয়েন্দা ও তদন্ত অধিদপ্তরগুলো কী করছে? ই-কমার্স কোম্পানির পণ্য ক্রয়-বিক্রয়ের নামে প্রতারণার জন্য দায়ীদের বিরুদ্ধে আইনগত ব্যবস্থা নেয়ার জন্য এসব সংস্থাগুলো বিভিন্ন অভিযান ও তদন্তে প্রাপ্ত অপরাধের তথ্য নিজ নিজ আইনের আওতায় না পড়লে অন্য সংস্থাকে আইনগত ব্যবস্থা নিতে বলতে পারে। সরকারের উপরোক্ত প্রতিষ্ঠানগুলো পরস্পর সমন্বয়ে কঠোর পদক্ষেপ নেয়ার মাধ্যমে একযোগে কাজ করলে অনলাইন প্ল্যাটফর্মে পণ্য বিক্রির নামে গ্রাহক প্রতারণা রোধ ও নিয়ন্ত্রণ করা সম্ভব হবে অবশ্যই।


জীবনানন্দ : অমঙ্গলের কবি - কালি ও কলম\nজীবনানন্দ : অমঙ্গলের কবি\n‘Everything that is dark has duende’\n‘Do I dare?’ : T. S. Eliot\n‘আমরা তো তিমির বিনাশী/ হতে চাই/ আমরা তো তিমির বিনাশী।’\n‘জ্যোৎসণায়, তবু সে দেখিল/ কোন্ ভূত? ঘুম কেন ভেঙ্গে গেলো তার?/ অথবা হয়নি ঘুম বহুকাল-লাশকাটা ঘরে শুয়ে ঘুমায় এবার।’\nরবীন্দ্র-পরবর্তী বাংলা কবিতার সর্বাধিক খ্যাত পঙ্ক্তিত্রয়, সম্ভবত, এবং কবি জীবনানন্দ দাশের জন্য অশনিসংকেতস্বরূপ। ‘আট বছর আগের একদিন’ (ওই কিংবদন্তিখ্যাত পঙ্ক্তিত্রয় যে-কবিতার অংশ) কবিতাটি বিগত শতাব্দীর মধ্যত্রিশের দশকে বুদ্ধদেব বসু-সম্পাদিত কবিতা পত্রিকায় প্রথমবার প্রকাশিত হয়েছিল; পরে তা মহাপৃথিবী গ্রন্থের অন্তর্ভুক্ত হয়। পরবর্তী আট দশকে ওই কবিতাটি (এবং মুষ্টিমেয় সমধর্মী অন্য কিছু কবিতা) জীবনানন্দের কবি-পরিচয়কে দুর্ভাগ্যজনকরূপে চিহ্নিত করেছে।\nবিশ^াস করার সংগত কারণ রয়েছে যে, বাংলা ভাষার অন্য কোনো কবিতায় ‘আট বছর আগের একদিনের’ মতো বৈশি^ক অমঙ্গলবোধ তীব্র কাব্যরূপ লাভ করেনি। কিন্তু কবিতাটি আদৌ প্রক্ষিপ্ত নয়। নিকটবর্তী সময়ে জীবনানন্দ দাশ কিছু সমধর্মী কবিতা (‘অন্ধকার’, ‘আদিম দেবতারা’, ‘শীতরাত’) রচনা করেন, যেখানে এক গভীর অমঙ্গলবোধ কবিতার কেন্দ্রে বিরাজমান। সমসাময়িক (অথবা পরবর্তী) বাংলা কবিতায় অন্য কোনো কবির কবিতায় বৈশি^ক অমঙ্গলের ধারণা অত তীব্ররূপে প্রকাশিত হয়নি। কিন্তু পরবর্তী আট দশকে ওই পরিচয় জীবনানন্দ দাশের জন্য একটি দায়ে পরিণত হয়েছে।\nঅস্বীকার করা দুঃসাধ্য যে, জীবনানন্দ-পূর্ববর্তী বাংলা কবিতায় ‘অমঙ্গলের ধারণা’ আদৌ কোনো যুক্তিগ্রাহ্য রূপে প্রকাশিত হয়নি। সংঘর্ষ নয়, সঙ্গতিই ছিল সেখানে প্রধান সুর। যদিও আবু সয়ীদ আইয়ুব প্রমাণ করার প্রয়াস পেয়েছেন যে, রবীন্দ্রনাথ বৈশি^ক অমঙ্গলের তাৎপর্য প্রসঙ্গে সম্যকরূপে সচেতন ছিলেন (আধুনিকতা ও রবীন্দ্রনাথ); কিন্তু পরবর্তীকালে একই গ্রন্থে অন্যত্র তিনি স্বীকার করেছেন যে, তা রবীন্দ্রকাব্যের মূল সুর নয়, তা আদৌ অস্বাভাবিকও ছিল না।\n১৮১৫ সালে অনুষ্ঠিত ভিয়েনা কংগ্রেসের মাধ্যমে ইউরোপে (এবং সমগ্র বিশে^) পরবর্তী শতাব্দীকালের জন্য যে অর্থনৈতিক-রাজনৈতিক ভারসাম্য স্থাপিত হয়, রবীন্দ্রনাথের (এবং সমসাময়িক অন্যান্য বাঙালি কবির) সাহিত্যকর্ম তার প্রেক্ষাপটেই বিচার্য। ওই অর্থনৈতিক-রাজনৈতিক ভারসাম্যের প্রথম (এবং প্রধান) স্তম্ভ ছিল বিশ^ব্যাপী ইউরোপীয় শক্তিসমূহের সার্বিক প্রাধান্যের প্রশ্নাতীত স্বীকৃতি। ওই ইউরোপীয় প্রাধান্যের বিপরীত পিঠে ছিল এশীয় সভ্যতাসমূহের প্রশ্নহীন পরাজয়। প্রথম মহাযুদ্ধের পূর্বে ওই বৈশি^ক ভারসাম্যের লক্ষণীয় পরিবর্তনের কোনো উলেস্নখযোগ্য সম্ভাবনা পরিলক্ষিত হয়নি। ঊনবিংশ শতাব্দীব্যাপী ওই ভারসাম্যের যুগে ফলিতবিজ্ঞান ও প্রযুক্তির অভাবনীয় অগ্রগতি পরিলক্ষিত হয়। রবীন্দ্রনাথের প্রতিনিধিত্বমূলক অধিকাংশ কবিতাই প্রথম মহাযুদ্ধ-পূর্ববর্তী ওই বৈশি^ক ভারসাম্যের যুগে রচিত। বৈশি^ক অমঙ্গলের ধারণা তখন কোনো ব্যক্তির কাছেই (নিটশে প্রমুখ আপাতঃউন্মাদ, অসামাজিক ব্যক্তি ছাড়া) উলেস্নখযোগ্য তাৎপর্যধারীরূপে প্রতীয়মান হয়নি। রবীন্দ্রনাথ স্বয়ং তাঁর শেষ জন্মদিনে পঠিত প্রবন্ধে (যা পরবর্তীকালে সভ্যতার সংকট রূপে প্রকাশিত হয়) তাঁর সুদূর যৌবনে ইউরোপীয় সভ্যতার সার্বিক মঙ্গলময়তা প্রসঙ্গে তাঁর সপ্রশংস মুগ্ধতার কথা অকুণ্ঠচিত্তে স্বীকার করেছেন। ওই মঙ্গলময় ভারসাম্যের সমান্তরালে রবীন্দ্রনাথের সাহিত্যকর্মে ঔপনিবেশীয় সংগতির ধারণাও প্রতিফলিত হয়। অমঙ্গলের ছায়া সেখানে ছিল অত্যন্ত অস্পষ্ট।\nভিয়েনা কংগ্রেস-পরবর্তী ওই পাশ্চাত্য-প্রভাবিত বৈশি^ক ভারসাম্যের অবসান ঘটে প্রথম বিশ^যুদ্ধের ফলে। প্রাচ্যদেশীয় প্রজাকুল বিমূঢ় বিস্ময়ে অবলোকন করে যে, তাদের শে^তাঙ্গ শাসকেরা এক কুরুক্ষেত্রসম রক্তক্ষয়ী যুদ্ধে লিপ্ত, যাতে তাদের ভাগ্যও নির্ধারিত হচ্ছে।\nপ্রথম মহাযুদ্ধে ইউরোপীয় শক্তিসমূহের অকল্পনীয় শক্তিক্ষয়ের ফলে ১৯১৮ সালে বিশ^ব্যাপী অর্থনৈতিক-রাজনৈতিক ভারসাম্যের গুণগত পরিবর্তন ঘটে। প্রথম বিশ^যুদ্ধের পরে বৈশি^ক ক্ষমতার ভরকেন্দ্র ধীর কিন্তু নিশ্চিত গতিতে আটলান্টিকের অপর তীরে স্থানান্তরিত হয়। ভার্সাই চুক্তির মাধ্যমে ইউরোপে যে\nনতুন ভারসাম্য প্রতিষ্ঠিত হয়, তা যে কত স্বল্পস্থায়ী, বিশের দশকেই তা স্পষ্ট হয়ে ওঠে। মধ্য-ইউরোপের দুর্বল গণতন্ত্রের ভিত্তিতে শেষ আঘাত আসে ত্রিশের দশকের অর্থনৈতিক মন্দার মাধ্যমে। উদার গণতন্ত্রী ও কমিউনিস্টদের দুর্বল বাধা অপসারণ করে ১৯৩৩ সালে নাৎসি দল জার্মানিতে ক্ষমতা দখল করে। ক্রমশ স্পষ্ট হয়ে ওঠে যে, অপর একটি মহাযুদ্ধ ছাড়া ইউরোপে নতুন ক্ষমতার ভারসাম্য স্থাপন সম্ভব নয়। ১৯৩৬-৩৯-এর স্পেনীয় গৃহযুদ্ধ ছিল স্পষ্টত আসন্ন মহাযুদ্ধের প্রাথমিক মহড়া মাত্র।\nইতোমধ্যে সদ্য-শিল্পায়িত জাপান ১৯৩১ সালে মাঞ্চুরিয়া অধিকার করে। পরবর্তীকালে ১৯৩৭ সালে জাপান চীনের মূল ভূখ- আক্রমণের মাধ্যমে এক দীর্ঘস্থায়ী যুদ্ধের সূচনা করে। জাপানের মূল লক্ষ্য স্পষ্টতই সুদূরপ্রসারী ছিল।\nব্রিটিশ ভারতবর্ষের জনগণ দীর্ঘকালব্যাপী ঔপনিবেশিক শাসনের পরে প্রথম মহাযুদ্ধের সময় সর্বপ্রথম ব্রিটিশ শক্তির অন্তর্নিহিত দুর্বলতা উপলব্ধি করে। উপনিবেশসমূহের ওপরে ব্রিটিশ সামরিক শক্তির মাত্রাতিরিক্ত নির্ভরতা ছিল ওই দুর্বলতার অন্যতম মাত্রা। ঔপনিবেশিক ভারতবর্ষের জনগণ সবিস্ময়ে লক্ষ করে যে, তাদের আরাধ্য ইউরোপীয় দেবতার পদযুগল নিতান্তই কাদামাটির তৈরি। ফলে প্রথম মহাযুদ্ধ-পরবর্তীকালে ১৯২১ সালে অসহযোগ আন্দোলনের মাধ্যমে ভারতবর্ষে ব্রিটিশবিরোধী গণআন্দোলনের সূচনা যা দ্বিতীয় বিশ^যুদ্ধ পর্যন্ত অব্যাহত ছিল। ১৯১৭ সালের অক্টোবর বিপস্নব ওই গণআন্দোলনে এক ভিন্ন মাত্রা যোগ করে।\nত্রিশের দশকের শুরু থেকেই ক্রমশ স্পষ্ট হয়ে ওঠে যে, দ্বিতীয় একটি মহাযুদ্ধ ছাড়া ইউরোপ ও এশিয়ায় নতুন ক্ষমতার ভারসাম্য স্থাপন আর সম্ভব নয়। কিন্তু অনিবার্য ওই মহাযুদ্ধের সময়সীমা এবং যুদ্ধ-পরবর্তী বৈশি^ক ভারসাম্যের রূপরেখা, উভয়ই ছিল নিশ্চিতরূপে অনিশ্চিত। তবে একটি দীর্ঘস্থায়ী যুদ্ধের জন্য ভারতবর্ষে জাতীয়তাবাদী ও ঔপনিবেশিক, উভয় শক্তিই মানসিকরূপে প্রস্ত্তত ছিল।\nবৈশি^ক ইতিহাসে দুই মহাযুদ্ধের অন্তর্বর্তীকালীন সময় ছিল অতুলনীয় তাৎপর্যবাহী, সামাজ্যবাদী ইউরোপীয় শক্তিসমূহের দ্রম্নত অবক্ষয়ের সমান্তরালে তদানীন্তন সোভিয়েট ইউনিয়নে অব্যাহত ছিল একটি নতুন সামাজিক ব্যবস্থাসম্পর্কিত পরীক্ষা। পৃথিবীর ভবিষ্যৎ ছিল, আক্ষরিক অর্থেই, সম্পূর্ণ অনিশ্চিত।\nরবীন্দ্র-পরবর্তী বাঙালি কবিদের প্রথম প্রজন্ম যুদ্ধান্তর্বর্তীকালীন এ অস্থির, অনিশ্চিত সময়েই বেড়ে ওঠেন। ফলে মৃত্যুকে ‘শ্যামসম’ রূপে বিবেচনা করা তাঁদের জন্য ছিল প্রায় অসম্ভব। বিশেষত বিশ^বিদ্যালয়ের ডিগ্রির সঙ্গে সাদামাটা চাকরির যে নিশ্চিত সম্পর্কের ওপর বাঙালি ইংরেজিশিক্ষিত মধ্যবিত্ত শ্রেণি নির্ভরশীল ছিল, ত্রিশের দশকের বিশ^ব্যাপী মন্দা তাতে গভীরভাবে আঘাত করে। ফলে ত্রিশের দশকের বাঙালি কবিরা এক অনিশ্চিত ভবিষ্যতের সম্মুখীন হন। বাস্তব অর্থে তার সঙ্গে রবীন্দ্রনাথের যৌবনকালীন বৈষয়িক বাস্তবতার কোনো সাদৃশ্য ছিল না।\nস্বভাবতই অমঙ্গলবোধ ত্রিশের দশকের বাঙালি কবিদের কাছে কোনো বিমূর্ত বিষয় ছিল না। তাঁদের রাজনৈতিক ও অর্থনৈতিক, উভয় ভবিষ্যৎই তখন সম্পূর্ণ অনিশ্চিত। মোহিতলাল মজুমদার উপলব্ধি করতে না পারলেও তাঁরা বুঝতে পারছিলেন যে, প্রথম মহাযুদ্ধ-পূর্ববর্তী উচ্চবর্ণ বাঙালি মধ্যবিত্তের নিশ্চিত, নিস্তব্ধ জীবনের পুনরাবৃত্তি আর কোনোক্রমেই সম্ভব নয়। গভীর অমঙ্গলবোধ ছিল ওই অনিশ্চয়তার স্বাভাবিক পরিণাম।\nত্রিশের দশকের সব বাঙালি কবিই অবশ্য প্রায়-অবশ্যম্ভাবী ওই অমঙ্গলবোধ দ্বারা সমভাবে আক্রান্ত হননি। সুধীন্দ্রনাথ দত্ত পৃথকরূপে বিচার্য। বুদ্ধদেব বসু স্রোতের বিপরীতে গিয়ে পাশ্চাত্য সভ্যতার মৌলিক বিশ^াসসমূহের প্রতি তাঁর আস্থায় অবিচল থাকেন। কিন্তু বিষ্ণু দে মার্কসবাদে তাঁর আস্থা স্থাপন করেন, যা ত্রিশের দশকে ছিল অত্যন্ত স্বাভাবিক।\nআপাতদৃষ্টিতে ত্রিশের দশকের বাঙালি কবিদের মধ্যে জীবনানন্দ দাশই বৈশি^ক অমঙ্গলবোধ দ্বারা সর্বাধিক গভীরভাবে চিহ্নিত। জীবনানন্দ দাশের প্রথম পর্যায়ের কবিতায় (‘ঝরা পালক’) সত্যেন্দ্র-নজরুলের প্রভাব প্রসঙ্গে গভীর মতৈক্য বিরাজমান। প্রকৃতপক্ষে দ্বিতীয় কাব্যগ্রন্থ (ধূসর পা-ুলিপি, ১৯৩৬) থেকেই জীবনানন্দ দাশ তাঁর নিজস্ব কাব্যিক কণ্ঠস্বর খুঁজে পান। ধূসর পা-ুলিপির অধিকাংশ কবিতাই দক্ষিণ বঙ্গের শীতার্ত নিজস্ব নরম ভূগোলের প্রতি জীবনানন্দের গভীর মমত্ববোধ দ্বারা চিহ্নিত। তার সমান্তরালে রয়েছে জীবনানন্দের কিংবদন্তিখ্যাত মৃত্যুচেতনা। প্রকৃতপক্ষে ধূসর পা-ুলিপির কাল থেকেই জীবনানন্দের অমঙ্গলবোধবিষয়ক কিংবদন্তির জন্ম। তাঁর মৃত্যুর ছয় দশক পরেও এ কিংবদন্তি সমরূপে শক্তিশালী।\nজীবনানন্দ দাশ তাঁর কবিজীবনের প্রারম্ভ থেকেই সজনীকান্ত প্রমুখের বিরূপ সমালোচনার সম্মুখীন হয়েছেন। অধিকতর দুর্ভাগ্য এই যে, তাঁর পক্ষের মানুষেরাও তাঁকে আংশিকরূপে চিহ্নিত করেছেন মাত্র। দীর্ঘকাল আগে বুদ্ধদেব বসু তাঁকে নির্জনতম কবিরূপে আখ্যায়িত করেছিলেন। দুর্ভাগ্যবশত, ওই পরিচয় তাঁর জন্য সর্বদা সুখকর হয়নি।\nঅন্য সমালোচকরাও তাঁকে বিভিন্নভাবে কোটরাবদ্ধ করার চেষ্টা করেছেন। ওইসব প্রয়াস প্রসঙ্গে জীবনানন্দ দাশ সম্যকরূপে সচেতন ছিলেন। জীবনানন্দের জীবদ্দশায় প্রকাশিত শেষ গ্রন্থ জীবনানন্দ দাশের শ্রেষ্ঠ কবিতার কিংবদন্তিখ্যাত মুখবন্ধে জীবনানন্দ স্বয়ং সমালোচকদের ওইসব প্রয়াসের কথা উলেস্নখ করেছেন। কিন্তু মুখবন্ধের মধ্যপর্যায়ে তিনি উলেস্নখ করেছেন যে, ওইসব পৃথক পরিচয়ে আংশিক সত্য নিহিত রয়েছে মাত্র, পূর্ণাঙ্গ বাস্তবতা নয়।\nকিন্তু মৃত্যুর ছয় দশক পরে জীবনানন্দ দাশের অমঙ্গলময় পরিচয় তাঁর অন্যসব পরিচয়কে অনায়াসে অতিক্রম করে গেছে। তাঁর ওই পরিচয়ের ভিত্তি স্থাপনে বামপন্থী কবি সুভাষ মুখোপাধ্যায়ের ভূমিকাই ছিল মুখ্য। ১৯৫২ সালে জীবনানন্দ দাশের বনলতা সেন কাব্যগ্রন্থের সিগনেট সংস্করণের রবীন্দ্র সাহিত্য পুরস্কারপ্রাপ্তির অব্যবহিত পরে অবিভক্ত সিপিআই-এর মুখপত্র পরিচয় পত্রিকায় জীবনানন্দ প্রসঙ্গে সুভাষ মুখোপাধ্যায়ের এক কিংবদন্তিখ্যাত প্রবন্ধ প্রকাশিত হয়। ওই প্রবন্ধে সুভাষ মুখোপাধ্যায় বিশুদ্ধ চলিস্নশ দশকীয় ভঙ্গিতে জীবনানন্দ দাশের কবিতাকে তীব্রভাবে আক্রমণ করেন।\nকবি সুভাষ মুখোপাধ্যায়ের ওই নিবন্ধের বক্তব্য প্রধানত দুটি অংশে বিভক্ত। প্রথমত, বিংশ শতাব্দীর দুই মহাযুদ্ধের অন্তর্বর্তীকালীন সময়ে তৎকালীন সোভিয়েট ইউনিয়নে কমিউনিস্ট পার্টির নেতৃত্বে সমাজতান্ত্রিক বিপস্নবের ফলে সমগ্র মনুষ্য সমাজের সামনে সামগ্রিক উন্নয়নের অভূতপূর্ব সম্ভাবনা উন্মোচিত হয়েছে। দ্বিতীয়ত, জীবনানন্দ দাশ (এবং তাঁর কবিতা) দুই যুদ্ধের অন্তর্বর্তীকালীন সময়ের ওই নতুন মানবিক সম্ভাবনাকে নির্লিপ্তরূপে উপেক্ষা করেছেন। সুনির্দিষ্টরূপে, জীবনানন্দ দাশের কবিতায় ঐতিহাসিক প্রগতির ধারণা সম্পূর্ণরূপে অনুপস্থিত। প্রকৃতপক্ষে জীবনানন্দ দাশের কবিতা গতিহীনতার শব্দরূপ মাত্র।\nনিঃসন্দেহে বিগত শতাব্দীর দুই যুদ্ধের অন্তর্বর্তীকালীন সময়ে তৎকালীন সোভিয়েট ইউনিয়নে সামাজিক কাঠামোর পূর্বপরিকল্পিত পরিবর্তনের ক্ষেত্রে এক অতীব গুরুত্বপূর্ণ পরীক্ষা পরিচালিত হয়েছিল, যদিও এর সুফল সম্ভবত বিতর্কের ঊর্ধ্বে নয়। পরিকল্পিত অর্থনৈতিক উন্নয়নের ওই পদ্ধতি পরবর্তীকালে ত্রিশের দশকের মহামন্দার সময় প্রেসিডেন্ট ফ্র্যাঙ্কলিন রুজভেল্ট মার্কিন যুক্তরাষ্ট্রে এবং ১৯৪৭-পরবর্তী সময়ে জওহরলাল নেহ্রম্ন ভারতবর্ষে অনুসরণ করেন। প্রকৃতপক্ষে, নেহ্রম্ন-প্রবর্তিত সোভিয়েট ধাঁচের পাঁচসালা অর্থনৈতিক পরিকল্পনার মাধ্যমেই ভারতের পরবর্তী অর্থনৈতিক অগ্রগতির ভিত্তি স্থাপিত হয়।\nকিন্তু সাময়িক সাফল্যের উলস্নাসে (যা হয়তো চলিস্নশ-পঞ্চাশের দশকে সম্পূর্ণরূপে অস্বাভাবিকও ছিল না) সুভাষ মুখোপাধ্যায় বিস্মৃত হয়েছিলেন যে, মানবসভ্যতার ইতিহাসে সমাজতন্ত্র একটি সুনির্দিষ্ট পর্যায় মাত্র, তার শুরু কিংবা শেষ নয়। স্বয়ং কার্ল মার্কস তাঁর তরুণ বয়সের রচনায় সুনির্দিষ্টরূপে সমাজতন্ত্র-পূর্ববর্তী সমাজকাঠামোর বিভিন্ন পর্যায়ের (দাসপ্রথা, সামন্ততান্ত্রিক ব্যবস্থা, পুঁজিবাদ) উলেস্নখ করেছেন। ভস্নাদিমির লেনিন তাঁর রচনায় সমাজতন্ত্রকে সাম্যবাদ-পূর্ববর্তী এক দুরূহ অধ্যায়রূপে উলেস্নখ করেছেন। মার্কসের বিভিন্ন গ্রন্থে পুঁজিবাদ-পূর্ববর্তী বিভিন্ন সমাজব্যবস্থার সুস্পষ্ট উলেস্নখ রয়েছে।\nপ্রকৃতপক্ষে দ্বিতীয় বিশ্বযুদ্ধ-পরবর্তী সাময়িক উলস্নাসের প্রভাবে সুভাষ মুখোপাধ্যায় বিস্মৃত হয়েছিলেন যে, মানবসভ্যতার ইতিহাস কোনোক্রমেই সরলরৈখিক প্রগতির ধারণার সঙ্গে সামঞ্জস্যপূর্ণ নয়। সামগ্রিক বিবেচনায় ঐতিহাসিক প্রগতির ধারণা গ্রহণযোগ্য হলেও সাময়িক ঐতিহাসিক পশ্চাদপসরণের বাস্তবতাও অনস্বীকার্য। অন্যথায় ত্রয়োদশ-চতুর্দশ শতাব্দীতে মধ্য, নিকট-প্রাচ্য এবং পূর্ব ইউরোপে মঙ্গোল বাহিনীর সামরিক-রাজনৈতিক সাফল্য ব্যাখ্যাতীত রয়ে যায়।\nজীবনানন্দ দাশের বিরুদ্ধে কালপ্রবাহকে উপেক্ষার অভিযোগ প্রকৃতপক্ষে দুর্বোধ্য। ত্রিশের দশকের বাঙালি কবিদের মধ্যে সম্ভবত তাঁর কবিতাতেই কালচেতনা সর্বাধিক স্পষ্টরূপ ধারণ করেছে। ‘নগ্ন নির্জন হাত’ ইত্যাদি কবিতায় যে শুধু খ্রিষ্ট-পূর্ববর্তী বিভিন্ন সভ্যতার জীবনযাপন প্রতিফলিত হয়েছে তা-ই নয়, ত্রিশের দশকের মধ্যপর্যায়ে রচিত (এবং তাঁর মৃত্যু-পরবর্তীকালে প্রকাশিত) রূপসী বাংলার কবিতাসমূহে জীবনানন্দ কালচেতনার এক ভিন্ন পর্যায়ে উন্নীত হয়েছেন। রূপসী বাংলার কবিতাসমূহের বিরুদ্ধে প্রায়শই নিশ্চলতার অভিযোগ উত্থাপিত হলেও প্রকৃতপক্ষে জীবনানন্দের ওই গ্রন্থে সপ্তদশ শতাব্দীর ক্রান্তিকালীন বঙ্গভূমির চিত্রই বিধৃত হয়েছে, যা এক অর্থে বিভূতিভূষণ বন্দ্যোপাধ্যায়ের উপন্যাসের পৃথিবীর সমতুল্য। বিংশ শতাব্দীর উপনিবেশবাদ-প্রভাবিত বঙ্গদেশের বিপরীতে জীবনানন্দ দাশ স্থাপন করেছেন সপ্তদশ শতাব্দীর ক্রান্তিকালীন বঙ্গদেশকে। তাঁর পক্ষপাতিত্বের দিকও সুস্পষ্ট। কালের প্রবহমানতা সম্পর্কে অজ্ঞ কোনো কবির পক্ষে ওই পক্ষপাতিত্ব আদৌ সম্ভব নয়।\nইতিহসে সম্পর্কে অজ্ঞতার ওই অভিযোগ থেকেই কিংবদন্তিখ্যাত জীবনানন্দীয় অমঙ্গলবোধসংক্রান্ত অভিযোগের উৎপত্তি। জীবনানন্দের জীবনযাপন এবং কবিতায় প্রকৃতপক্ষে বিংশ শতাব্দীকালীন উচ্চবর্ণ বাঙালির ঐতিহাসিক অভিজ্ঞতাই প্রতিফলিত হয়েছে। জীবনানন্দ ছিলেন সর্বাংশে ইংরেজশাসিত বঙ্গদেশীয় সমাজের অংশ। পশ্চিমা শিক্ষানির্ভর ওই শ্রেণির সদস্য জীবনানন্দ দাশের ব্যক্তিগত-সামাজিক ভাগ্য গভীরতম অর্থে ঔপনিবেশিক অর্থনীতির গতিপ্রকৃতির ওপর নির্ভরশীল ছিল। প্রথম মহাযুদ্ধ-পরবর্তী অর্থনৈতিক মন্দায় জীবনানন্দের কর্মজীবনও প্রভাবিত হয়। শেষ ১৯২০ ও প্রথম ১৯৩০-এর দশকে তাঁর বেকারজীবন প্রায় কিংবদন্তির পর্যায়ে উপনীত হয়েছে। পরবর্তীকালে মধ্য-ত্রিশের দশকে তিনি বরিশালে ব্যক্তিগত বৈষয়িক স্থিতি লাভ করেন। এর সমান্তরালে বিশ-ত্রিশের দশকের জাতীয়তাবাদী-সমাজতান্ত্রিক আন্দোলনের ফলে ভারতবর্ষের সামাজিক-রাজনৈতিক প্রেক্ষাপটও দ্রম্নত পরিবর্তিত হতে থাকে। ওই পরিবর্তনের ছায়া থেকে দুর্গম বরিশালের ইংরেজি সাহিত্যের এক অধ্যাপকও মুক্ত ছিলেন না। তাঁর প্রথম কাব্যগ্রন্থ ঝরা পালকে তৎকালীন ভারতবর্ষীয় জাতীয়তাবাদী আন্দোলনের চিহ্ন সুস্পষ্ট। অনৈতিহাসিকতার অভিযোগে অভিযুক্ত ওই কবি ত্রিশের দশকের চীন-জাপান যুদ্ধের পটভূমিতে অনুভব করেন, ‘তবু তারা টের পায় কামানের স্থবির গর্জনে/ বিনষ্ট হতেছে সাংহাই’ (গোধূলিসন্ধির নৃত্য, ১৯৩৮ সালে পরিচয় পত্রিকায় প্রকাশিত)। স্মরণযোগ্য, জীবনানন্দ দাশ তখন বরিশাল বি. এম. কলেজে ইংরেজি সাহিত্যের অধ্যাপকরূপে কর্মরত। বহির্বিশ্বের সঙ্গে তাঁর সংযোগের একমাত্র মাধ্যম তখন দি স্টেটসম্যান পত্রিকা।\nপ্রকৃতপক্ষে ‘অমঙ্গলের কবি’ হিসেবে জীবনানন্দ দাশের খ্যাতি মুষ্টিমেয় কয়েকটি কবিতার ওপর প্রতিষ্ঠিত (‘অন্ধকার’, ‘আদিম দেবতারা’, ‘আট বছর আগের একদিন’ ইত্যাদি)। লক্ষণীয়, উক্ত প্রায় সব কবিতাই ত্রিশের দশকের শেষার্ধে রচিত এবং বুদ্ধদেব বসু-সম্পাদিত কবিতা পত্রিকায় প্রকাশিত। প্রায় সমগ্র এশিয়া-আফ্রিকা তখন ইউরোপীয় উপনিবেশবাদের পদানত। ইউরোপ তখন নাৎসি জার্মানির উত্থানে বিপর্যস্ত। স্প্যানিশ গৃহযুদ্ধে ফ্যাসিবাদী শক্তির বিজয় অনিবার্যরূপে দেখা দিয়েছে। সমগ্র ইউরোপ তখন অনুভব করছে যে, বিশ্ব দ্বিতীয় মহাযুদ্ধের দ্বারপ্রামেত্ম উপনীত। ওই বৈশ্বিক পরিস্থিতিতে সাময়িক অমঙ্গলবোধ সম্ভবত আদৌ অস্বাভাবিক ছিল না।\nকিন্তু দুর্ভাগ্যজনকরূপে ওইসব মুষ্টিমেয় কবিতার খণ্ডত বাস্তবতাকে ছাপিয়ে উঠেছে তাদের শৈল্পিক উৎকর্ষ। পুরনো পাঠক অবহিত আছেন যে, ‘রাত্রি’ অথবা, ‘আট বছর আগের একদিন’ কবিতায় চিত্রকল্পের যে বৈচিত্র্য অথবা অনুপ্রাসায়নে যাথার্থ পরিলক্ষিত হয়, জীবনানন্দ নিজেও সম্ভবত পরবর্তী জীবনে তা অতিক্রম করতে পারেননি; রবীন্দ্র-পরবর্তী বাংলা কবিতায় তা অতুলনীয়। স্বাভাবিকভাবেই, পাঠক-সমালোচকরা অনায়াসে বিস্মৃত হন যে স্বল্পকাল পরে রচিত (এবং ১৯৪৩-সালে কবিতা পত্রিকায় প্রকাশিত) ‘তিমিরহননের গান’ কবিতায় জীবনানন্দ দাশ ঘোষণা করেন যে, ‘আমরা তো তিমিরবিনাশী/ হ’তে চাই/ আমরা তো তিমিরবিনাশী।’ লক্ষণীয়, ব্রিটিশ ভারতের পূর্ব সীমামেত্ম প্রবেশোদ্যত জাপানি বাহিনী অথবা চলিস্নশের দশকের মহাদুর্ভিক্ষ তাঁকে ওই উচ্চারণ থেকে বিরত করতে পারেনি।\nপ্রকৃতপক্ষে, জনপ্রিয় ধারণার বিপরীতে, ত্রিশের দশকের শেষ পর্যায়ে রচিত, গভীর অমঙ্গলবোধে আচ্ছন্ন ওইসব কবিতা আদৌ জীবনানন্দ দাশের প্রতিনিধিত্বমূলক রচনা নয়। বরং স্বল্প-পরবর্তী সময়ে রচিত ‘বিস্ময়’ কবিতার উচ্চারণে (‘কোথাও নতুন দিন রয়ে গেছে নাকি’) নিঃসন্দেহে জীবনানন্দ দাশের পরিণত পর্যায়ের কবিতার সূচনা পরিলক্ষিত হয়। ওই পর্ব সংশয় দ্বারা চিহ্নিত (যে-সংশয় প্রকৃতপক্ষে বিংশ শতাব্দীর কালতিলক), কিন্তু তা আশাময় গন্তব্যের দিকে প্রবহমান। ওই পর্বের প্রারম্ভে জীবনানন্দ দ্বিধাগ্রস্ত (‘এইখানে সরোজিনী শুয়ে আছে, জানি না সে এইখানে/ শুয়ে আছে কি না’)। কিন্তু মধ্যযুগীয় ইউরোপের পরে সম্পূর্ণ দ্বিধামুক্ত কাব্যিক উচ্চারণের আর সুযোগ আছে কি?\nপরিণত জীবনানন্দ দাশ জানান, ‘সে সব সময় ভেদ করে ফেলে আজ/ কারা তবু কাছে চলে এলো’ (‘অনেক নদীর জল’, ‘বেলা অবেলা কালবেলা)। পরবর্তীতে তিনি জানান, ‘কোথাও জলকে ঘিরে পৃথিবীর অফুরান জল/ রয়ে গেছে’।\nএই পর্বে জীবনানন্দ ক্রমশ আশার পথে পদচারণা শুরু করেন : ‘হয়তো বা ক্রমে আরো আলো/ পাওয়া যাবে বাহিরে হৃদয়ে;/ মানব ক্ষয়িত হয় না জাতির, ব্যক্তির ক্ষয়ে’। ওই আশাবাদের উৎস কী? ‘যে প্রেম জ্ঞানের থেকে পেয়েছে গভীরভাবে আলো।’, জানান জীবনানন্দ।\nপরিণত জীবনানন্দের সংশয়াচ্ছন্ন আশাবাদের স্পষ্টতম প্রকাশ পরিলক্ষিত হয় ‘মহাত্মা গান্ধী’ কবিতায় ‘অনেক রাত্রির শেষে তারপর এই পৃথিবীকে/ ভালো বলে মনে হয়, সময়ের অমেয় আঁধারে/ জ্যোতির তারণকণা আসে,/ গভীর নারীর চেয়ে অধিক গভীরতর ভাবে/ পৃথিবীর পতিতকে ভালোবাসে’। মহাত্মা গান্ধী ‘তাই/ সকলেরই হৃদয়ের ’পরে এসে নগ্ন হাত রাখে;/ আমরাও আলো পাই -’। জীবনানন্দ আরো জানান, ‘আজ এই শতাব্দীতে মহাত্মা গান্ধীর সচ্ছলতা/ এ রকম প্রিয় এক প্রতিভাদীপন এনে সকলের প্রাণ/ শতকের আঁধারের মাঝখানে কোনো স্থিরতর/ নির্দেশের দিকে রেখে গেছে;/ রেখে চলে গেছে – ব’লে গেছে : শান্তি এই, সত্য এই’। জীবনানন্দ তাঁর আস্থার কথা জানান আমাদের, ‘হয়তো বা মানবের সমাজের শেষ পরিণতি গস্নানি নয়;/ হয়তো বা মৃত্যু নেই, প্রেম আছে, শান্তি আছে, মানুষের অগ্রসর আছে’। পরিশেষে জীবনানন্দ দাশ মৃত্যু নয়, ‘আলো সহিষ্ণুতা স্থিরতার জয়’ ঘোষণা করেন। এভাবে জীবনানন্দ বিশের দশকে ‘দেশবন্ধু’ (চিত্তরঞ্জন দাশে) যাত্রা শুরু করে অবশেষে ‘মহাত্মা গান্ধী’তে পরিণতি লাভ করেন।\nতবু পাঠক-সমালোচকের মন পড়ে থাকে ‘আট বছর আগের একদিনের’ অজ্ঞাতপরিচয় আত্মহত্যাকারীর প্রতি। অনস্বীকার্য বাস্তবতা এই যে, জীবনানন্দ নিজেও সম্ভবত ত্রিশের দশকের শেষ পর্যায়ে রচিত অমঙ্গলবোধ-আচ্ছন্ন ওই মুষ্টিমেয় কবিতাসমূহের শৈল্পিক উৎকর্ষ পরবর্তীকালে আর অতিক্রম করতে পারেননি। তাছাড়া নিঃসন্দেহে রবীন্দ্র-পরবর্তী বাংলা কবিতায় সমতুল্য কোনো অমঙ্গলবোধ-আশ্রয়ী কবিতা আর নেই। কিন্তু মুষ্টিমেয় ওই কবিতাসমূহ আমাদের জীবনানন্দের পরবর্তী প্রবণতার প্রতি সুবিচার করা থেকে বিরত রাখে।\nপরিণত পর্যায়ে জীবনানন্দ সম্ভবত সংশয়াচ্ছন্ন, দ্বিধাগ্রস্ত এক আশাবাদের দিকে অগ্রসর হচ্ছিলেন, গভীরতর কোনো অন্ধকারের দিকে নয়। কিন্তু ওই প্রবণতাকে উপলব্ধি করতে হলে সম্ভবত আমাদের বুদ্ধদেব বসু-সৃষ্ট জীবনানন্দের দিক থেকে মুখ ফিরিয়ে পূর্বাশার জীবনানন্দের ওপর দৃষ্টি আবদ্ধ করতে হবে। অনস্বীকার্য বাস্তবতা এই যে, পরিণত জীবনানন্দের চিত্রকল্পসমূহ ক্রমশ গদ্যধর্মী হয়ে ওঠে, কিন্তু তাতে জীবনানন্দের কাব্যক্রমে তাদের গুরুত্ব হ্রাস পায় না। বরং পরিণত জীবনানন্দের রসাস্বাদনে মনোনিবেশ করলে আমরা ক্রমশ উপলব্ধি করতে সমর্থ হই যে, শার্ল বোদলেয়ারের কোনো পূর্বদেশীয় অনুসারী নন, বরং জীবনানন্দ দাশ ছিলেন প্রকৃত অর্থে সংশয়াচ্ছন্ন এক আশাবাদী। r


শ্রীপুরে ৪০বছর ধরে নৈশ প্রহরী মমতাজের সরকারি বেতন খাচ্ছে অন্যজন ! | সময়ের কণ্ঠস্বরসময়ের কণ্ঠস্বর\nশ্রীপুরে ৪০বছর ধরে নৈশ প্রহরী মমতাজের সরকারি বেতন খাচ্ছে অন্যজন !\nPublished: 12-03-2017, 1:58 pm\nমোশারফ হোসাইন তযু, শ্রীপুর (গাজীপুর) প্রতিনিধি\nশ্রীপুর উপজেলার তেলিহাটি উচ্চ বিদ্যালয়ে চল্লিশ বছর যাবৎ নৈশ প্রহরী মমতাজ উদ্দিনের সরকারি বেতন ভাতা নিচ্ছে জসিম উদ্দিন। সুবিচার চেয়ে শনিবার বিকেলে মমতাজ উদ্দিন শ্রীপুর উপজেলা নির্বাহী অফিসারের নিকট অভিযোগ করেছেন। জানা যায়, গোদার চালা গ্রামের মৃত মইজুদ্দিনের পুত্র মমতাজ উদ্দিন তেলিহাটি উচ্চবিদ্যালয় প্রতিষ্ঠা লগ্ন থেকে নৈশ প্রহরীর পদে চাকরি নেন।\nমমতাজ উদ্দিন জানান, ২ বছর চাকরি করার পর বিদ্যালয়ের প্রধান শিক্ষক তাকে অজ্ঞাত কারণে বিদ্যালয়ে আসতে বারণ করায় তিনি আর বিদ্যালয়ে যাননি। মমতাজ স্কুলে না এলেও তার নাম ও পিতার নাম ব্যবহার করে ওই পদে চাকরি নেয় স্কুলের শিক্ষক ইসলাম উদ্দিন মাষ্টারের ছোট ভাই তেলিহাটি গ্রামের আঃ কাদির প্রামানিকের পুত্র জসিম উদ্দিন। ১৯৮২ সালের মমতাজ উদ্দিনের নাম এমপিওভুক্ত হয়। তার ইনডেক্স নং ৭২৯৯০৩। দীর্ঘ ৪০ বছর যাবৎ জসিম উদ্দিন জালিয়াতির মাধ্যমে অন্যের বেতন ভাতা অবৈধভাবে ভোগ করে আসছে। মমতাজের অভিযোগ, বিদ্যালয়ের ম্যানেজিং কমিটি ও প্রধান শিক্ষক দীর্ঘদিন যাবৎ জসিম উদ্দিনকে অবৈধ ভাবে বেতন ভাতা প্রদান করে আসছেন।\nচলতি বছর জসিম উদ্দিনের চাকরির মেয়াদ পূর্ণ হলে ঘটনাটি প্রকাশ পায়। মমতাজ বলেন, ঘটনা প্রকাশ হয়ে যাওয়ায় প্রধান শিক্ষক তাদের সাথে আলোচনা করে ঘটনার সমাধান করবেন বলে জানিয়েছেন। এদিকে জসিমউদ্দিন জানান, প্রধান শিক্ষক জানিয়েছিলেন এমপিওতে তার নাম ভুল করে মমতাজ উদ্দিন হয়েছে এবং এ নামেই স্বাক্ষর করে বেতন তুলতে হবে। বিদ্যালয়ের প্রধান শিক্ষক আলী মুনসুর মানিক জানান, বার বার অডিট হলেও বিষয়টি ধরা পরেনি। বিষয়টি অবগত হয়েছি। মমতাজ উদ্দিনের সাথে আলোচনা করে এ বিষয়টি সমাধান করা হবে।\nবিদ্যালয়ের ব্যবস্থাপনা কমিটির সভাপতি আব্দুল বাতেন সরকার জানান, তিনি বিষয়টি অবগত নন। ঘটনাটি বহু পূর্বের। অভিযোগ এলে তদন্ত করে ব্যবস্থা নেওয়া হবে। উপজেলা নির্বাহী অফিসার রেহেনা আকতার জানান, অভিযোগের ভিত্তিতে তিনি তদন্তের নির্দেশ দিয়েছেন।


আজ বাউল সম্রাট শাহ আবদুল করিমের ১০ম মৃত্যুদিবস\nপ্রচ্ছদ » শেষ পাতা » আজ বাউল সম্রাট শাহ আবদুল করিমের ১০ম মৃত্যুদিবস\nপূর্ববর্তী ধর্মীয় ভাবগাম্ভীর্যে পবিত্র আশুরা পালিত\nপরবর্তী ‘বঙ্গবন্ধু আন্তর্জাতিক স্মারকগ্রন্থ প্রকাশনা পর্ষদ’-এর কমিটি ঘোষণা\nরেন্টিনা চাকমা : বাউল গানের কিংবদন্তি শিল্পী শাহ আবদুল করিম । ১৯১৬ সালে সুনামগঞ্জের দিরাই উপজেলার উজানধল গ্রামে ১ মার্চ জন্ম নেন বাউল এই শিল্পী। আজ তাঁর ১০ম মৃত্যুদিবস ।\nমৃত্যুর পূর্ব পর্যন্ত লিখে গেছেন পাঁচ শতাধিক গান। তাতে দিয়েছেন সুরের মূর্ছনা। বাংলা একাডেমীর উদ্যোগে তার ১০টি গান ইংরেজিতে অনুবাদও হয়েছে। কিশোর বয?স থেকে গান লিখলেও এসব গান কেবল ভাটি অঞ্চলে জনপ্রিয? ছিল। মৃত্যুর বছরখানেক আগে বেশ কয়েকজন শিল্পী তাঁর গানগুলো নতুন করে গেয়েছেন। অর্জন করেছেন ব্যাপক জনপ্রিয?তা। বাউলসাধক শাহ আবদুল জীবনের একটি বড? অংশ লড?াই করেছেন দারিদ্রতার সঙ্গে। তাঁর সাহায্যার্থে বিভিন্ন প্রতিষ্ঠান এগিয়ে এলেও তা তিনি কখনোই গ্রহণ করেননি।\n২০০৬ সালে সাউন্ড মেশিন নামের একটি অডিও প্রকাশনা সংস্থা তার সম্মানে ‘জীবন্ত কিংবদন্তীঃ বাউল শাহ আবদুল করিম’ নামে একটি অ্যালবাম প্রকাশ করে। যেখানে বিভিন্ন শিল্পীরা তাঁর জনপ্রিয? ১২ টি গান গেয়েছেন । এই অ্যালবামের বিক্রি থেকে পাওয?া অর্থ বার্ধক্যজনিত রোগের চিকিৎসার জন্য তাঁকে দেয?া হয?। শাহ আবদুল করিমের জনপ্রিয? এবং উল্লেখযোগ্য কিছু গান হলো: বন্দে মায?া লাগাইছে, আগে কি সুন্দর দিন কাটাইতাম, গাড়ি চলে না, রঙ এর দুনিয?া তরে চায? না, সাহস বিনা হয?না কভু প্রেম, আমি বাংলা মায়ের ছেলে, কোন মেস্তরি নাও বানাইছে, মন মিলে মানুষ মিলে, সময? মিলে না ইতাদি । বাংলা একাডেমি তার দশটি গান ইংরেজিতে অনুবাদ করে।\n২০০৭ সালে প্রথমবারের মতো শাহ আবদুল করিমের জীবন ও কর্মভিত্তিক একটি বই প্রকাশিত হয? । যার নাম ‘শাহ আবদুল করিম সংবর্ধন-গ্রন্থ’ (উৎস প্রকাশন) । বইটি সম্পাদনা করেন লোকসংস্কৃতি গবেষক ও প্রাবন্ধিক সুমনকুমার দাশ। এছাড়াও তাঁর গানের বই প্রকাশিত হয়েছে ৭টি ।\nতাঁর রচিত বইয়ের নামের তালিকায় উল্লেখযোগ্য হল: আনুমানিক ১৯৪৮ সালে রচনা করেন আফতাব সঙ্গীত। এছাড়া, গণ সঙ্গীত (১৯৫৭), কালনীর ঢেউ ( ১৯৮১), ধলমেলা ( ১৯৯০), ভাটির চিঠি (১৯৯৮), কালনীর কূলে (২০০১) প্রকাশিত হয়।\nপুরস্কারের ঝুলিও কম নয় তাঁর। ২০০১ সালে লাভ করেন একুশে পদক। কথা সাহিত্যিক আবদুর রউফ চৌধুরি পদক ও রাগীব-রাবেয?া সাহিত্য পুরস্কার পান ২০০০ সালে । লেবাক এ্যাওয?ার্ড অর্জন করেন ২০০৩ সালে। মেরিল-প্রথম আলো পুরস্কার আজীবন সম্মাননা লাভ করেন ২০০৪ এ। বাংলাদেশ জাতিসংঘ সমিতি সম্মাননা অর্জন করেন ২০০৬ সালে । বাংলাদেশ শিল্পকলা একাডেমী সম্মাননা দেওয়া হয় ২০০৮ সালে।\nবাউল এই শিল্পীকে সিলেটের নুরজাহান পলি ক্লিনিকে চিকিৎসাধীন অবস্থায় ১১ সেপ্টেম্বর শুক্রবার দুপুর থেকে লাইফসাপোর্ট দিয়ে বাঁচিয়ে রাখা হয়েছিল। কিন্তু ১২ সেপ্টেম্বর শনিবার সকাল ৭টা ৫৮ মিনিটে তিনি শেষ নিঃশ্বাস ত্যাগ করেন। সম্পাদনা : ওমর ফারুক, আবদুল অদুদ


ডিজিটাল ডিভাইস অ্যান্ড ইনোভেশন এক্সপো শুরু – Exclusive News 24 Bangla\n‘মেক হেয়ার, সেল এভরিহোয়ার’ স্লোগানে ১ এপ্রিল থেকে রাজধানীর আগারগাঁওয়ের বাংলাদেশ ফিল্ম আর্কাইভে শুরু হলো তিন দিনের ডিজিটাল ডিভাইস অ্যান্ড ইনোভেশন এক্সপো ২০২১। যৌথভাবে এই প্রদর্শনীর আয়োজন করেছে বাংলাদেশ সরকারের তথ্য যোগাযোগ ও প্রযুক্তি বিভাগ, বাংলাদেশ হাই-টেক পার্ক অথোরিটি (বিএইচটিপিএ), আইডিয়া প্রজেক্ট, এটুআই, স্টার্টআপ বাংলাদেশ প্রাইভেট লিমিটেড এবং বাংলাদেশ কম্পিউটার সমিতি (বিসিএস)।\nবৃহস্পতিবার সকালে বাংলাদেশ ফিল্ম আর্কাইভ অডিটরিয়ামে আয়োজিত উদ্বোধনী অনুষ্ঠানে ভার্চুয়ালি প্রধান অতিথি হিসেবে উপস্থিত ছিলেন রাষ্ট্রপতি আবদুল হামিদ।\nরাষ্ট্রপতি বলেন, দেশ এখন ডিজিটাল বাংলাদেশ বিনির্মাণের চূড়ান্ত পর্যায়ে। ডিজিটাল ডিভাইস অ্যান্ড ইনোভেশন এক্সপোর আয়োজন ডিজিটাল ডিভাইস অ্যান্ড ইনোভেশনের কাজে বাংলাদেশের অগ্রযাত্রার চিত্রটি সকলের কাছে তুলে ধরবে।\nআবদুল হামিদ আরও বলেন, এবারের প্রদর্শনীর প্রতিপাদ্য বিষয়টি অত্যন্ত তাৎপর্যপূর্ণ। এই প্রতিপাদ্যের মধ্যে নিহিত রয়েছে ডিজিটাল পণ্য উৎপাদনের স্বয়ংসম্পূর্ণতা অর্জন ও উদ্ভাবনী জাতি হিসেবে নিজেদের পরিচিতি লাভ করা।\nবিসিএস সভাপতি মো. শাহিদ-উল-মুনীরের পক্ষে স্বাগত বক্তব্য দেন সংগঠনটির মহাসচিব মুহাম্মদ মনিরুল ইসলাম। তিনি বলেন, দেশের তথ্যপ্রযুক্তি বিকাশে বিসিএস ১৯৮৭ সাল থেকে দক্ষতার সঙ্গে কাজ করছে। স্বাধীনতার ৫০ বছরপূর্তি ও মুজিব শতবর্ষে এবং বিসিএস-এর ৩৫ বছর পূর্তি উপলক্ষে এই এক্সপো স্মরণীয় হয়ে থাকবে।\nউদ্বোধনী অনুষ্ঠানের সভাপতির বক্তব্যে আইসিটি প্রতিমন্ত্রী জুনাইদ আহমেদ পলক বলেন, মহামারি করোনাভাইরাসের সংক্রমণের কারণে এবারের এক্সপো ভার্চুয়ালি আয়োজন করা হয়েছে। এতে যুক্ত হচ্ছেন দেশি-বিদেশি গবেষক, উদ্যোক্তা, উদ্ভাবকরা। আপনাদের সকলের অনপ্রেরণা ও উৎসাহে এবং অবদানের ভিত্তিতে গড়ে উঠেছে শেখ হাসিনার ডিজিটাল বাংলাদেশ।\nতিনি আরও বলেন, আজকের এই ডিজিটাল ডিভাইস অ্যান্ড ইনোভেশন এক্সপো দেশীয় হার্ডওয়্যার শিল্প বিকাশে অগ্রণী ভূমিকা পালন করবে। আমাদের তরুণ উদ্ভাবক ও উদ্যোক্তাদের উদ্ভাবন ও আবিষ্কারকে আন্তর্জাতিক পর্যায়ে নিয়ে যাওয়ার জন্যই এই এক্সপোর আয়োজন।\nস্টার্টআপ বাংলাদেশের ব্যবস্থাপনা পরিচালক ও প্রধান নির্বাহী কর্মকর্তা টিনা এফ জাবিন বলেন, দেশের তরুণ স্টার্টআপদের উন্নয়নে সম্প্রতি প্রতিষ্ঠিত হয়েছে স্টার্টআপ বাংলাদেশ লিমিটেড। স্টার্টআপদের উন্নয়ন ও অর্থায়নে কাজ করছে এই প্রতিষ্ঠান। আমরা ৫০টি স্টার্টআপকে শত কোটি টাকা বিনিয়োগ করছি।\nআইসিটি বিভাগের অতিরিক্ত সচিব রিনা পারভিন বলেন, আমি আনন্দের সঙ্গে জানাচ্ছি যে এবারের এক্সপোতে ৪০টি নতুন ইনোভেশন তুলে ধরা হবে। দেশীয় উদ্ভাবনকে উৎসাহিত করতে ১২টি ইনোভেশন অ্যাওয়ার্ড দেওয়া হবে। পাশাপাশি বিশ্ববিদ্যালয়গুলো এই এক্সপোর নলেজ পার্টনার হিসেবে কাজ করছে। যে তরুণরা আমাদের আশা-ভরসা, তারাই স্বপ্রণোদিতভাবে এই এক্সপোর অংশ।\nবাংলাদেশ হাই-টেক পার্ক কর্তৃপক্ষের ব্যবস্থাপনা পরিচালক হোসনে আরা বেগম, এনডিসি বলেন, করোনা মহামারির মধ্যে এবছর সীমিত পরিসরে এই আয়োজন করা হয়েছে। বাংলাদেশ হাই-টেক পার্ক কর্তৃপক্ষের উদ্যোগে ২০১৫ সাল থেকে আইসিটি এক্সপো আয়োজন করে আসছে। তিনি আরও বলেন, আইটি ইন্ডাস্ট্রির জনবলের চাহিদার দিক বিবেচনা করে ২০২৫ সালের মধ্যে ৫৫ হাজার এবং ২০৩০ সালের মধ্যে ১ লাখ তরুণকে প্রশিক্ষণ দেবে। ইতোমধ্যে সারাদেশে ৫টি হাই-টেক পার্ক সম্পূর্ণ প্রস্তুত। এসব পার্কে বিদেশি প্রতিষ্ঠান প্রযুক্তি পণ্য উৎপাদন শুরু করেছে।\nডাক, টেলিযোগাযোগ ও তথ্যপ্রযুক্তি সংসদীয় স্থায়ী কমিটির চেয়ারম্যান এ.কে.এম রহমতুল্লাহ এম.পি বলেন, চতুর্থ শিল্প-বিপ্লব উপযোগী ৫০টি পাইলট প্রকল্প বাস্তবায়ন করছে আইসিটি ডিভিশন। এছাড়াও তরুণদের দক্ষতা, কর্মসংস্থান ও উদ্যোক্তা উন্নয়ন-বিষয়ক অনলাইন প্ল্যাটফর্ম ‘ন্যাশনাল ইন্টেলিজেন্স ফর স্কিলস, এমপ্লয়মেন্ট অ্যান্ড এন্টারপ্রেনিওরশিপ’র মাধ্যমে চাকরি প্রত্যাশী বেকার যুব, শিল্পপ্রতিষ্ঠান এবং প্রশিক্ষণ প্রতিষ্ঠানে সংযোগ স্থাপন করা হয়েছে।\nডিজিটাল ডিভাইস অ্যান্ড ইনোভেশন এক্সপোর প্লাটিনাম স্পন্সর ইভ্যালির প্রতিষ্ঠাতা ও ব্যবস্থাপনা পরিচালক মো. রাসেল এবং ওয়ালটন ডিজিটেকের চেয়ারম্যান এস এম রেজাউল আলম শামীম অনুষ্ঠানে বক্তব্য দেন।\nএবারের এক্সপো উপভোগ করার জন্য অ্যাপ উন্মুক্ত করা হয়েছে। গুগল প্লে স্টোর ও আইফোনের অ্যাপ স্টোর থেকে DDIExpo 2021 নামের অ্যাপটি বিনামূল্যে ডাউনলোড করে ইন্সটল করে ব্যবহার করা যাবে। এছাড়াও www.ddiexpo.com ওয়েবসাইট ভিজিট করে ভার্চুয়ালি প্রদর্শনী ঘুরে আসা যাবে।\nউদ্বোধনী দিনে ৬টি সেমিনারের আয়োজন করা হয়েছে। সেমিনারগুলো হলো -জার্নি অব ফাউন্ডিং ইওর অওন ভেঞ্চার, রোল অব ইঞ্জিনিয়ার্স ইন সাপোর্টিং অ্যান্ড প্রমোটিং মেড ইন বাংলাদেশ, হার্নেসিং দ্য ভেলু অব ডিসরাপটিভ ইনোভেশনস, ফার্স্ট পিলার: ইন্ডাসট্রিয়াল ইনফ্রাসটাকচারস, ব্রিজিং দ্য গ্যাপ বিটুইন ইন্ডাস্ট্রি অ্যান্ড একাডেমিয়া এবং সেকেন্ড পিলার: স্কিলড হিউম্যান রিসোর্সেস। অনলাইনে নিবন্ধিত হয়ে এই সেমিনারগুলোতে অংশ নেয়া যাবে।\nবাস্তবের নায়কদের ছবি তুলে পুরস্কার জেতার সুযোগ\nজেলগেটে জিজ্ঞাসাবাদের আদেশ ইভ্যালির সিইও রাসেলকে


জ্যাক মার ওপর কেন চড়াও আংকেল সি? | প্রথম আলো\nজ্যাক মার ওপর কেন চড়াও আংকেল সি?\nপ্রকাশ: ০৫ জানুয়ারি ২০২১, ১৪: ৩০\nচীনের আর্থসামাজিক ব্যবস্থাটি পুঁজিতান্ত্রিক, না সমাজতান্ত্রিক—এ নিয়ে বিতর্ক অর্থহীন। পুরোপুরি রাষ্ট্রীয় পুঁজিবাদ এটা। তবে এতে অনেকগুলো অপ্রচলিত বৈশিষ্ট্য আছে। সেই বৈশিষ্ট্যের মুকুটে সি চিন পিং নতুন এক পালক যুক্ত করলেন সম্প্রতি, যা আন্তর্জাতিক পুঁজিতন্ত্রের মুরুব্বিদের বেশ চমকে দিয়েছে। কিন্তু সততার ঘাটতির কারণে আংকেল সিকে অভিনন্দন না জানিয়ে নিন্দাই করে চলেছে তারা। পাশাপাশি ঘটনার তাৎপর্যপূর্ণ দিকটাও গোপন করছে।\nআলিবাবা ও জ্যাক মা বাংলাদেশেও পরিচিত। গত এক দশকে কয়েক হাজার কোটি ডলারের মালিক বনে যাওয়া জ্যাক মা হলেন এশিয়ার বড় এক অর্থনৈতিক বিস্ময়। বিশ্বের ২২ তম বড় ধনী তিনি এখন। আলিবাবার পর কিছুদিন হলো জ্যাক মা আরেক প্রতিষ্ঠান ‘অ্যান্ট’ নিয়ে শেয়ারবাজার মাত করতে নামছিলেন। এটা একটা মোবাইল পেমেন্ট সার্ভিস। ‘আলিপে’র মালিক।\nইতিমধ্যে দেশ-বিদেশে সবার জানা, অ্যান্টের আইপিওর আয়তন ছিল ৩৫ বিলিয়ন ডলার, যা একটা বিশ্ব রেকর্ড হতো। এ নিয়ে হংকং ও সাংহাইয়ের শেয়ারবাজারে রীতিমতো উত্তেজক ঝড় বইছিল কয়েক সপ্তাহ আগে। কিন্তু ক্ষমতাসীন চীনের কমিউনিস্ট পার্টি (সিপিসি) তাতে বাদ সেধেছে। সেই আইপিও স্থগিত হয়ে গেছে।\nএ ঘটনায় স্পষ্ট হলো, চীন পুঁজিতন্ত্রের ভেতর বড় আয়তনে মনোপলি তৈরি হতে দিতে অনিচ্ছুক। আলিবাবা এবং আরও একটি প্রতিষ্ঠান মিলে চীনের ই-কমার্সের প্রায় পুরোটাই দখল করে নিয়েছে ইতিমধ্যে। এ রকম ঘটতে থাকলে অন্য ছোট ছোট সংস্থাগুলোর বিকাশ কঠিন হয়ে পড়তে বাধ্য। সিপিসি এ অবস্থাটা বদলাতে চাইছে। জ্যাক মা এখানে উপলক্ষ, লক্ষ্য হলো, একচেটিয়া পুঁজিবাদ ঠেকানো।\nপুঁজিতান্ত্রিক সমাজে পুঁজিপতিরা রাষ্ট্রে চালকের আসনে থাকে, এই মিথেও আঘাত করেছে সিপিসি। রাষ্ট্রীয় এক ঘোষণায় জ্যাক মা এ মুহূর্তে প্রায় আন্ডারগ্রাউন্ডে চলে গেছেন। সামাজিক যোগাযোগমাধ্যমে তাঁকে খুঁজছেন ভক্তরা।\nআমেরিকা ও ইউরোপের সব দেশে বড় বড় কোম্পানির মনোপলির বিরুদ্ধে তীব্র জনরোষ আছে। কিন্তু কোনো দেশেই জনপ্রতিনিধিরা সাহসের সঙ্গে এ রকম বড় কোম্পানিগুলোর গায়ে হাত দিতে পারেনি বা সেটা চাইছে না। আমেরিকায় গত নির্বাচনের মনোনয়ন-যুদ্ধ থেকে স্যান্ডার্সকে যে থামিয়ে দেওয়া হলো, সেও তাঁর মনোপলি-বিরোধী অবস্থানের কারণে।\nস্বভাবত আংকেল সির ‘অ্যাকশন’-এ দুনিয়াজুড়ে করপোরেটরা ভীত। ইউরোপ-আমেরিকার মানুষের কাছে এই ঘটনা দৃষ্টান্ত হতে বাধ্য। হয়তো এ কারণেই উত্তর আমেরিকা এবং ইউরোপের প্রচারমাধ্যমগুলো সিপিসির সিদ্ধান্তের অর্থনৈতিক তাৎপর্য আড়াল করে এটাকে সি চিন পিং বনাম জ্যাক মা দ্বন্দ্ব হিসেবে দেখাতে চাইছে, যা আসলে ঐতিহাসিক এই ঘটনার মূল বার্তাই আড়াল করছে। আমাদের দেশের প্রচারমাধ্যমগুলোও তা-ই করছে। তারা এটাকে সিপিসির স্বৈরতান্ত্রিক আচরণ এবং সি চিন পিংয়ের জ্যাক মা-বিরোধী আক্রোশ হিসেবে দেখাতে তৎপর। এ ধরনের বিশ্লেষণ হাস্যকর।\nচীনের শাসন ও সেখানকার ক্ষমতাসীন দল অবশ্যই কর্তৃত্ববাদী চরিত্রের। দেশটিতে মানবাধিকার ও গণতন্ত্রের সংকট আছে। কিন্তু তার সঙ্গে সি চিন পিংয়ের সর্বশেষ সিদ্ধান্তকে মিশিয়ে বিশ্ববাসীর উদ্দেশে পরিবেশন করা বিশ্লেষক ও সংবাদকর্মীদের দিক থেকে এক ধরনের অসততা। পাশাপাশি এটা সেই গুরুত্বপূর্ণ বিষয়টি লুকায়, পুঁজিতন্ত্র এবং এর কথিত ‘উদ্যোক্তা’দের জনপ্রতিনিধিরা বা ক্ষমতাসীনেরা চাইলে জনস্বার্থে নিয়ন্ত্রণ করতে সক্ষম। এ রকম নিয়ন্ত্রণ যে দরকার, সেটা সবাই স্বীকার করেন। কিন্তু সি চিন পিংকে সাধুবাদ দিতে রাজি নন কেউ। সিপিসির সর্বশেষ ঘটনা আন্তর্জাতিক অর্থনীতির জন্য অবশ্যই একটা শুভ পদক্ষেপ।\nসি চিন পিং স্পষ্টভাবে দেখালেন, রাজনীতি চাইলে করপোরেটদের রেগুলেট করতে পারে। তাদের একচেটিয়াত্বে আঘাত হানতে পারে। সম্পদের পুঞ্জিভবনকে বিকেন্দ্রীকরণ করতে পারে। সেই সম্পদশালীরা যত বড় ব্যক্তি বা প্রতিষ্ঠানই হোক।\nএসব বলার মানে আবার এও নয়, অর্থনৈতিক ব্যবস্থা হিসেবে পুঁজিতান্ত্রিক ব্যবস্থাটি সর্বোত্তম এবং তাতেই মানবসভ্যতার চলবে। কিন্তু এই ব্যবস্থার মধ্যে কী কী নিরীক্ষা হচ্ছে, সে বিষয়ে নির্মোহভাবে মনযোগ না দেওয়ার কোনো কারণ থাকতে পারে না।\nজ্যাক মার ঘটনা বিশ্বজুড়ে হইচই তুললেও চীনের ভেতরে এ রকম আঁচ-অনুমান চলছিল অনেক দিন।\nজ্যাক মা একসময় চীনের ‘পোস্টার বয়’ ছিলেন। কিন্তু আংকেল সি দেশটির সম্পদ কয়েকজন ‘বয়’ আর ‘গার্লে’র হাতে তুলে দিতে চাইছেন না। ‘পার্টি’র তীব্র নজরদারি থাকবে তাতে। আলিবাবার নতুন সিইও কিন্তু চীনা সরকারের নতুন অবস্থানকে স্বাগত জানিয়েছে।\nচীনের কমিউনিস্ট পার্টি গত বছর ২০২১-এর জন্য দুটো অর্থনৈতিক লক্ষ্য নির্ধারণ করে, যার একটা ছিল মনোপলি ভেঙে দেওয়া। দ্বিতীয়টা হলো, দেশের ভেতরে পণ্যের চাহিদা বাড়ানো। এ বছর থেকে চীনে নতুন পাঁচসালা পরিকল্পনার আরেকটা ধাপ শুরু হচ্ছে। কোভিডের ধাক্কা এবং আমেরিকার অপছন্দ সামলাতে দেশটি অর্থনীতি পুনরুদ্ধারে এখন নিজ দেশের ক্রেতাদের সক্ষমতা বাড়াতে চাইছে। পাশাপাশি পুঁজি ও তার বিনিয়োগেও তারা কেন্দ্রীভূত প্রবণতা ভেঙে দিতে চলেছে। সব ধরনের অসম প্রতিযোগিতা বন্ধ করতে এ বছর কাজ করবে তারা। সে রকম কোনো অনিয়ম পেলে কোনো কোম্পানির বার্ষিক বেচাবিক্রির ১০ শতাংশ পর্যন্ত জরিমানা করতে পারবে রেগুলেটরি সংস্থা।\nজ্যাক মা এসব আয়োজনে আহতদের তালিকায় প্রথম। তাতে করে আলিবাবা, জেডি ডটকমসহ চীনের বড় কোম্পানিগুলোর শেয়ারদর বেশ পড়তে শুরু করেছে।\nসিপিসি আসলে জ্যাক মাকে সামনে রেখে সর্বত্র একটা বার্তা দিল, রাষ্ট্রীয় পুঁজিতন্ত্রকে জ্যাক মা মডেলের হতে দেবে না তারা। বার্তা হিসেবে এটা কৌতূহলোদ্দীপক এবং মনোযোগ দেওয়ার মতো। এটা চীনের অর্থনীতির কৌশলে একটা মোড় পরিবর্তন। বড় কোম্পানিগুলো বিগ ডেটার মাধ্যমে পরিস্থিতি মেনুপুলেট করছিল। মানুষ যত বেশি ইন্টারনেট ব্যবহার করছে, ততই বিগ ডেটার ম্যানিপুলেশন সহজ হচ্ছে। কখনো কখনো ডিস্ট্রিবিউটরদের তারা কেবল নিজেদের কোম্পানির পণ্য বেচতে বাধ্য করছে। আবার জ্যাক মার ‘অ্যান্ট’ সামর্থ্যের অতিরিক্ত ঋণের ব্যবসাতেও নেমে পড়েছিল। বিশ্বের অন্যান্য দেশের অভিজ্ঞতায় দেখা গেছে, হাতে বিপুল সম্পদ সঞ্চয় করে এ রকম কোম্পানিগুলো মিডিয়া, ইনস্যুরেন্সসহ অন্যান্য খাতেও নামে।\nসব খাতে তাদের আবির্ভাব সেসব খাতের নতুন এবং ক্ষুদ্রদের ব্যবসা কঠিন করে তোলে। এমনকি কোনো কোনো দেশে বিশেষ কোনো খাতে এক-দুটি কোম্পানির একচেটিয়াত্ব সরকারকেও জিম্মি দশায় ফেলে দেয়। বাংলাদেশে মোবাইল ফোন খাতে এ রকম অবস্থা ঘটতে দেখেছি আমরা বিগত বছরগুলোতে। এসব বড় কোম্পানি সহজেই মিডিয়াকে কেবল প্রভাবিতই করে না, নিজেরাও প্রিন্ট ও ইলেকট্রনিক মিডিয়াও খুলে বসে। জ্যাম মা-ও এসব পরিকল্পনা নিয়ে এগোচ্ছিলেন।\nকিন্তু চীন তার অর্থনীতির মাঠকে নতুনদের জন্য সহজ এবং উপযোগী রাখতে চায়। এতে সমাজে উদ্ভাবনী উদ্যম যেমন বাড়ে, জাতীয়ভাবে অর্থনীতির ঝুঁকিও কমে। একটি-দুটি বড় কোম্পানিতে সংকট হলেও জাতীয় অর্থনীতিতে তাতে বড় ঝাঁকুনি দেখা দেয় না। এভাবে চীন তার পুঁজিতন্ত্রের পরিসর আরও বড় ও টেকসই করতে চলেছে।\nজ্যাক মা একসময় চীনের ‘পোস্টার বয়’ ছিলেন। কিন্তু আংকেল সি দেশটির সম্পদ কয়েকজন ‘বয়’ আর ‘গার্লে’র হাতে তুলে দিতে চাইছেন না। ‘পার্টি’র তীব্র নজরদারি থাকবে তাতে। আলিবাবার নতুন সিইও কিন্তু চীনা সরকারের নতুন অবস্থানকে স্বাগত জানিয়েছে। বলা বাহুল্য, চাইলে রাজনীতি এভাবেই চালকের আসনে থাকতে পারে।\n‘ওয়াশিংটন পোস্ট’ চমৎকার উপমা দিয়েছে এ ক্ষেত্রে। ৬০ বিলিয়ন ডলার সমমূল্যের সম্পদশালী জ্যাক মাকে ১৮০০ ডলার বেতনভোগী সি চিন পিং যে চোখের পলকে জবাবদিহিতে ফেলে দিতে পারলেন, সেটা শক্তিশালী রাজনীতি ও রাজনৈতিক দলের কারণেই।\nকেবল বেসরকারি খাতের মনোপলি বন্ধ নয়, পাশাপাশি প্রায় সব খাতে অনুরূপ রাষ্ট্রীয় সংস্থাগুলোর সক্ষমতা বাড়াচ্ছে চীন। এতে অর্থনীতির চাবিকাঠি কয়েকজন পুঁজিপতির হাতে আটকে থাকবে না বলেই মনে করছে তারা। যা ‘পার্টির’ রাজনৈতিক কর্তৃত্বকে টেকসই রাখতেও সাহায্য করবে।\nপুঁজিতন্ত্রের মধ্যেও যে ক্রমাগত সংস্কারের সুযোগ আছে, তার একটা দৃষ্টান্ত দেখাল সিপিসি। একে অন্য দেশেরও অনুসরণের সুযোগ আছে। যদি কেউ অর্থনীতিতে সবার মধ্যে প্রতিযোগিতার সক্ষমতা বাড়াতে চায়, তবে আপাতত গণচীন এগিয়ে থাকছে পুঁজিতন্ত্র নির্মাণে।\nআলতাফ পারভেজ দক্ষিণ এশিয়ার ইতিহাস বিষয়ে বিশেষজ্ঞ


সংবিধানের মধ্যেই সমাধান খুঁজছে জাতীয় ঐক্যফ্রন্ট – Page 2997 – কুইক নিউজ\nজাতীয় সংসদ নির্বাচনের তফসিল ঘোষণার মাত্র একদিন আগে অর্থাৎ সাতই নভেম্বর দ্বিতীয়বারের মতো সংলাপে বসতে যাচ্ছে জাতীয় ঐক্যফ্রন্ট ও আওয়ামী লীগ।\nএবার সংলাপের উদ্যোগের শুরুতে আওয়ামী লীগের চিঠিতে প্রধানমন্ত্রী ‘সংবিধানসম্মত’ আলোচনার ওপর জোর দিয়েছিলেন। খবর বিবিসি’র।\nআওয়ামী লীগ নেতারা বলেছেন সংবিধান সম্মত বলতে সংসদ বহাল রেখে প্রধানমন্ত্রী শেখ হাসিনার অধীনে নির্বাচনের কথাই বোঝানো হয়েছে।\nযদিও ড. কামাল হোসেনের নেতৃত্বে বিএনপিকে সাথে নিয়ে গড়ে ওঠা জাতীয় ঐক্যফ্রন্ট সংসদ ভেঙ্গে নিরপেক্ষ ব্যক্তিদের নিয়ে নির্বাচনচালীণ সরকারের কথা বলেছে।\nএখন দ্বিতীয় দফায় আগামী বুধবারের সংলাপের আগে ঐক্যফ্রন্টের একজন নেতা বলছেন সংবিধানের মধ্যে থেকেই কিছু করা যায় কিনা তারা এখন সেটা বিবেচনা করছেন।\nশেষ মুহূর্তের এই সংলাপে নির্বাচন-কালীন সরকারের বিষয়টিকে সংলাপে সবচেয়ে গুরুত্ব দেয়া হবে বলে জানিয়েছেন ঐক্যফ্রন্টের অন্যতম নেতা মাহমুদুর রহমান মান্না।\n‘আমরা যে সাত দফা দাবি দিয়েছি, সেটার লক্ষ্য হল একটি অংশগ্রহণমূলক ও গ্রহণযোগ্য নির্বাচন যাতে করা যায়। গুরুত্বপূর্ণ বিষয়ের মধ্যে সংসদ বাতিল, নির্বাচন কমিশন পুনর্গঠন, সামরিক বাহিনীকে বিচারিক ক্ষমতা দিয়ে মোতায়েনের প্রশ্ন আছে। এসব বিষয়ে আমাদের কাছে যদি কোন ব্যাখ্যা চাওয়া হয় আমরা সেটা দেয়ার প্রস্তুতি নিচ্ছি।’\nতিনি ববলেন, ‘তবে মূল ফোকাসটা থাকবে নির্বাচনকালীন সরকারের ওপরে আর সংবিধান সংশোধন করার প্রস্তাব তো আমাদের আছেই। তবে সংবিধান সংশোধন না করেই সংবিধানের মধ্যে থেকে কিছু করা যায় কিনা আমরা সেটা বিবেচনা করছি। আসল কথা হল, আমাদের পক্ষ থেকে কতোটা মানিয়ে নেয়া সম্ভব, সেটাও বিবেচনার বিষয়।’\nতবে পুনরায় সংলাপে সরকারের সায় দেয়াকে বেশ ইতিবাচক দৃষ্টিতে দেখছেন মাহমুদুর রহমান মান্না। সরকার যদি গ্রহণযোগ্যতার মানসিকতা নিয়ে সংলাপে অংশ নেন তাহলে এবারের আলোচনা ফলপ্রসূ হতে পারে বলে তিনি আশা করছেন।\nতবে এবারের সংলাপ সুনির্দিষ্ট করতে আইন ও সংবিধান বিশেষজ্ঞদের সমন্বয়ে এবার একটি ছোট প্রতিনিধি দল পাঠানোর কথা জানান মাহমুদুর রহমান মান্না।\nতবে সংলাপে ঐক্যফ্রন্ট নির্দিষ্ট কোন প্রস্তাবগুলো সামনে রাখবে সে প্রসঙ্গে এখনো আনুষ্ঠানিক কোন সিদ্ধান্ত নেয়া হয়নি বলে জানিয়েছেন বিএনপির স্থায়ী কমিটির সদস্য ব্যারিস্টার মওদুদ আহমদ।\nএদিকে, নির্বাচন অবাধ, সুষ্ঠু ও নিরপেক্ষ করার লক্ষ্যে সংবিধানের মধ্যে থেকে সর্বোচ্চ ছাড় দেয়ার মানসিকতা নিয়ে সংলাপে অংশ নেয়ার কথা জানিয়েছেন আওয়ামী লীগের সভাপতি মন্ডলির সদস্য ড. আবদুর রাজ্জাক।\nতিনি বলেন, আওয়ামী লীগ চায়না ২০১৪ সালের ৫ই জানুয়ারির মতো নির্বাচনের পুনরাবৃত্তি হোক। সে লক্ষ্যে নির্বাচন কমিশন ও আইনশৃঙ্খলা বাহিনী যেন স্বাধীনভাবে কাজ করতে পারে সেটা নিশ্চিত করার কথাও জানান তিনি।\nড. আবদুর রাজ্জাক বলেন, ‘নির্বাচন যাতে সুষ্ঠু, নিরপেক্ষ এবং সবার কাছে গ্রহণযোগ্য হয়, সে জন্য প্রশাসন, আইনশৃঙ্খলা বাহিনী, বিশেষ করে নির্বাচন কমিশন, তারা যেন স্বাধীনভাবে কাজ করতে পারে। তাদের ওপর যেন সরকার কোন প্রভাব বিস্তার করতে না পারে, সংলাপে আমরা এই ধরণের প্রতিশ্রুতি দেয়ার চেষ্টা করবো।’\nতিনি আরও বলেন, ‘সরকার থাকবে নামমাত্র। নির্বাচনকালীন সময়ে তাদের কোন প্রশাসনিক ক্ষমতা থাকবে না। এছাড়া ইউরোপীয় ইউনিয়ন বা যেসব পশ্চিমা দেশে গণতন্ত্র প্রাতিষ্ঠানিক রূপ নিয়েছে। ওইসব দেশ থেকে যদি নির্বাচন পর্যবেক্ষক দল আসে। আমাদের তাতেও কোন আপত্তি নেই।’\nতবে, নির্বাচন কালীন সময় সামরিক বাহিনীকে বিচারিক ক্ষমতা দিয়ে মোতায়েনের যে দাবি ঐক্যফ্রন্ট দিয়েছে সেটা সংবিধান অনুযায়ী সম্ভব নয় বলে জানিয়েছেন ড. আবদুর রাজ্জাক।\nতিনি বলেন, ‘দুযোর্গকালীন পরিস্থিতি মোকাবিলায় যেভাবে সেনাবাহিনী মোতায়েন করা হয়, তেমনি নির্বাচনে যদি এমন কোন পরিস্থিতির সৃষ্টি হয় তাহলে তাদের স্ট্রাইকিং ফোর্স হিসেবে নিয়োজিত করা হবে। এক্ষেত্রে সেনাবাহিনীকে কোন বিচারিক ক্ষমতা দেয়া হবেনা। মেজিস্ট্রেট বা সিভিল প্রশাসনের জুডিশিয়ারি যারা, তারাই এই মেজিস্ট্রেরিলার পাওয়ার খাটানোর এখতিয়ার রাখেন’।\nতফসিল ঘোষণার আগে শেষ মুহূর্তের এই সংলাপকে বেশ গুরুত্ব দিয়ে দেখছেন বিশেষজ্ঞরা। তবে এমন সময়ে সংবিধান বা আইনে কোন পরিবর্তন আনা প্রায় অসম্ভব মনে করেন ঢাকা বিশ্ববিদ্যালয়ের সহকারী অধ্যাপক রাশেদা রওনক খান।\nতিনি বলেন, ‘যারা দাবি দাওয়া উপস্থাপন করবেন। তাদের নিশ্চয়ই মাথায় আছে যে সংবিধান পরিবর্তনের এখন আর সময় নেই। কিন্তু সংবিধান আর আইন সংশোধনের বাইরে যা দাবি দাওয়াগুলো আছে সেগুলোতে দর কষাকষির যথেষ্ট সুযোগ রয়েছে। সেখানে অনেক কিছু মেনে নেয়ারও জায়গা তৈরি হবে।’\nএছাড়া নির্বাচন সর্বজনবিধিত করতে আওয়ামী লীগ লেভেল প্লেইং ফিল্ড নিশ্চিত করবে বলে তিনি আশা করেন।\nএর আগে পহেলা নভেম্বর রাতে প্রধানমন্ত্রী শেখ হাসিনা ও তার দলের কয়েকজন জ্যেষ্ঠ নেতাদের সঙ্গে বৈঠকে বসেছিলেন ঐক্যফ্রন্টের নেতারা। তিনঘণ্টা-ব্যাপী সেই সংলাপ অনুষ্ঠিত হলেও আলোচনা ফলপ্রসূ হয়নি বলে বিরোধী-পক্ষের থেকে দাবি তোলা হয়।\nতবে এবারের সংলাপে দুই পক্ষ যদি ছাড় দেয়ার মানসিকতা নিয়ে বাস্তবসম্মত দাবি উপস্থাপন করে তাহলে একটি সমঝোতায় আসা সম্ভব বলে মনে করেন রাশেদা রওনক খান।\nযুদ্ধাপরাধ: লিয়াকত-আমিনুলের মৃত্যুদণ্ড


গেরুয়া শিবিরের নাম লেখালেন প্রাক্তন ভারতীয় ক্রিকেটার গৌতম গম্ভীর\nনিজস্ব প্রতিনিধি : বিজেপিতে যোগ দিলেন প্রাক্তন ভারতীয় ক্রিকেটার গৌতম গম্ভীর।দীর্ঘদিন ধরেই জল্পনা ছিল গৌতম গম্ভীর গেরুয়া শিবিরের নাম লেখাবেন। সেই জল্পনার অবসান হল আজ। বিজেপিতে যোগ দিলেন গম্ভীর।\nশুক্রবার বেলায় নয়াদিল্লিতে বিজেপির সদর দফতরে গিয়ে বিজেপিতে নাম লেখালেন গম্ভীর। তাঁকে দলে স্বাগত জানালেন দুই কেন্দ্রীয় মন্ত্রী অরুণ জেটলি ও রবিঙ্কর প্রসাদ।\nগেরুয়া উত্তরীয় পরিয়ে দলে স্বাগত জানানো হয় তাঁকে। তারপর নিজের বক্তব্যে গম্ভীর বলেন, “প্রধানমন্ত্রী নরেন্দ্র মোদীর কাজে আমি মুগ্ধ। তাঁর কাজে অনুপ্রাণিত হয়েই আমি বিজেপিতে যোগ দিয়েছি। আশা করছি, আমিও লোকের কিছু উপকার করতে পারবো।” সূত্রের খবর, লোকসভায় দিল্লি থেকে বিজেপি টিকিট দিতে পারে গম্ভীরকে। কারণ দিল্লির ঘরের ছেলে তিনি। তাঁর ইমেজ খুবই ভালো। একটি এনজিও চালান। দিল্লিতে খুব জনপ্রিয় ভারতের এই প্রাক্তন বাঁ’হাতি ব্যাটসম্যান। আর তাই কেজরিওয়ালের আম আদমি পার্টির বিরুদ্ধে গম্ভীরকে মুখ করতে চাইছে বিজেপি নেতৃত্ব। যদিও ভোটে দাঁড়ানো নিয়ে এ দিন কিছু বলেননি গম্ভীর।\nফলে গম্ভীর শীঘ্রই বিজেপিতে যোগ দেবেন বলে দীর্ঘদিন ধরে নানা মহল থেকে শোনা যাচ্ছিল। এমনকী তিনি দিল্লিতে বিজেপির হয়ে প্রার্থী হতে পারেন বলেও খবর শোনা যাচ্ছিল। বিজেপিতে যোগদানের পর দিল্লির ঘরের ছেলে দিল্লি থেকে মোদীর দলের হয়ে নির্বাচনী লড়াইয়ে নামবেন বলে খবর।\nদু’দিন আগেই পদ্মশ্রী পেয়েছেন দুবারের বিশ্বকাপ জয়ী এই ক্রিকেটার। পদ্মশ্রী পাওয়ার পর বেরিয়ে একটা আভাস দিয়েছিলেন, রাজনীতির ময়দানে দেখা যেতে পারে তাঁকে। সেটাই হলো শুক্রবার।\nসোশ্যাল মিডিয়ায় হামেশাই তাঁর উপস্থিতি দেখা যায়। গম্ভীর বরাবরই পাকিস্তানের বিরুদ্ধে কড়া মন্তব্য করেন। ভারতীয় সেনাবাহিনীর পাশেও বরাবর থাকতে দেখা যায়। পুলওয়ামায় জঙ্গি হামলার পর তিনি পাকিস্তানকে ক্রিকেট-সহ সর্বক্ষেত্রে বয়কট করার পক্ষে মত দিয়েছিলেন।\nআমার সকাল: কিডনির ৬৩ শতাংশ বিকল, ভালো নেই লালুপ্রসাদ! উদ্বেগে আরজেডি\nPosted on সেপ্টেম্বর 1, 2019 সেপ্টেম্বর 1, 2019 Author aamarsakal\nআমার সকাল: রাস্তা দিয়ে হাতি গেলে কুকুর ঘেউ ঘেউ করে! মেডিকেলের পড়ুয়াদের বিক্ষোভে মেজাজ হারালেন নির্মল মাঝি\nPosted on জানুয়ারী 28, 2020 জানুয়ারী 28, 2020 Author aamarsakal\nচিনের সঙ্গে সমস্ত সম্পর্ক ছেদ করতে চলেছে টিকটক !\nPosted on জুলাই 14, 2020 Author aamarsakal\n‘লক আপে থাকাকালীন জ্বলে মরতে হল প্রিন্সিপালকে’, প্রতিবাদে উত্তাল কাশ্মীর\nতৃণমূল ছেড়ে বিজেপিতে যোগ দেওয়ার ‘অপরাধ’, রঙ খেলতে বেরিয়ে আক্রান্ত দম্পতি


যশোরে করোনা আক্রান্ত ২১ হাজার ছাড়ালো-দৈনিক স্পন্দন\nযশোরে করোনা আক্রান্ত ২১ হাজার ছাড়ালো\nPublished : Friday 27-August-2021 22:45:55 pm\nএখন সময়: রবিবার, ১৭ অক্টোবর , ২০২১ ২৩:৫৬:০৩ pm\nনিজস্ব প্রতিবেদক : যশোরে করোনাভাইরাসে আক্রান্ত হয়ে আরও ১ জনের মৃত্যু হয়েছে। আর ৩৫৮ টি নমুনা পরীক্ষায় ৩৮ জন শনাক্তের মধ্য দিয়ে জেলায় করোনায় আক্রান্তের সংখ্যা ২১ হাজার ছাড়িয়েছে।\nযশোর ২৫০ শয্যা জেনারেল হাসপাতালের আবাসিক মেডিকেল অফিসার (আরএমও) ডা. আরিফ আহমেদ জানান, রেডজোনে বৃহস্পতিবার সকাল ৮টা থেকে শুক্রবার সকাল ৮ টা পর্যন্ত রেডজোনে চিকিৎসাধীন অবস্থায় করোনায় আক্রান্ত ১ জন মারা গেছেন। ইয়োলোজোনে চিকিৎসাধীন উপসর্গে কারো মৃত্যু হয়নি।\nসিভিল সার্জন অফিসের তথ্য কর্মকর্তা মেডিকেল অফিসার ডা. রেহেনেওয়াজ জানান, যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) জেনোম সেন্টারে ২২৯ টি নমুনায় ২৪ জনের করোনা শনাক্ত হয়। এছাড়া যশোর ২৫০ শয্যা জেনারেল হাসপাতালসহ বিভিন্ন উপজেলা স্বাস্থ্য কমপ্লেক্সে ১২৯ জনের র‌্যাপিড এন্টিজেন পরীক্ষায় ১৪ জনের শরীরে করোনার জীবাণু মিলেছে। মোট শনাক্ত ৩৮ জনের মধ্যে সদর উপজেলায় ২৪ জন, অভয়নগর উপজেলায় ৯ জন, চৌগাছা উপজেলায় ৩ জন, ঝিকরগাছা উপজেলায় ১ জন, ও কেশবপুর উপজেলায় ১ জন রয়েছেন।\nযশোরের সিভিল সার্জন ডা. শেখ আবু শাহীন জানান, ২৭ আগস্ট পর্যন্ত যশোর জেলায় ২১ হাজার ৩২ জন করোনাভাইরাসে আক্রান্ত হয়েছেন। সুস্থ হয়েছেন ১৯ হাজার ৫১৫ জন। যশোরের বিভিন্ন হাসপাতাল ও বাড়িতে মারা গেছেন ৪৫২ জন। এছাড়া ঢাকা, খুলনা ও সাতক্ষীরার হাসপাতালে চিকিৎসাধীন অবস্থায় ১৬ জনের মৃত্যু হয়েছে। সব মিলিয়ে জেলায় করোনায় মারা গেছেন ৪৬৮ জন।


উত্তর প্রদেশে বিজেপিকে সমর্থনের ইঙ্গিত বিএসপি নেত্রী মায়াবতীর, BSP Leader Mayawati going to support BJP in 2022 UP assembly election - Bengali Oneindia\n37 min ago দেশে ২৪ ঘন্টায় করোনায় আক্রান্ত ১৪, ২৫৬ জন! সংক্রমণে ষষ্ঠ আর মৃত্যুতে তৃতীয় বাংলা\n39 min ago এবার সৌরভের দাদার হৃদযন্ত্রে অ্যাঞ্জিওপ্ল্যাস্টি! সুস্থ আছেন স্নেহাশিস\n49 min ago পাকিস্তান যোগ, চেন্নাই থেকে গ্রেফতার ২ শ্রীলঙ্কার নাগরিক, উদ্ধার ১০০০ কোটি টাকার মাদক\n| Updated: Thu, Oct 29, 2020, 20:29 [IST]\nঅখিলেশ যাদবের উপর যারপর নাই ক্ষুব্ধ মায়াবতী। সমাজবাদী পার্টির সঙ্গে লোকসভা ভোটে হাত মিলিয়ে ভুল করেছিলেন বুঝতে পেরে এবার চরম সিদ্ধান্ত নেওয়ার কথা জানিয়েছেন বিএসপি নেত্রী। মায়াবতী হুঁশিয়ারি দিয়ে বলেছেন অখিলেশদের জব্দ করতে প্রয়োজনে বিজেপিকেও সমর্থন করতে রাজি আছেন তিনি। তলে তলে বিধায়ক ভাঙানোর অখিলেশদের ছক ধরে ফেলেছেন তিনি।\nবিদ্রোহী সাত বিধায়ক\nসম্প্রতি রাজ্যসভায় ভোটে বিএসপির প্রার্থীতে আপত্তি জানিয়ে ৭ বিধায়ক দেখা করেছিলেন সমাজবাদী পার্টি নেতা অখিলেশ যাদবের সঙ্গে। সেই ঘটনা ফাঁস হয়ে গিয়েছে দলনেত্রী মায়াবতীর কাছে। তারপরেই অখিলেশদের জব্দ করার শপথ নিয়ে ফেলেছেন মায়াবতী। কোনও ভাবেই আর লোকসভা নির্বাচনের মত ভুল সিদ্ধান্ত তিনি নেবেন না বলে জানিয়েছেন।\nবিজেপিকে সমর্থনের ইঙ্গিত\nলোকসভা ভোটে বিজেপিকে পরাস্ত করতে সমাজবাদী পার্টির হাত ধরে মহাজোটে সামিল হয়েছিলেন মায়াবতী। কিন্তু তার ফল যে সুখকর হয়নি তা ফলাফলেই স্পষ্ট হয়ে গিয়েছে। উল্টে সেই জোটের পর তিক্ততা আরও বেড়েছে। এবার তাই আর ভুল পথে হাঁটা নয়। উল্টে অখিলেশদের জব্দ করতে চরম বার্তা দিয়েছেন মায়াবতী। প্রয়োজনে তাঁরা বিজেপিকে সমর্থন করতে হাজি আছেন বলে দাবি সপা নেত্রীর।\nবিধানসভা ভোটের আগে বার্তা\nউত্তর প্রদেশে বিধানসভা ভোট ২০২২ সালে। ইতিমধ্যেই তার সমীকরণ শুরু করেছে রাজনৈতিক দলগুলি। মায়াবতীর এই মন্তব্যে স্পষ্ট হয়ে গিয়েছে বিধানসভা ভোটে যোগীর হাত শক্ত করবেন তিনি। কাজেই পরের বছর সমাজবাদী পার্টি বা কংগ্রেসের ক্ষমতায় ফেরা কঠিন হবে। এক কথায় বিজেপির হাত শক্ত করে ফের যোগীর শাসনই কায়েম হয়ে উত্তর প্রদেশে।\nকংগ্রেসের সঙ্গে তিক্ততা\nদীর্ঘদিন ধরেই কংগ্রেসের সঙ্গে তিক্ততা তৈরি হয়েছিল কংগ্রেসের সেকারণেই বারবার রাজস্থানে কংগ্রেসকে সমর্থন জানাতে আপত্তি করেছিলেন মায়াবতী। এমনতী গেহলট সরকারের টালমাটাল দশাতেই কংগ্রেসের হাত ধরেননি মায়াবতী। উল্টে দলের নেতাদের কড়া নির্দেশ দিেয় বলেছিলেন কোনও ভাবেই যেন কংগ্রেসের সমর্থন না করেন তাঁরা।\nbsp mayawati bjp uttar pradesh বিএসপি মায়াবতী উত্তর প্রদেশ বিজেপি politics\nBSP Leader Mayawati going to support BJP in 2022 UP assembly election


শিশুর খাদ্য গাইড: শিশুর জন্য ১০টি সেরা খাবার - Tinystep\nশিশুর খাদ্য গাইড: শিশুর জন্য ১০টি সেরা খাবার\nএকটি শিশুর থাকার এবং খাওয়ার একটি ক্রমাগত শেখার প্রক্রিয়া। যদি আপনি প্রথমবারের জন্য মা হন ,বাচ্চা প্রতিদিন বেড়ে উঠে, তাহলে আপনার দিনটি "আজ আমার শিশুর সম্পর্কে যা শিখেছি" তা নিয়ে শেষ হবে গল্পটি।\nআমি নিশ্চিত যে বেশির ভাগ মা এটা হাসির মধ্যে দিয়ে পড়বেন এবং আমার সাথে একমত হবেন। এবং যখন খাদ্যের কথা আসে, এই সামান্য স্বর্গদূত বিপর্যস্ত করতে বাস্তব কঠিন বাদাম হতে পারে! মা হিসাবে, আমরা অবশ্যই আমাদের শিশুকে ভালবাসার কারণে অভিযোগ ছাড়াই নিখুঁত ক্রোধ সহ্য করি।\nএটি প্রকৃতপক্ষে একটি কঠিন এবং জটিল পরিস্থিতি যা ধীরে ধীরে স্তনপেশনের সাথে সম্পৃক্ত করার জন্য নিয়মিত খাদ্যগুলিতে স্তনপাড শিশুকে একত্রিত করে। কাজের ক্ষেত্রে মায়ের জন্য, আমার ক্ষেত্রে যেমন, শিশুকে নতুন খাবারের প্রবর্তন করার প্রবণতা খুব তাড়াতাড়ি শুরু হয়।\nসঠিক দৃষ্টিভঙ্গি কী, হালকাতম, সহজে পচনশীল গৃহজাত শিশু খাদ্য দিয়ে শুরু করতে হয় যা প্রাথমিকভাবে মিষ্টি ও খাঁটি হয় যা দিয়ে সঠিক মাপ শুরু করা যায়। অবশ্যই এই দিনগুলি আমরা নেতৃস্থানীয় ব্র্যান্ডের দ্বারা উদ্দীপিত শিশুদের জন্য প্রস্তুত খাবার খাই।\nযাইহোক এটি সেরা পরীক্ষা করার আগে একটি শিশুরোগ বিশেষজ্ঞ সঙ্গে পরামর্শ করার পরামর্শ দেওয়া হয়। এটি শিশুর সংবেদনশীল পেটে ভাল কাজ করে এবং এটি খাদ্যের জন্য ধীরে ধীরে ক্রমবর্ধমান স্বাদে পরিবাহিত করে।\nকয়েক বছর ধরে, কয়েকটি প্রজন্মের নতুন শিশুদের মাতৃভাষায় উপকৃত হয়েছে এমন শিশুদের জন্য কিছু পরীক্ষা এবং পরীক্ষিত রেসিপি রয়েছে। এখানে দশটি রেসিপি আছে যা বেশিরভাগ মায়ের জন্য সুবিধাজনক অবস্থায় কাজ করে।\n১. ডালের জল:\nমুসুর ডাল সিদ্ধ করার পর জল তা শুরু করার জন্য খুব ভালো খাবার। একটি ছোট বাটি তে নিন র এর সাথে একটু নুন আর চিনি মিশিয়ে নিন।\nকলার মিশ্রণ খুব উপকারী খাবার এবং শরীরে আইরন এর জন্য খুব ভালো।\n৩. আপেল সিদ্ধ:\nপ্রেসার কুকার এ আপেল টি সিদ্ধ করে মিশ্রণ করে নিন। এই ভিটামিন-সমৃদ্ধ খাবারটি অবশ্যই একটি পরীক্ষা করার জন্য মূল্যবান।\nসিদ্ধ ভাত, ঘি (সুবিন্যস্ত মাখন) এবং লবণ দিয়ে রান্না করে ছয় মাস বয়সী শিশুর জন্য ভাল কাজ করে।\nআক্ষরিকভাবে কোন শিশুর জন্য এটি সুপার খাদ্য, সহজেই পাওয়া যায় যে কোন জায়গায় এবং আর কোনো ঝঞ্ঝাট ছাড়া। এই এক খাদ্য আপনি যখন এক সঙ্গে রাস্তায় থাকেন তখন করতে পারেন। যারা এটি উদ্ভাবিত করেছেন তাদের ধন্যবাদ দিন!\nভারতীয় প্যানকেক প্রস্তুত করা সহজে ব্যর্থ হয় না। তবে শুরু করার জন্য তেল করা শুরু করুন তারপর আস্তে আস্তে এগোবেন।\nসাধারণত তার ভারতীয় নাম, "পোহা" দ্বারা স্বীকৃত, এটি একটি ছোট খাবার যার ফলে শিশুরা তাদের ক্ষুদ্র দাঁত দিয়ে ছিঁড়ে ফেলতে পারে।\n৮. ভারতীয় রুটি:\nআপনার বাচ্চার সুস্বাদু খাবার জন্য পরোটা, চাপাতঠি,নান,রুটি এবং আরও অনেকগুলি পছন্দসই তালিকা।\nসুস্বাদু সাদাসিধা বেশী পছন্দ করা উচিত।\n১০. সিদ্ধ সবজি:\nগাজর, মরিচ, ব্রোকলি, ইত্যাদির মত বাষ্পীকৃত বা পাকস্থলীর সবজি সব ভাল পছন্দ।\nভাল হিসাবে যেমন একটি বছর বা তার বেশী বয়সের হত্তয়া হিসাবে শিশুদের জন্য বিকল্প লোড আছে। ভারতীয় ভৌগোলিক উপকারিতা শিশুর খাবারের জন্য উপলব্ধ পছন্দগুলির আপিলের সাথে যুক্ত। এটিকে আরও যোগ করা হচ্ছে বিশ্বায়নের ইতিবাচক প্রভাব, যেখানে আপনি বিদেশী শাকসব্জী ও ফলের জন্য চেষ্টা করছেন।\nবাবা-মায়েরা বিশেষ করে তাদের সন্তানদের খাওয়া খাবারের পরিমাণের উপর জোর দেয়। অতএব, একটি শিশুর প্যাঁচ সম্পর্কে একটি জনপ্রিয় জ্ঞান মনে রাখা গুরুত্বপূর্ণ; যখন একটি শিশুর জন্ম হয় তার প্যাঁচা একটি চেরি আকার, এক সপ্তাহে এটি একটি লেবু, তিন সপ্তাহ এবং একটি মাসে একটি আখরোট, একটি পীচ! আমরা খাদ্যের পুষ্টির মূল্যের উপর আরও মনোযোগ কেন্দ্রীভূত করতে এবং একাধিক ছোট খাবারের জন্য বেছে নেব, যাতে শিশুর এক শট পূর্ণ কোর্সের খাবারের আশা করা যায়।\nআপনার শিশুর জন্য বিভিন্ন খাদ্য পছন্দগুলির সাথে পরিচর্যা, উপভোগ করুন এবং উপভোগের যাত্রা উপভোগ করুন। এবং টেপ এ ঐ মূল্যবান মুহূর্ত রেকর্ড করতে ভুলবেন না। সর্বদা খুশি থাকুন!


নিজস্ব প্রতিবেদক ২২ নভেম্বর ২০১৯ ৯:০৯ অপরাহ্ন\nচারদিকে ভোরের আলো ফুটতেই সাগর ছুঁয়ে বালির গায়ে নামলো একঝাঁক তারার মেলা। সাগরের হাওয়ার তোড়ে উড়ছিল চারদিকে লাগানো আলো ঝলমলে রঙিন পতাকাগুলো। বালির ওপর তৈরি হওয়া মঞ্চে, মণিপুরি শিল্পীদের পুংয়ের তালে যেন আলোকিত হয়ে ওঠে পুরো মারমেইড ইকো রিসোর্ট। বিশ্বের ১৫টি দেশের ২০০ নৃত্য-শিল্পীদের নিয়ে সমুদ্রপাড়ে ডানা মেলেছে আন্তর্জাতিক নৃত্য উৎসব ‘ওশান ড্যান্স ফেস্টিভ্যাল’। ঢাক-ঢোল আর পুংয়ের বাধনের মধ্য দিয়ে শুরু হয় উৎসব। এ বছরের বিষয়বস্তু দূরত্বের সেতুবন্ধন মজবুত করে ৪দিনব্যাপী চলবে এই আন্তর্জাতিক নৃত্য উৎসব।\nশুক্রবার (২২ নভেম্বর) সকালে কক্সবাজারের অবকাশ যাপন কেন্দ্র মারমেইড ইকো রিসোর্টে শুরু হওয়া ৪দিনের আন্তর্জাতিক দ্বি বার্ষিক-বার্ষিক নৃত্য উৎসব ‘ওশান ড্যান্স ফেস্টিভ্যাল ২০১৯’ এর প্রথমদিনে মেতেছে নৃত্য শিল্পীরা। ওয়ার্ল্ড ড্যান্স অ্যালায়েন্স, এশিয়া প্যাসিফিকের (ডব্লিউডিএ,এপি) বাংলাদেশ শাখা নৃত্যযোগ প্রথমবারের মতো দেশে আয়োজন করেছে আন্তর্জাতিক এই নৃত্য উৎসব।\nএ বছর ওশান ড্যান্স ফেস্টিভ্যালের বিষয়বস্তু হলো ‘দূরত্বের সেতুবন্ধন’। এতে নৃত্য কলার মধ্য দিয়ে সমাজের ভেতরের সামাজিক, সাংস্কৃতিক ও অর্থনৈতিক দূরত্বে সেতু স্থাপনের ধারণা তুলে ধরা হবে।’\nএক সেমিনারে প্রবন্ধ উপস্থাপন করেন চট্টগ্রাম বিশ্ববিদ্যালয়ের শিক্ষক ফাহমিদা সুলতানা তানজী ও লতিফা ইয়াসমিন। সমসাময়িক নৃত্যের কর্মশালা পরিচালনা করেন জার্মান থেকে আসা নৃত্যশিল্পী ও শিক্ষক টমাস বুঙ্গার। ৪ দিনব্যাপী এ উৎসবে এশিয়াসহ বিশ্বের ১৫টি দেশ থেকে যোগ দিয়েছেন দুই শতাধিক নৃত্যশিল্পী, শিক্ষক, গবেষক ও কোরিওগ্রাফার।\nউৎসবের দ্বিতীয় দিন বিকেলে অতিথি থাকবেন বাংলাদেশ শিল্পকলা একাডেমির মহা-পরিচালক লিয়াকত আলী লাকী, তৃতীয় দিন বাংলাদেশ ট্যুরিজম বোর্ডের প্রধান নির্বাহী কর্মকর্তা ভুবন চন্দ্র বিশ্বাস এবং চতুর্থ ও শেষ দিন কক্সবাজার-৩ আসনের সংসদ সদস্য সাইমুম সরওয়ার কমল, চট্টগ্রামে নিযুক্ত ভারতীয় দূতাবাসের সহকারী হাইকমিশনার অনিন্দ্য ব্যানার্জি ও জেলা প্রশাসক মো. কামাল হোসেন। ডব্লিউডিএ, এপি-এর বার্ষিক সাধারণ সভা এ বছর অনুষ্ঠিত হচ্ছে বাংলাদেশে। এ উপলক্ষে প্রতিদিনই রয়েছে কর্মশালা, সেমিনার ও প্রবন্ধ পাঠ। বিকেলে কক্সবাজারের লাবণী বিচ সড়কে কক্স কার্নিভ্যাল মিলনায়তনে থাকবে নৃত্য পরিবেশনা। দুই ভাগে এ পরিবেশনায় অংশ নেবেন আন্তর্জাতিকভাবে উৎসবের জন্য নির্বাচিত শিল্পী ও তাঁদের প্রযোজনা এবং জাতীয়ভাবে নির্বাচিত শিল্পীদের প্রযোজনাগুলো। ওই সময় প্রধান অতিথি হিসেবে উৎসব উদ্বোধন করবেন সংস্কৃতি বিষয়ক প্রতিমন্ত্রী কে এম খালিদ। বিশেষ অতিথি থাকবেন সংস্কৃতি বিষয়ক মন্ত্রণালয়ের সচিব মো. আবু হেনা মোস্তফা কামাল এনডিসি এবং কক্সবাজারের জেলা প্রশাসক মো. কামাল হোসেন।\nবিদেশি শিল্পীদের পরিবেশনা যা থাকছে\nতাইওয়ানের নৃত্য প্রযোজনা ‘বাটু উইথ অর্নামেন্ট’, ‘নট অ্যালোন’, ‘ইমপ্রেশনস অব আওয়ার হোম টাউন’, ‘গ্রেটার দ্যান টু লেস দ্যান’। যুক্তরাষ্ট্রের ‘ত্রিকোন কানেকটিভিটি’। ভারতের ‘এজেস’, ‘ইনট্রানসিট’, ‘আনশেয়ারড ডিজায়ারড’, ‘টাচ দ্য সাউন্ড’। কোরিয়ার ‘স্প্রিং কামিং উইথ আ ওয়ার্ম ব্রিজ’। চীনের ‘টয়লেট পাম্প’।\nদেশের শিল্পীদের পরিবেশনা যা থাকছে\nঅমিত চৌধুরী ও সুইটি দাসের ‘রূপান্তর’। জুয়েইরিয়াহ মৌলির ‘অর্ধনারীশ্বর’। শাম্মি আখতারের ‘মাইন’। আনন্দিতা খানের ‘রিফিউজি’। মৌমিতা জয়ার ‘রিলিজিয়ন: আ কজ অব কনফ্লিক্ট ইন কালচার’। আবু নাঈম খানের ‘লালন’। আরিফুল ইসলাম অর্ণবের ‘মানুষ’। তাহনুন আহমেদীর ‘আজান’। মেহরাজ হক তুষারের ‘ট্রাস্ট’। অলকা দাস প্রান্তি ‘কত্থক টু ওড়িশি’। বৃষ্টি ব্যাপারি ‘ফ্রেম অব মাইন্ড’।\nযৌথ পরিবেশন যা থাকছে\nলিথুনিয়া ও ভারতের ‘হ্যাভ উই মেট বিফোর?’। যুক্তরাষ্ট্র ও বাংলাদেশের ‘তফাত’। ভারত ও বাংলাদেশের ‘কি তা রে বা’ ও ‘আই অ্যান্ড মাইসেলফ’। কানাডার সাশার জারিফের সঙ্গে কোরিওল্যাব থেকে নির্মিত হংকং, ভারত ও বাংলাদেশের একটি বিশেষ প্রযোজনা।\nকক্সবাজারে প্রথমবারের মতো মঞ্চস্থ হতে যাচ্ছে নৃত্যনাট্য বাঁদী–বান্দার রূপকথা। সুকল্যাণ ভট্টাচার্যের নৃত্য পরিচালনায় শামীম আরা নীপা, শিবলী মহম্মদসহ এতে নাচ করবেন প্রায় ৮০ জন শিল্পী।\nবাংলাদেশের পরিবেশনা যা থাকছে\nউৎসবে জাতীয়ভাবে নির্বাচিত দলগুলোর মধ্যে রয়েছে সাধনা, নৃত্যাঞ্চল, বাংলাদেশ শিল্পকলা একাডেমি, কল্পতরু, ভাবনা, ধৃতি নর্তনালয়, নৃত্যশৈলী, বন্ধু সোশ্যাল ওয়েল ফেয়ার সোসাইটি। উলেখযোগ্য শিল্পীদের মধ্যে রয়েছে লায়লা হাসান, মুনমুন আহমেদ, তামান্না রহমান, রাজদ্বীপ ব্যানার্জি, সাজু আহমেদ, সামিনা হোসেন প্রেমা, ওয়ার্দা রিহাব প্রমুখ শিল্পী ও তাঁদের দলের পরিবেশনা। এ ছাড়া বিভিন্ন জেলার শিল্পী ও আদিবাসী শিল্পীরাও নাচ করবেন এই উৎসবে।\nরাঙামাটিতে কার্টুন ও কমিক্সের গল্প শুনলো শিশুরা\nদুর্ঘটনায় ৯৯৯ নম্বরে কল করার পরামর্শ মেয়রের


শিরোনাম: হোয়াটসঅ্যাপের ‘ভুয়া মেসেজ’ চেনার উপায় সিগারেটে চরিত্র নয়, নষ্ট হয় শরীর : শ্রীলেখা অভিনেত্রীর খোলা পিঠে গরম মোম ঢালা হলো! ফাইনালে সাইফ স্পোর্টিং যশোরে প্রীতি ভলিবল প্রতিযোগিতা প্রয়োজন ছাড়া ভাসানচরে উৎসুক জনতা যেতে পারবে না : স্বরাষ্ট্রমন্ত্রী পাল্টে যাবে দেশের অগ্রগতির দৃশ্যপট : আমু\nPublished : Wednesday,6January, 2021 at 7:51 PM\nভুয়া বা ভুল তথ্য শনাক্তকরণের জন্য প্রথমেই দেখবেন, হোয়াটসঅ্যাপে আসা মেসেজটির পাশে ‘ফরওয়ার্ড’র চিহ্নটি আছে কি-না। বেশিরভাগ ক্ষেত্রেই ভুয়া মেসেজগুলো ফরওয়ার্ড হয়ে বিভিন্ন মানুষের মেসেজে আসে।\nফরোয়ার্ড করা মেসেজগুলো যিনি সেন্ট করেন, তিনি কিন্তু লেখেন না। ওই ব্যক্তিও হয়তো অন্য কারো কাছ থেকে ফরওয়ার্ডকৃত মেসেজটি পেয়েছেন। পরবর্তীতে হয়তো তিনি মেসেজটি আপনাকে পাঠিয়েছেন। তাই পরিচিতজনের কাছ থেকেও যদি এমন ফরওয়ার্ডকৃত মেসেজ পেয়ে থাকেন, তবে তার সত্যতা জানুন আগে।\nফরোয়ার্ড লেবেলযুক্ত বার্তাগুলোর অর্থ কী? যখন কোনো বার্তা এক ব্যবহারকারী থেকে অন্য ৫ বারেরও বেশিবার পাঠানো হয়, তখন মেসেজটির পাশে একটি ডাবল তীর আইকন থাকে। এমনটি দেখলে দ্রুত মেসেজটির সত্যতা বিশ্বস্ত মাধ্যম থেকে জানার চেষ্টা করুন।\nফরোয়ার্ড করা ফটো এবং মিডিয়া সাবধানতার সঙ্গে চেক করুন। অনেক সময় হোয়াটসঅ্যাপে আসা এসব ফটো, অডিও রেকর্ডিং এবং ভিডিওগুলো আপনাকে বিভ্রান্ত করতে পারে।\nঅনেক সময় ভুয়া মেসেজগুলোতে দেখবেন, বানান ভুল বা অনেক অক্ষর থাকতে পারে। যেগুলো কোনো অর্থ প্রকাশ করে না ঠিকই, কিন্তু ওই লেখাগুলো হাইপারলিংক করা থাকায় ট্যাপ করলেই আপনি অন্য একটি পেইজে ঢুকে যাবেন। কিছু ক্ষেত্রে দেখা যায়, সেখানে একটি ফরমে আপনার নাম, ঠিকানা, ফোন নম্বর, ব্যাংক অ্যাকাউন্ট নম্বর, ক্রেডিট কার্ডের নম্বর বা পাসপোর্টের নম্বর চাইতে পারে। ভুলেও এসব তথ্য কোনো পেজে যুক্ত করবেন না। এগুলো হ্যাকারদের কাজ।


হারিকেন স্যান্ডির কারণে কি কিছু বাংলাদেশিরা আসলেই খুশি? | blog.bdnews24.com - pioneer blog for citizen journalism in bangladesh\nশনিবার ০৩ নভেম্বর ২০১২, ১২:০৭ অপরাহ্ন\nআমার নিজের তেমন বেশী বাংলাদেশে বসবাসকারী বন্ধু-বান্ধব নেই। বিদেশে আছি, বিদেশী বন্ধু-বান্ধবই বেশী। ফেইসবুকেও তাই। কিন্তু যে ক’জন বাংলাদেশী বন্ধু-বান্ধব আছে বাংলাদেশে অবস্থানকারী, তাদের মধ্যে কারো কারো থেকে জানতে পারলাম, সাম্প্রতিককালে আমেরিকার পূর্বপ্রান্তে যে হারিকেন আঘাত হানল তা নাকি আল্লাহর গজব বলে বেড়াচ্ছে বাংলাদেশের কিছু বাঙালীরা। কিসের গজব? স্যাম ব্যাসিলের মতো লোকের মুসলিমদের নবীজীকে নিয়ে তৈরি ছায়াছবির কারণে।\nতার উপরে আবার শুনেছি এসব লোকজন নাকি আমেরিকায় আসারও স্বপ্ন দেখে। ডিভি লটারী কিংবা স্টুডেন্ট ভিসা কিছু না কিছুর মাধ্যমে স্বপ্নভূমিতে যেতে চায়। কেন? তখন কি স্যান্ডী, ক্যাটরিনা বা আইরিন আসবে না? তাছাড়া যে অঞ্চলে স্যান্ডী আঘাত হেনেছে, সেই নিউইয়র্ক বা প্রত্যন্ত অঞ্চলেই তো বাংলাদেশীদের বেশীর ভাগেরই বাস। যদিও এই স্যান্ডী বাংলাদেশী কমিউনিটি যেদিক দিয়ে সেই স্থানগুলোতে তেমন আঘাত করে নাই। তবুও ক্ষতি যদি হয়, তাহলে তো এমন বাংলাদেশীদেরও হতে পারত, নাকি? মরলে তো নিরপরাধ বাংলাদেশী ভাই-বোনেরাও মরত, নাকি?\nশনিবার ০৩নভেম্বর২০১২, অপরাহ্ন ০১:১৮\nকোনও মানুষের কষ্টে কোনও মানুষ খুশি হতে পারেনা। ধর্ম দিয়ে সব বিচার সম্ববনা। খুশি এই জন্য কিছু ব্যাক্তি হতে পারে এই ভেবে যে আমেরিকার অনেক ডিসিসন অনেকের অমত আছে। যেমন রোহিঙ্গ্গা ব্যাপারে আমাদের জনসংখায় আমরা বহন করতে হিমশিম খাচ্ছি তারপর মরার খাড়া রোহিঙ্গ্গা। বিগত আসা রোহিঙ্গ্গা এখনো আছে।\nকিন্তু দেখেন জাতিসংঘ ও মানবধিকার সংস্থাগুলো বারবার চাপ দিচ্ছে বাংলাদেশকে তাদের গ্রহণ করতে।\nএবিষয়ে আমার মত জাতিসংঘ ও মানবধিকার সংস্থাগুলো বিশ্বের জনসংঘা অপ্রতুল দেশে যায়গা সংগ্রহ করে তাদের থাকার ব্যবস্থা করা উচিত।\nএথেকে মনের অজান্তে কিছু আক্ষেপ বের হয় এই যা।\nশনিবার ০৩নভেম্বর২০১২, অপরাহ্ন ০৯:৪৫\nআমার মনে হয় বাংলাদেশের মানুষ সম্পর্কে আপনার ধারনায় কিছুটা ভুল আছে। আসলে সব মানুষ একরকম হয় না। হয়তো অতি নগণ্য সংখ্যক মানুষ এরকমটা মনে করছে, তাদের গুরুত্ব দেওয়া ঠিক হবে না। কারন অতি নগণ্য সংখ্যক মানুষ দিয়ে একটা বৃহৎ জনগোষ্ঠী কে বিচার করা ঠিক নয়।\nশনিবার ০৩নভেম্বর২০১২, অপরাহ্ন ০৯:৪৭\nআপনি লক্ষ্য করে দেখবেন, আমি কিন্তু সকল বাংলাদেশীকে বলিনি। কিছু কিছু। শিরোনামেও তাই উল্লেখ করেছি।\nযেমনভাবে এক স্যাম ব্যাসিলকে দিয়ে পুরো আমেরিকাকে মাপা যায় না, তেমনি কিছু এমন বাংলাদেশী দ্বারাও বাংলাদেশকে যাচাই করা যায় না। কিন্তু খারাপ লাগে এই ভেবে যে, আমাদের বাংলাদেশের মানুষজন অপরের দুঃখ দেখে খুশী পায়।\nশনিবার ০৩নভেম্বর২০১২, অপরাহ্ন ০৬:৫৭\nআমরা প্রথমত যে দিক এগিয়ে তা হল “গোয়ালে একটি দুষ্টু গরু থাকলে সব গরুই দুষ্টু” ধরে নিই।ওই ব্যক্তির জন্য যেমন ঝড় আসে নি তেমনি যারা অপপ্রচারের মত্ত হয়ে এই ঝড়ে খুশিতে আটখান তাদের দিয়েও সমগ্র বাঙ্গালী জাতিকে এক করা ঠিক না।\nশনিবার ০৩নভেম্বর২০১২, অপরাহ্ন ০৯:৪৯\nআমি সকল বাংলাদেশীকে কিন্তু বলিনি। শিরোনামেও বলেছি “কিছু”। এই কিছু যে কি করে অপর লোকের দুঃখ দেখে মজা পায়, তা ভেবে কষ্ট পাই।


বিবাহে যৌতুক দাবি, গ্রহণ বা প্রদানের অপরাধে ৫ বছরের জেল - Prothombarta.news - Prothombarta.news\nবিবাহে যৌতুক দাবি, গ্রহণ বা প্রদানের অপরাধে ৫ বছরের জেল\nপ্রথমবার্তা, প্রতিবেদক: বিবাহে যৌতুক দাবি, গ্রহণ বা প্রদানের পাশাপাশি এক্ষেত্রে সহায়তা করার অপরাধে সর্বোচ্চ ৫ বছরের কারাদণ্ডের বিধান রেখে সংসদে ‘যৌতুক নিরোধ আইন-২০১৮’ উত্থাপিতা হয়েছে।\nএকইসঙ্গে ৫০ হাজার টাকা জরিমানা বা উভয় দণ্ডের বিধান রাখা হয়েছে। এছাড়া যৌতুকের অভিযোগে মিথ্যা মামলা করলেও ৫ বছরের জেল ও জরিমানার বিধান রাখা হয়েছে।\nস্পিকার ড. শিরীন শারমীন চৌধুরীর সভাপতিত্বে জাতীয় সংসদের বাজেট অধিবেশনে আজ বিলটি উত্থাপন করেন মহিলা ও শিশু বিষয়ক প্রতিমন্ত্রী মেহের আফরোজ চুমকি। অধিবেশনে বিলটি উত্থাপনের বিরোধীতা করেন জাতীয় পার্টির সদস্য মো. ফখরুল ইমাম।\nতবে তার আপত্তি কণ্ঠভোটে নাকচ হয়ে যায়। বিলটি উত্থাপনের পর অধিকতর পরীক্ষা-নিরীক্ষার জন্য সংশ্লিষ্ট সংসদীয় কমিটিতে পাঠানো হয়। এই বিল অনুযায়ী বিয়ের সময় বা তার আগে ও পরে যৌতুক দেয়া নিরোধ সংক্রান্ত বিদ্যমান আইন রহিত করে নতুন করে এই বিলটি আনা হয়েছে।\nপ্রস্তাবিত আইনের তিন ধারায় বলা হয়েছে, কেউ যৌতুক দাবি করলে, তিনি সর্বোচ্চ পাঁচ বছরের কারাদণ্ডে কিন্তু সর্বনিম্ন এক বছর কারাদণ্ড বা ৫০ হাজার টাকা জরিমানা বা উভয় দণ্ডে দণ্ডিত হবেন।\nআগে এ সংক্রান্ত অধ্যাদেশে জরিমানার বিধান থাকলেও জরিমানার পরিমাণ নির্ধারিত ছিল না। আর বিলের চার ধারায় বলা হয়েছে, কেউ যৌতুক গ্রহণ করলে বা প্রদান করলে উভয়েই দণ্ডিত হবেন।\nতারা সর্বোচ্চ পাঁচ বছর থেকে সর্বনিম্ন একবছরের জেল বা ৫০ হাজার টাকা জরিমানা বা উভয় দণ্ডে দণ্ডিত হবেন।\nবিলের পাঁচ ধারায় বলা হয়েছে, কেউ যদি যৌতুক সংক্রান্ত মিথ্যা মামলা দায়ের করেন, তিনিও সর্বোচ্চ পাঁচ বছরের জেল থেকে সর্বনিম্ন একবছরের জেল বা ৫০ হাজার টাকা জরিমানা বা উভয় দণ্ডে দণ্ডিত হবেন। আগের আইনে যৌতুকের মিথ্যা মামলার জন্য কোন শাস্তির বিধান ছিল না।\nবিলের কারণ ও উদ্দেশ্য সম্বলিত বিবৃতিতে বলা হয়েছে, যৌতুক প্রথা এক ভয়াবহ সমস্যা হিসেবে চিহ্নিত। এ কারণে আর্থ-সামাজিক উন্নয়ন, পরিকল্পনা প্রণয়ন, সুশাসন প্রতিষ্ঠা ও নারীর ক্ষমতায়ন বাধাগ্রস্থ হয়।\nএই যৌতুক প্রথা অবসানের লক্ষ্যে ১৯৮০ সালের অধ্যাদেশ-এর আলোকে নতুন আইন প্রণয়নে বিলটি আনা হয়েছে। উচ্চ আদালতের নির্দেশনা অনুযায়ী প্রণীত বিল প্রণীত হয়েছে। অপরাধ বিচার আপীল ও তদন্তে কোড অব সিভিল প্রসিডিউর ১৮৯৮-এর বিধানাবলি প্রযোজ্য হবে।\nজাতীয় ক্রীড়া পরিষদ আইন:\n২০১১ সালের আদালতের নির্দেশ ও ২০১৩ সালের মন্ত্রিসভার সিদ্ধান্ত অনুযায়ী সংসদে জাতীয় ক্রীড়া পরিষদ আইন উত্থাপিত হয়েছে। যুব ও ক্রীড়া প্রতিমন্ত্রী ড. বীরেন শিকদার বিলটি উত্থাপন করেন। পরে তা অধিকতর পরীক্ষা-নিরীক্ষার জন্য সংশ্লিষ্ট সংসদীয় কমিটিতে পাঠানো হয়েছে।\nদেশের ক্রীড়া খাতের উন্নয়ন, ক্রীড়া কর্মকান্ডের সমন্বয় সাধন এবং আন্তর্জাতিক প্রতিযোগিতায় অংশগ্রহণের উদ্দেশ্যে জাতীয় ক্রীড়া পরিষদের কার্যক্রম সুষ্ঠুভাবে পরিচালনার লক্ষ্যে ৯ মার্চ ২০১১ পর্যন্ত সংশোধিত বিদ্যমান ন্যাশনাল স্পোর্টস কাউন্সিল এ্যাক্ট ১৯৭৪ রহিত করে সংশোধিত আকারে এই আইন প্রণয়ণ করা হয়।


ক্রান্তিকালের মনীষা ১৭।। প্রিন্স দ্বারকানাথ ঠাকুর।। বিনোদ মন্ডল » The Kharagpur Post\nHome এখন খবর ক্রান্তিকালের মনীষা ১৭।। প্রিন্স দ্বারকানাথ ঠাকুর।। বিনোদ মন্ডল\nক্রান্তিকালের মনীষা ১৭।। প্রিন্স দ্বারকানাথ ঠাকুর।। বিনোদ মন্ডল\nপ্রিন্স দ্বারকানাথ ঠাকুর, নয়া যুগের রাজকুমার বিনোদ মন্ডল ইতিহাসের এক অভূতপূর্ব বাঁকে দাঁড়িয়ে আমরা প্রিন্স দ্বারকানাথ ঠাকুরকে স্মরণ করতে চাই। বর্ণময়, জেদি, লড়াকু, দূরদর্শী, স্বপ্নময় একটি মানুষ, যিনি আজ থেকে দুশো বছর আগে, সমুদ্রপথে চীনের সঙ্গে ব্যবসা-বাণিজ্যে সফল হয়েছিলেন। এখন চিনা দ্রব্য চিনা অ্যাপস নিষিদ্ধ করছে ভারত। তারা এখন নানা সস্তা প্লাস্টিক খেলনা এবং অ্যাপসে আমাদের দেশের বাজার দখল করে নিয়েছে। আর ওই লোকগুলোকে তখন নুন এবং আফিমের স্বাদে মজিয়ে দিয়েছিলেন দ্বারকানাথ। প্রিন্স দ্বারকানাথ ঠাকুর (১৭৯৪-১৮৪৬)।\nতিনি ইংরেজিতে চোস্ত হওয়ার জন্য সাহেবদের কাছে তালিম নিয়েছিলেন। সেকালের বিখ্যাত ব্যারিস্টার রবার্ট কাটলার ফার্গুসান সাহেবের কাছে আইনের পাঠ নিয়েছেন। এমন পাঠ নিলেন, নিজেই বিশেষজ্ঞ হিসেবে সেকালের রাজা-জমিদারদের কাছে মোটা অংকের বিনিময়ে মেধা ও পরামর্শ দিতে অফিস খুলে বসেছিলেন। ত্রিপুরার মহারাজা থেকে যশোরের রাজা এবং বিভিন্ন জমিদার বিষয়সম্পত্তি সংক্রান্ত জটিলতা ও মামলা-মোকদ্দমায় তাঁর সাহায্য নিতে ছুটে আসতেন। তখনকার দিনে দলিল-দস্তাবেজ সব আরবি ও ফারসি ভাষায় লেখা ছিল।\nকোম্পানির আমলে সেগুলো ইংরেজিতে তরজমার প্রয়োজন পড়লেই দ্বারকানাথের সেরেস্তায় অনিবার্য আগমন ঘটতো জমিদারদের। নির্ভুল ইংরেজিতে অনুবাদ করে সেকালেই তিনি মাসে পনেরো হাজার টাকা রোজগার করতেন। সঙ্গে ছিল সুদে টাকা খাটানো। নিলামে ওঠা নানা জমিদারি কিনে নেওয়ার নেশা।দেখা যাচ্ছে, বর্ধমানের রাজার পরে কোম্পানি রাজত্বে তাঁর জমিদারি আয়তনে একসময় দ্বিতীয় বৃহত্তম হয়ে উঠেছিল। গবেষকগণ অংক কষে দেখাচ্ছেন, একসময় নিয়মিতভাবে কোম্পানি তাঁর কাছ থেকেই মাসিক এক লক্ষ টাকা খাজনা আদায় করেছে। এদেশে প্রথম কর্পোরেট জমিদার ছিলেন তিনি, যা দেখভাল করার জন্য দেশীয় নায়েব গোমস্তাদের ওপরে চার-চার জন ইউরোপীয় ম্যানেজার নিয়োগ করেছিলেন। জমিদার হিসেবে তিনি খুব কড়া ধাতের মানুষ ছিলেন। তবে প্রজারা কেউ বিপদে পড়ে তাঁর কাছ পর্যন্ত পৌঁছতে পারলে আর চিন্তা ছিল না, উদারতার মাধুর্যে মুগ্ধ হতেন।\nদ্বারকানাথ ছিলেন সেকালের একজন সফল শিল্পপতি। আমদানি রপ্তানির ব্যবসায় চূড়ান্ত সাফল্য পেয়েছেন। তালিকায় কী ছিল না ? আফিম, নুন তো আছেই। নিজের জমিদারিতে ব্যাপক নীল চাষ করতেন। তা রপ্তানি হতো। এছাড়া রেশমের নানা দ্রব্য, চিনি, কাঠ, সোডা, চামড়া, কয়লা এমনকি মদ রপ্তানি করতেন। শোনা যায় পার্টনারের সঙ্গে বুয়েনস্ আইরিশে মদ (রাম) রপ্তানি করতেন নিয়মিত। মৌরি, জায়ফল ও আখের রস দিয়ে দেশীয় পদ্ধতিতে নিজের জমিদারিতে যা উৎপাদিত হত। এছাড়াও তাঁর নজর ছিল জাহাজ এবং সংবাদপত্র শিল্পে। ব্যাঙ্ক ব্যবসায়ও মেতে উঠেছিলেন তিনি। বিনিয়োগ করেন বীমা ক্ষেত্রেও।\nখিদিরপুরের দুই সাহেবের সাথে যৌথ উদ্যোগে ‘ওয়াটারউইচ’ নামে জাহাজ বানানো হয় তাঁর তত্ত্বাবধানে। মন্দার কবলে পড়ে ম্যাকিনটোশ কোম্পানি যখন ধুঁকছে, তখন তাদের পাশে দাঁড়াতে তাদের ফর্বস্ স্টিমারটি কিনে নেন দ্বারকানাথ। জল পরিবহণে তাঁর উদ্যোগী ভূমিকার অন্যতম স্বাক্ষর হল দ্বারকানাথ নামাঙ্কিত একটি স্টিমার তখন যাত্রী পরিবহণ করতে চালু ছিল। তিনি প্রথমবার (১৮৪২) যে বিলেত যাত্রা করেন, তাও নিজের জাহাজ ইন্ডিয়াতে চেপে। হুগলি নদীতে পলি জমার ফলে একসময় বড় জাহাজ কূলে ভিড়তে পারত না। দূরদর্শী দ্বারকানাথ সেই সমস্যা স্থায়ী ভাবে সমাধানের লক্ষ্যে ইউরোপীয় জলপথ বিশেষজ্ঞদের পরামর্শ নিয়ে ক্যালকাটা স্টিম টাগ অ্যাসোসিয়েশন চালু করেন। যার ফলে জাহাজগুলোকে দ্রুত হুগলি নদীর মুখে টেনে আনা সম্ভব হল। একশো বছর পরে নাতি জ্যোতিরিন্দ্রনাথ যে স্টিমার ব্যবসার হুজুগে এক সময় মেতে উঠবেন, তার প্রেরণাও সম্ভবত ঠাকুরদা দ্বারকানাথ, সন্দেহ নেই।\nনব্যইংরেজি শিক্ষিত সমাজের সামনে সংবাদপত্র তখন নতুন ঊষার স্বর্ণ দ্বার খুলে দিচ্ছে। দ্বারকানাথ মুখ ফিরিয়ে থাকতে পারবেন কেন? আজ থেকে দুশো বছর আগে (১৮২১) রামমোহন প্রতিষ্ঠা করেন ‘সংবাদ কৌমুদী’ সাপ্তাহিক বাংলা পত্রিকা। তার সম্পাদক ছিলেন দ্বারকানাথ। এছাড়া ইংরেজি সাপ্তাহিক ‘বেঙ্গল হেরল্ড’ এবং বাংলা সাময়িক পত্রিকা ‘বঙ্গদূত’ কাগজের শুভ সূচনা হয় দ্বারকানাথের হাতে। ‘বেঙ্গল হরকরা’, ‘ইন্ডিয়া গেজেট’, ‘ইংলিশম্যান’ প্রভৃতি পত্রিকা প্রকাশের জন্য নিয়মিত অর্থ সাহায্য করতেন তিনি। আজকের দিনে কয়লা ব্যবসা নিয়ে নানা পুঁজি ও মাফিয়াদের মুখরোচক খবর শোনা যায় প্রায়শঃ। ভাবতে অবাক লাগে এই ব্যস্ত মানুষটি কয়লা ব্যবসায়ও মাথা গলিয়েছিলেন সেকালে। কালো সোনার ব্যবসায়িক মূল্য বুঝেছিলেন বলেই আলেকজান্ডার অ্যান্ড কোম্পানির কাছ থেকে রানীগঞ্জের নারায়ণ কুঠি এলাকায় ৭০ হাজার টাকা খরচ করে একটি আস্ত কয়লাখনি কিনে নিয়েছিলেন। শুধু কি তাই! সেই কয়লা তোলা ও তার সুষ্ঠু বিপণনের লক্ষ্যে গড়ে তোলেন ‘বেঙ্গল কোল কোম্পানি।’ কাজের নেশায় পাগল হয়ে ওঠা মানুষটির উদ্যমের অন্ত ছিল না। আপন যোগ্যতায় কোম্পানির অধীনে সেরেস্তাদার ও পরে ধাপে ধাপে আবগারি, লবণ ও আফিম বোর্ডের দেওয়ান পদে উন্নীত হন। কার অ্যান্ড টেগোর কোম্পানির আট আনার অংশীদার হন।\nস্বভাবতই ব্যাংকিং সেক্টরে কাজ করবার নেশায় ১৮২৯ সালে সর্বসাধারণের জন্য ইউনিয়ন ব্যাংক প্রতিষ্ঠা করেন। কোনও কোনও ঐতিহাসিকের মতে দ্বারকানাথ চালিত ইউনিয়ন ব্যাংক তখনকার সবচেয়ে বড় ‘ভারতীয়’ ব্যবসা। প্রথমে এই ব্যাংক ম্যাকিনটোশ কোম্পানির উদ্যোগে চালু হলেও পরের দিকে দ্বারকানাথ ও তাঁর সহযোগীরা এই ব্যাংকের প্রধান অংশীদার হয়ে যান। যদিও এই ব্যবসার পরিণতি আখেরে লাভজনক হয়নি। এর আগে ১৮২২ সাল নাগাদ ওরিয়েন্টাল লাইফ ইনসিওরেন্স সোসাইটি নামক বিমা কোম্পানি স্হাপন করেছিলেন তিনিই।\nরামমোহনের বিশ্বস্ত সহযোগী ছিলেন তিনি। যদিও রুচি, খাদ্যাভ্যাস, ধর্মচর্চা নানা বিষয়ে উভয়ের ফারাকও ছিল যথেষ্ট। তবুও ব্রাহ্ম-একেশ্বরবাদের প্রতি শ্রদ্ধাশীল ছিলেন তিনি। এই ধর্ম প্রচারের জন্য ২৫০০ টাকা দান করেছিলেন। সতীদাহ প্রথা বিরোধী আন্দোলনে রামমোহনকে স্বাক্ষর দানসহ সহযোগিতা করেছেন। এমনকি বিলেতে থাকাকালীন নানা কাজের ফাঁকে রামমোহনের জীর্ণ সমাধিক্ষেত্র ‘আর্নোজ ভেল’ এ স্থানান্তর ও সৌন্দর্যায়নে প্রবৃত্ত হন দ্বারকানাথ। আবার রামমোহনের বিপরীত মেরুতে অবস্থানকারী রাধাকান্ত দেব যখন মাতৃভাষার উন্নয়নে ‘গৌড়ীয় সমাজ’ স্থাপন করেন সেখানেও পাশে থেকেছেন তিনি। হিন্দু কলেজ প্রতিষ্ঠায় ১০,০০০ টাকা অনুদান ছিল তাঁরই।\nবিলেতে থাকাকালীন তৎকালীন প্রধানমন্ত্রী উইলিয়াম এডওয়ার্ট গ্ল্যাডস্টোনের সাথে দ্বিপাক্ষিক আলোচনায় সামিল হন। বিষয় ছিল— সংসদে ভারতীয়দের প্রবেশাধিকার। এ দেশে রেলপথ স্থাপনের বিষয়ে আগ্রহ দেখিয়েছেন তিনি। যদিও তখন সফল হননি। মানুষের আপদে-বিপদে পাশে দাঁড়ানোর নিয়মিত অভ্যাস ছিল তাঁর। সাদাকালো নির্বিশেষে অকাতরে এ কাজ করেছেন আজীবন। দ্বিতীয় দফা বিলেতে যাওয়ার সময় চারজন শিক্ষানবীশ চিকিৎসককে শল্য চিকিৎসা পদ্ধতি শেখানোর জন্য সঙ্গে নিয়ে যান। সমাজমনস্ক এই মানুষটির মহার্ঘ্য পোশাকের আড়ালে ঢাকা পড়ে গেছে সহমর্মিতা ভরা হৃদয়। বিস্মৃতির ধুলো সরালে এখনো তা নজরে আসে। পুত্র দেবেন্দ্রনাথকে চিঠিতে লিখেছেন— ‘বর্তমানে এদেশে প্রায় তিন লাখ লোকের কাজকর্ম নেই।… ভারতের ক্ষুৎপীড়িত হিল- কুলিদের নিয়ে এরা যতই বাগবিস্তার করুক না কেন, এ দেশে দুঃখ-দুর্দশা কম নয়।’ গ্লাসগোর বাইরে কর্মহীন বেকারদের আন্দোলনের খবর ভরা এই চিঠি ছাপা হচ্ছে পরে, বেঙ্গল স্পেক্টেটরে।\nইতিহাস মানুষটাকে মনে রেখেছে স্ফুর্তিবাজ এক ইংরেজ শাসনে সমর্থিত প্রাণ জমিদার হিসাবে। যাঁর সাথে রানীর সখ্য ছিল। যুবরাজের ওঠা বসা ছিল। চার্লস ডিকেন্সের যোগাযোগ ছিল। যাঁর রক্তে ছিল রঙ্গ রস। যাঁর কীর্তি বেলগাছিয়া বাগানবাড়ি। বাগবাজারের রূপচাঁদ পক্ষীর ছড়ায় তিনি রক্তমাংসে অমর হয়ে আছেন। ‘বেলগাছিয়ার বাগানে হয়/ ছুরি-কাঁচির ঝনঝনি। / খানা খাওয়ার কত মজা/ আমরা তা কী জানি?/ মদের কত গুণাগুণ/ আমরা তার কী জানি?/ জানেন ঠাকুর কোম্পানি।/\nধনতন্ত্রের সাধনা করেছেন বলেই মুৎসুদ্দি বুর্জোয়া হিসেবে ইতিহাসে ঠাঁই হয়েছে তাঁর। দেশের স্বাধীনতা নিয়ে স্বভাবতই মাথা ঘামাননি তিনি। যতখানি মাথা ঘামিয়েছেন, তা ব্যক্তিস্বাধীনতার পরিসরেই সীমাবদ্ধ থেকেছে। বিলেতে দ্বিতীয় দফায় গিয়ে অসুস্থ হয়ে পড়েন ১৮৪৫-এর জুন মাসে। ১ আগস্ট প্রয়াত হন। সেকালে বিলাতে মরদেহ দাহ করার রীতি প্রচলিত ছিল না। ফলে ‘কেনসল গ্ৰিন’ সমাধি ক্ষেত্রে তাঁকে সমাহিত করা হয়। অর্ধশতাব্দী পরে যে সমাধি ক্ষেত্রে ফুল দেবেন তাঁর যোগ্য উত্তরাধিকার বিশ্বনাগরিক পৌত্র রবীন্দ্রনাথ। জীবদ্দশায় তিনি যাঁর মুখ দেখার সুযোগ পাননি। তবে আপামর বাঙালির কাছে স্মরণীয় হয়ে থাকবেন বিশ্বকবির ঠাকুরদা হিসেবে।\nPrevious articleশুভেন্দু সবং ছাড়ার পর রাতে হামলা ‘দাদার অনুগামী’দের বাড়ি! ‘আ্যকশন শুরু’ বলল ওরা\nNext articleবিধানসভা নির্বাচনে চাই প্রতিটি বুথে কেন্দ্রীয় বাহিনী! একগুচ্ছ দাবি নিয়ে কমিশনের দ্বারস্থ শিক্ষক-শিক্ষাকর্মী-শিক্ষানুরাগী ঐক্য মঞ্


আমরা আদালাতকে জিজ্ঞাস করে বাবরী মসজিদ ভাঙ্গিনি % Vutergoli.com\nআমরা আদালাতকে জিজ্ঞাস করে বাবরী মসজিদ ভাঙ্গিনি\nঅযোধ্যায় বাবরী মসজিদ-রাম মন্দির ইস্যুতে উগ্রহিন্দুত্ববাদীদের চাপের মুখে পড়েছে বিজেপি নেতৃত্বাধীন কেন্দ্রীয় সরকার। কেন্দ্রীয় সরকারের সহযোগী শিবসেনা নেতা সঞ্জয় রাউত বলেছেন, ‘আদালত অযোধ্যা ইস্যুতে কী রায় দেবে তা নিয়ে আমাদের মনোযোগ নেই। আমরা আদালতকে জিজ্ঞেস করে বাবরী মসজিদের কাঠামো ভেঙে ফেলিনি।’\nসঞ্জয় রাউতের কথায়, ‘আদালতের কাছ থেকে অনুমতি নিয়ে করসেবকদের হত্যা করা হয়নি। আমরা চাই অযোধ্যায় রাম মন্দির নির্মাণ হোক। আমরা পাকিস্তানের করাচিতে রাম মন্দির নির্মাণের কথা বলছি না।’ শিবসেনার তরফে সঞ্জয় রাউতের এহেন মন্তব্য প্রকাশ্যে আসার পর শুরু হয়েছে তুমুল সমালোচনা। সোশ্যাল সাইট উত্তাল হয়ে উঠেছে নানা তর্ক-বিতর্কে।\nকলকাতার মহেশ্বরী ভবনে বৃহস্পতিবার থেকে বিজেপির সংখ্যালঘু মোর্চার জেলা নেতৃত্বদের নিয়ে দুইদিনের প্রশিক্ষণ শিবির হচ্ছে। বিভিন্ন বিজেপি নেতা এদিন\nবারবার ‘মোদির সংখ্যালঘু উন্নয়ন’ নিয়ে কথা বলেন। রাজ্যের কোনও রাজনৈতিক দল মুসলিমদের উন্নয়ন করেনি বলেও অভিযোগ করেন দিলীপ ঘোষ, রাহুল সিনহা সহ বিভিন্ন বিজেপি নেতা।\nবিজেপির সংখ্যালঘু মোর্চার সভাপতি আলি হোসেন বলেন,” রাজ্যে সংখ্যালঘুদের অনেক নেতা বিভিন্ন কারণে বিজেপিতে এসেছেন। সামনে লোকসভা নির্বাচন। তার আগে মোর্চার নেতাদের দলের নীতি ও আদর্শ সম্পর্কে আরো বেশি করে জানানো উচিত। পার্টি সম্পর্কে স্বচ্ছ ধারণা না থাকলে মানুষকে তাঁরা বোঝাতে পারবেন না। তাই দুইদিন ধরে প্রশিক্ষণ শিবিরের আয়োজন করা হয়েছে। এখান থেকে প্রশিক্ষণ নিয়ে নিজ নিজ এলাকায় দল সম্পর্কে প্রচার করবেন সংখ্যালঘু নেতারা।”\nবিজেপি সভাপতি দিলীপ ঘোষ রাজ্যে বিভিন্ন রাজনৈতিক দল মুসলিমদের নিজেদের স্বার্থে ব্যবহার করলেও উন্নয়ন হয়নি বলে জানান। ভাজপার নেতারা প্রশ্ন করছেন, পশ্চিমবঙ্গেতো বিজেপি নেই তাহলে এখানকার মুসলিমরা পিছিয়ে কেন? উপস্থিত ছিলেন তিন তালাক বন্ধের দাবিতে আন্দোলন করা ইসরাত জাহান,সিপিএমের প্রাক্তন বিধায়ক মাহফুজা খাতুন প্রমুখ।\nতবে এদিন সংখ্যালঘু ভোট কিভাবে মিলবে তারই কৌশল শেখানো হয়েছে।\nআসলে মুসলিম ভোট ছাড়া বাংলায় যেতা সম্ভব নয়,বুঝছে বিজেপিও। তাই মুসলিম মন জয় করার চেষ্টা চলছে। কিন্তু সাম্প্রদায়িক এই দলটি কোনও দিন মুসলিম ও দলিতদের মন জয় করতে পারবে না বলে অনেকে মনে করছেন।\n← মুসলিম বীর সেনা সালাউদ্দিনের দিনগুলো\nসনদ নিয়ে কি বললো বাবু নগরী →\nসৌদির আকাশে ইসলাম ধর্ম গ্রহণ করলেন ব্রাজিলিয়ান পাইলট\nশালিকাকে ধর্ষণের চেষ্টা, শাশুরীর গায়ে আগুন!\nOctober 24, 2018 বিশেষ সংবাদদাতা 0